text:
গুজরাতকী মীয়াম্না য়াবা মুখ্য মন্ত্রী, শ্রীমান ভুপেন্দ্র ভাই পতেল, কেন্দ্র মন্ত্রী মন্দলগী ঐহাক্কী খোঙলোই শ্রী ভুপেন্দ্র য়াদবজী, শ্রী অশ্বিনী চৌবেজী, রাজ্যশিংদগী লেংবীরক্লিবা মন্ত্রী, কেন্দ্র অমসুং রাজ্য সরকারগী মীহুৎ খুদিংমক অমসুং অতোপ্পা মীওইশিং!
অদোম খুদিংবু ঙসিগী নেস্নেল কনফরেন্স অসিদা অমসুং অখন্নবা ওইনা, এক্তা নগরদা ঐহাক্না তরাম্না ওকচরি। এক্তা নগরদা ঙসি নেস্নেল কনফরেন্স অমা পাংথোক্লিবা অসিমক মশানা য়াম্না অখন্নবা থৌওং অমনি। ঐখোয়না উমং, ঐখোয়গী ত্রাইবেল ইচিল ইনাওশিং, ৱাইল্দ লাইফ, ঈশিং য়োকশিনবা, তুরিজম, মহৌশা অমসুং অকোয়বগী ফিভম চাউখৎপগী ৱারী শাবা মতমদা, এক্তা নগরদা হোলিস্তিক ওইবা দিভেলপমেন্ত অমা ঐখোয়না উবা ফংলিবা, মসিনা মশানা ৱারোল অমা অদুমক পাউদম্লি, অদুগা ইনভাইরনমেন্তকী সেক্তরদা এক্তা নগরনা মরু ওইবা পন্থুংফম অমা ওইরে হায়বগী ঐখোয়দা থাজবা অমসু পীরি। অদোমসু সেক্তর অসিগা মরী লৈনবা মন্ত্রী অমসুং ওথোরিতী অমা ওইনা লাক্লিবনি। অদোম্না মফমসিদা লৈরিঙৈদা মফমসিবু মুন্না অমুক্তা য়েংহন্নীংই। এক্তা নগরনা অকোয়বগী ফিভম, ঐখোয়গী ত্রাইবেল খুন্নাই, ঐখোয়গী ৱাইল্দ লাইফকী চাউখৎ-থৌরাংগীদমক্তা পাংথোক্লিবা থবকশিং উবা ফংগনি। তুংগী মতমদসু, অকোয়বগী ফিভম ঙাক শেন্দুনা, লৈবাক্কী কাচিন কোয়দা লৈবা উমং খুদিংনা চাউখৎপগী মাইকৈদা চঙশিনবা য়াই হায়বসি মফমসিদগী অদোম্না উবা অমসুং তম্বা ফংগনি।
মরূপশিং,
ভারতনা মথংগী চহি ২৫গী অমৃতকালগীদমক্তা ৱারেপ অমা লৌবগী মতমসিদা ঐখোয়না ঙসি উন্নরি। অদোম পুম্নমক্কী হোৎনজমন্দগী ইনভাইরনমেন্ত ঙাক শেনবগী থৌওংদা মতেং য়াম্না ফংগনি অমসুং ভারতকী চাউখৎ-থৌরাংগী খোঙজেলসু য়াম্না হেন্না য়াঙগনি হায়বগী ঐহাক্না থাজবা থম্মি।
মরূপশিং,
ঙসিগী অনৌবা ভারতনা অনৌবা ৱাখল্লোন অমসুং খোঙথাংগা লোয়ননা তুং লমচত্তা চঙশিল্লি। ঙসিদি ভারতনা খোঙজেল য়াঙনা চাউখৎলিবা শেন্মিৎলোন অমসু ওইরে, অদুগা ইশাগী ইকোলোজীসু লেপ্তনা মপাঙ্গল হাপ্লি। ঐখোয়গী ফোরেস্ত কভর হেন্না পাকথোক্লি, অমসুং ৱেৎলেন্দগী মফমসু য়াম্না য়াঙনা হেনগৎলি। রিনুএবল ইনর্জীগী মতাংদা ঐখোয়গী খোঙজেল অমসুং স্কেলগা পানবা ঙম্বা লৈবাক অমত্তা লৈতে হায়বসু ঐখোয়না মালেমদা উৎলে। ইন্তর্নেস্নেল সোলর এলাইএন্স ওইরো, কোওলিসন ফোর দিজাজতর রেজিলিএন্ত ইনফ্রাস্ত্রকচর ওইরো, নত্ত্রগা লাইফ মুবমেন্ত ওইরো, চাউরবা শিংনবা কয়াগা মাইয়োক্নবা ঙম্নবা ঙসিদি ভারতনা মালেম্বু লুচিংদুনা চৎলি। ঐখোয়গী খোঙফম চেৎপশিংবু মায় পাকহন্নবা হোৎনবগী ঐখোয়গী ত্রেক রেকোর্দনা মরম ওইরগা মালেম্না ঙসিদি ভারতকী মাইকৈদা লেপ্লি। হৌখিবা চহিশিংদা কৈ, শমু, মচি অমা পানবা শমু গন্দা অমসুং কবোকৈগী মশিংদা য়াম্না হেনগৎখ্রে। ঐখোয়গী ভুপেন্দ্র ভাইনা হৌজিক্তসু হায়বীখ্রিবা অদুনি, নুমিৎ খরনিগী মমাঙদা, মধ্য প্রদেশতা চীতাহশিংবু অমুক হন্না পুরকখিবনা হেন্না নুংঙাইবা পোকহল্লে। মহৌশা ইমাবু নুংশিজবা অমসুং থৌজাল হৈবগী মতৌনা ভারত মীয়াম খুদিংগী শিংলিদা চেল্লি অমসুং লৈবাক পুম্নমক্না চীতাহনা অমুক হল্লকপবু থম্মোই শেংনা তরাম্না ওক্নখি। নুংশিরবা মীথুংলেন অমা মশাগী ময়ুমদা হল্লকপগুম্না হিন্দুস্তানগী মফম খুদিংদা লৈবা মীওইনা ফাওনখি। মসি ঐখোয়গী লৈবাক্কী পাঙ্গলনি। মহৌশাগা মরী লৈনদুনা অদুমক লৈনবা হোৎনবগী থৌওংবু ঐখোয়না লেপ্তনা মখা চত্থরি। তুংগী চারোন শুরোনবুসু পুক্নিং থৌগৎলি। মসিগুম্বা পান্দমগা লোয়ননা, ভারতনা ইং ২০১০, হায়বদি, ঐখোয়গী নাক্তা হৌজিক চাউরাক্না দিকেদ মঙা লৈরি, ফাওবদা নেত জিরো ওইবগী পান্দম থম্লি। লৈবাক্কী মিৎয়েংনা গ্রীন গ্রোথতা ঙসি লৈরি অমসুং গ্রীন গ্রোথকী ৱারী শারি, মসিনা গ্রীন জোবকী খুদোংচাবা কয়াসু লৈহল্লি। অদুগা মসিগুম্বা পান্দমশিং ফংনবগীদমক্তা, রাজ্য খুদিংগী ইনভাইরনমেন্ত মন্ত্রালয়শিংনা য়াগদবা থৌদাং য়াম্না চাউরি।
মরূপশিং,
রাজ্য অমদা নত্ত্রগা কেন্দ্রদা লৈবা ইনভাইরনমেন্ত মন্ত্রালয়গী থৌদাং য়াম্না চাউনা লৈ। ঐখোয়না মসিবু অখুবা মিৎয়েংদা য়েংবা য়ারোই। অদুবু লাইবক থীবদি, মন্ত্রালয় অসিগী থৌদাংবু মতমগী মতুং ইন্না রেগ্যুলেতর ওইনা খনখিবসিনি। অদুবু, মন্ত্রালয় অসিগী থবক্তি রেগ্যুলেতর অমা ওইবদগী হেন্না চাওই হায়না ঐহাক্না লৌই। মখোয়গী থৌদাংদি ইনভাইরনমেন্তপু হেন্না চাউখৎহনবনি, মসিবু হেন্না খুমাং চাউশিলহন্নবা পুক্নিং থৌগৎপনি। ইনভাইরনমেন্ত ঙাক শেনবগী থবক খুদিংদা, অদোমগী মন্ত্রালয়গী অচৌবা থৌদাং লৈ। অদুগা, সর্ক্যুলর ইকোনোমীগী হীরমদা অমুক য়েংসি। সর্ক্যুলর ইকোনোমী হায়বসি ঐখোয়গী চৎনবীগী শরুক অমা ওইদুনা লাক্লি। ভারতকী মীয়াম্না সর্ক্যুলর ইকোনোমী করিনো তাক্তুনা লাক্লি। ঐখোয়না মহৌশাগী খল থুগাইবা কাঙবু কৈদৌনুংদা ওইরক্ত্রি, ঐখোয়না মসিবু য়োকখত্তুনা লাকখিবা ঙাক্তনি। ঐখোয়না পীক্লিঙৈদা, মহাত্মা গান্ধীনা মমাংগী চহি-চাগী অহৌবদা সাবর্মতি আশ্রমদা লৈরকই, অমসুং সাবর্মতি তুরেল অসি ঈশিংনা মরাং কাইরম্মি হায়না তাকপী তম্বীরকই। অদুগা কনাগুম্বা অমনা ঈশিং মাঙহনবা উবা মতম খুদিংগী গান্ধীজীনা চৈরম্মি, ঈশিং য়াম্না লৈরবা ফাওবদা ঈশিং অমত্তা মাঙহল্লমদে। ঐখোয়গী মফমদা ফি ওইরো, চে ওইরো, পোৎলম খুদিংবু অমুক্কা হন্না শিজিন্নবা, রিসাইকল তৌবগী মতৌ অদোম অয়াম্বনা উরম্লগনি, ইশাগী য়ুমদা থেংনরমগনি। পোৎলমশিং অদুনা পুম্লোই লোইদ্রিবমখৈ শিজিন্নবগী থৌওং থেংনরম্লগনি। মসি ঐখোয়গী ইমুং মনুংশিংগী সংস্কারনি। মসি লীকপা নত্তেকো, মসিদি মহৌশাবু ইকায় খুম্নবনি। লীকপনা মরম ওইরগা পোৎলম অমবু হন্না হন্না শিজিন্নবগী ৱাফম নত্তে। ঙসি ঐখোয়গী ইনভাইরনমেন্ত মন্ত্রী কয়া লাকপীরি, অদোমগী রাজ্যশিংদা সর্ক্যুলর ইকোনোমীবু য়ারিবমখৈ পুক্নিং থৌগৎপীয়ু হায়জনীংই। অদুগা স্কুলশিংদা, অঙাংশিংদা মখোয়গী ময়ুমশিংদা সর্ক্যুলর ইকোনোমীগা মরী লৈনবা করি করম্বা থৌদৌ পাংথোক্নৈ হংবদা, অঙাং খুদিংনা মরী লৈনবা খুদম পুদুনা লাক্কনি। করিবু ঐখোয়না সর্ক্যুলর ইকোনোমী হায়না খঙনবগে হায়বগী মতাংদা খঙহনবা ঙমগনি অমসুং মসিনা সোলিদ ৱেস্ত মেনেজমেন্ত অমসুং সিঙ্গল য়ুজ প্লাস্তিক থিংবগী খোঙজংদা ঐখোয়না তেংবাং অমসুং পাঙ্গল য়াম্না ফংগনি। মসিগীদমক্তা, পঞ্চায়ত, লোকেল বোদী, সেল্ফ হেল্প গ্রুপশিংদগী হৌদুনা এম.এস.এম.ই. ফাওববু ঐখোয়না পুক্নিং থৌগৎকদবনি। মখোয়দা মাইকৈ তাক্কদবনি, কাঙলোন তাক্কদবনি।
মরূপশিং,
সর্ক্যুলর ইকোনোমীবু চাউখৎহন্নবগীদমক্তা ঐখোয়গী সরকারনা মমাংগী চহিদা ভেহিকল স্ক্রেপ্পিং পোলিসী হৌদোকখি। পোলিসী অসিগী কান্নবা লৌনবগীদমক্তা রাজ্যশিংনা মরী লৈনবা থৌরাং য়াৎপা হৌনরবরা? মসিগীদমক্তা প্রাইভেত পার্তীশিংদগী ইনভেস্তমেন্ত চঙগনি, স্ক্রেপ্পিংবু থবক ওইনা পাংথোকপা ঙম্নবগীদমক্তা মখোয়না লমগী তঙাই ফদবা লৈগনি। স্ক্রেপ্পিং পোলিসীবু খোঙজেল য়াঙখৎহনগদবনি হায়না ঐহাক্না সরকারদা হায়রি, অমসুং মসিগীদমক্তা ঐখোয়না ভারতকী সরকারগী মতম হেল্লবা গাড়ি, কিলোমীতর হেল্লবা গাড়ি হান্না পুথোরকপা তাবনি, মদুগী মতুংদগী ইন্দস্ত্রী অসি হৌবা তাবনি। ইনভাইরনমেন্ত মন্ত্রালয়নসু মশাগী রাজ্যশিংদা মসিগুম্বা গারীশিংবু পুথোকহন্নবা খঙহনবা তাবনি, মখোয়বু স্ক্রেপ্পিং পোলিসীদা খ্বাইদগী ইহান হান্না শিজিন্নবা হৌবা তাবনি। স্ক্রেপ্পিং তৌগদবা মীওইশিংবু কৌরসি, মদুগী অতুংদা অহেনবা গারীশিং অমুক থোক্লক্কনি। ফুএলসু কল্লগনি, মসিদা ঐখোয়না চাউনা তেংবাংবা ঙমগনি। অদুবু, ভারত সরকারনা পোলিসী শেম্লগা থবক্তা পাংথোক্ত্রবদি মহৈ ফংবদি ঙম্লোই। অদুগা, ইনভাইরনমেন্ত মন্ত্রালয় খুদিংনা লৈবাক্কী বাইওফুএল পোলিসীগী মতাংদা খোঙজেল য়াঙনা থবক পায়খৎপগী তঙাই ফদবা য়াম্না লৈ। বাইওফুএলগী মতাংদা ঐখোয়না কয়া য়াম্না খোঙজেল লৈনা চঙশিল্লি হায়বসু অমুক্তা খঙসি। অদুগা রাজ্যশিংগী ওইনসু মসিগুম্বা থৌরাং লৈরবা, রাজ্যশিংনা মখোয়গী গাড়ি কয়া য়াম্না লৈ খঙদোক্লবা, য়ারিবমখৈ বাইওফুএল ব্লেন্দিং তৌদুনা মখোয়শিংবু মদুনা চলাইহনবা য়াই। লৈবাক মনুংদা কম্পিতিসনগী ফিভম অমসু লৈরগনি। ইনভাইরনমেন্ত মন্ত্রালয়না পোলিসী অসিবু মশামক্কীনি খনবা তাবনি, গ্রাউন্দদা পুরক্তুনা খোঙফম চেৎনা থবক পায়খৎপা তাবনি। ঙসিদি, ইথানোল ব্লেন্দিংগী মতাংদা ভারতনা অনৌবা রেকোর্দ কয়া শেম্লি। রাজ্যশিংনসু মসিদা মতেং পাংশিল্লবদি, ঐখোয়না অহেনবা মায় পাকপা কয়া ফংবা ঙমগনি। ইথানোল পুথোকপা অমসুং ব্লেন্দিং তৌবগী মতাংদা রাজ্যশিংগী মরক্তা কম্পিতিসন লৈহন্নীংই। করম্বা রাজ্যনা খ্বাইদগী নীংথিজনা পাংথোকই হায়না চহি অমদা সর্তিফাই তৌবা য়াই, অদুগা মসিগী মরক অসিদা, লৈবাক্কী লৌমীশিংদসু মতেং য়াম্না ফংগনি। লবুক্কী অরেম্বশিংবুসু শেন্থোক্তা ওন্থোকপা য়াগনি। মতৌ অসুম্না, হেলদি ওইবা কম্পিতিসন অমবুসু পুক্নিং থৌগৎকনি। রাজ্যশিংগী মরক্তা লৈরক্কদবা মসিগুম্বা হেলদি কম্পিতিসন অসিমক শহরশিংগী মরক্তসু লৈহনবা য়াই। মসিদগী, ইনভাইরনমেন্ত ঙাক শেনবগী ঐখোয়গী পান্দম অসিদা জন ভাগিদারীগী পাঙ্গল ফংলক্কনি, অদুগা, ঙসি ঐখোয়না অয়েৎপনি খল্লিবশিংনা নোংমদি ঐখোয়গী শিংনবশিংগা মাইয়োক্নদুনা মায় পাকপগী মরু ওইবা পাম্বৈ অমা ওইরক্কনি। এল.ই.দি. বল্বনা মৈ য়াম্না চাদে হায়বা ঐখোয়না খঙনরবনি। মসিনা কার্বন ইমিসন থোকহন্দে, শেল য়াম্না কল্লি। ঐখোয়গী ইনভাইরনমেন্ত মন্ত্রালয়, রাজ্যগী ইলেক্ত্রিসিতী মন্ত্রালয়, ঐখোয়গী রাজ্যশিংগী অর্বান মন্ত্রালয়না স্ত্রীত লাইত খুদিংদা এল.ই.দি. বল্ব শিজিন্নরবরা নত্ত্রগা শিজিন্নদ্রিবরা হায়না ফম্মিন্নদুনা খন্নবা য়াদবরা? সরকারগী ওফিস খুদিংদা থালহন্নবা হোৎনবা য়াদবরা? শেল য়াম্না কল্লিবা, ইনভাইরনমেন্তপুসু ঙাক শেল্লিবা এল.ই.দি.গী অচৌবা ইহৌ অমা চলায়রি। অদোম্না ইহৌ অসি লুচিংবা য়াই। অদোমগী বিভাগনা লুচিংবা য়াই। ঐখোয়না মতৌ অসুম্না সরকারগী রিসোর্সশিংসু কনগদবনি। ঈশিংগী মতাংদা অমুক খন্নসি, ঈশিং কনবা হায়বসি য়াম্না মরু ওইবা থবক্নি হায়না মীয়াম পুম্বনা হায়নরি। নীংতম্বগী অমৃত মহোৎসব অসিদা অমৃত সরোবর ৭৫ শেমগৎনবা ঐখোয়না হায়রি। মসিদসু, ইনভাইরনমেন্ত মন্ত্রালয়না লুচিংবা য়াইনা। অদোম্না ঈশিং য়োকশিনবগী হীরমদা মিৎয়েং চঙলিবরা? মসিদসু অদোম অমসুং লৌউ-শিংউ মন্ত্রালয় পুন্দুনা দ্রিপ ইরিগেসনগা লোয়নবা মাইক্রো ইরিগেসন্দা অহেনবা মিৎয়েং চঙমিন্নবা য়াই। ইনভাইরনমেন্ত মন্ত্রালয় হায়বসি অতোপ্পা মন্ত্রালয় খুদিংদা মাইকৈ তাকপা ঙম্বা, থবক থৌরমগী খোঙজেল য়াঙহনবা ঙম্বা মন্ত্রালয়নি। ঈশিং মরাং য়াম্না কায়রম্বা, গ্রাউন্দৱাতরগী চাং ৱাংনা লৈরম্বা রাজ্যশিংনা ঈশিংগীদমক্তা অচৌবা শিংনবা থেংনবা রাজ্য কয়া ওইখোয়না উরে। ঈশিং য়াম্না ৱাৎলে, ঈশিংগীদমক্তা ফীত ১০০০-১২০০ লুনা কুম্থনরে।
মরূপশিং,
শিংনবা অসি ঈশিং খক্তগী নত্তে, অকোয়বগী ফিভমগসু মান্ননা মরী লৈনবা শিংনবনি হায়না ঐখোয়না খনফম থোকই। লৈবাক্কী জিলা খুদিংদা অমৃত সরোবরগী খোঙজং অমা চত্থরি হায়বা অদোম্না হৌজিক্কা উরে। হৌজিক্তি, অমৃত সরোবরগা ৱাতর সেক্যুরিতীগা লোয়ননা ইনভাইরনমেন্ত সেক্যুরিতীগসু মরী লৈনরে। ঐখোয়গী লৌমীশিংনা কেমিকেল য়াওদবা লৌউ-শিংউ, নেচরেল ফার্মিং চত্থরিবা অসি অদোম্না এগ্রিকলচর বিভাগনা চত্থবনি হায়বা খঙলি। মসিদা ইনভাইরনমেন্ত মন্ত্রালয়সু শরুক য়াশিল্লবদি, খোঙথাং অসিদা অহেনবা পাঙ্গল ফংগনি। নেচরেল ফার্মিং, মসিনসু ইনভাইরনমেন্ত ঙাক শেনবগী থবক তৌরিবনি। মসিদি ঐখোয়গী ইমা লৈহাওবু ঙাক শেনবনি, য়াম্না চাউবা খোঙথাং অমনি। অদুনা ঐহাক্না হায়নীংবদি, মতম্না হোংলকপগা লোয়ননা, ইনভাইরনমেন্ত মন্ত্রালয়না হীরম অসিদা শরুক য়াশিন্দুনা ইন্তিগ্রেতেদ এপ্রোচকা লোয়ননা থবক পাংথোকপগী তঙাই ফদবা চাউনা লৈরে হায়বসিনি। ইনভাইরনমেন্ত মন্ত্রালয়গী মিৎয়েং হোংলকপা মতমদা, অনৌবা পান্দম থম্লক্কনি, অনৌবা লম্বী য়াৎলক্কনি, মসিদা মহৌশা ইমাদা য়াম্না কান্নগনি হায়বগী ঐহাক্না থাজবা থম্মি।
মরূপশিং,
ইনভাইরনমেন্ত ঙাক শেনবগী য়াম্না মরু ওইবা হীরম খরা – মীয়াম পুন্না ভাব তামিন্নবা, মীয়াম পুন্না শরুক য়ামিন্নবা, মীয়াম্না শৌগৎপা হায়বসি য়াম্না তঙাই ফদে। মসিসু, ইনফোর্মেসন বিভাগ নত্ত্রগা এজুকেসন বিভাগ খক্তগী থবক নত্তে। অনৌবা নেস্নেল এজুকেসন পোলিসী অসিসু অদোমগী মন্ত্রালয়গী ওইনা য়াম্না কান্নবা অমা ওই। মসিদা হীরম অয়া য়াওরি, এক্সপেরিএন্সতা য়ুম্ফম ওইরগা মহৈ তম্বা। মসিগী মতাংদা, অদোমগী মন্ত্রালয়না এজুকেসন মন্ত্রালয়গী মফমদা স্কুলগী অঙাংশিংবু উ-ৱাগী মতাংদা তাকপী তম্বীবগী মতাংদা লৈকোলদা চত্তুনা পাংথোকপীয়ু হায়বা য়াই। খুঙ্গংগী ৱাংমদা লৈরিবা উ-ৱা কয়া শক্তাকপা য়াই। মসিদি অদোম অমসুং এজুকেসন মন্ত্রালয় পুন্না পাংথোকমিন্নগদবনি। অঙাংশিংনা মসিদগী ইনভাইরনমেন্তকী মতাংদা খঙবা য়াম্না হেনগৎকনি, অমসুং ইনভাইরনমেন্ত ঙাক শেনবগী মতাংদা পুক্নিং থৌগত্তুনা মখোয়না নোংমদি ইনভাইরনমেন্ত ঙাক শেনবগী লান্মী ফাওবা ওইরকপগী মতিক লৈগনি। মতৌ অসুম্না, অঙাংশিং অসিনা সমুদ্র তোর্বান নত্ত্রগা তুরেল মপান্দা লৈবা মতমদা, ঈশিংগী মগুন, সমুদ্রগী ইকোসীস্তেম করি ওইবগে, তুরেলগী ইকোসীস্তেম্না করি ওইবগে হায়বা তাকপী তম্বীবা য়াগনি। ঙাগী কান্নবনা করিনো খঙহনবা য়াগনি। ইনভাইরনমেন্ত ঙাক শেনবদা ঙাশিংসু অচৌবা থৌদাং য়ারিবনি। থবক অসিবুদি এজুকেসন বিভাগনা পাংথোক্কদবা ওইগনি, অঙাংশিংবু মফমশিং অসিদা পুদুনা খঙহনবা মতমদা ইনভাইরনমেন্ত বিভাগকীদমক্তা অনৌবা চারোন শুরোন অমা শেম-শাগদৌরিবনি। ঐখোয়না অঙাংশিংবু, অমসুং তুংগী চারোনশিংবু ইনভাইরনমেন্তকী ফিভমশিংগী মতাংদা খঙহন্দবা য়াদে, নীংথিনা ভাব তাহন্দবা য়াদে। রাজ্যশিংগী ইনভাইরনমেন্ত মন্ত্রালয়শিংনা ৱারোল অসিগা মরী লৈনবা খোঙথাং পায়খৎফম থোকই। স্কিম কয়া শেম্বা তাবনি। স্কুল অমদা উহৈ পানবা উ অমবু হেক হৌরবদি, মদুগী মতাংদা মখোয়দা ইহনগদবনি। মেদিসিনেল প্লান্ত অমা হেক্তগী মরমদা মখোয়না অখঙবা ইহনবা য়াই। মরী লৈনবা কম্পিতিসন শীনবা য়াই। ঐখোয়গী য়ুনিভর্সিতী অমসুং লেবোরেতরীশিংনা ইনভাইরনমেন্ত ঙাক শেনবগা মরী লৈনবা ইনোভেসনশিংদা অহেনবা মিৎয়েং চঙফম থোক্লবনি। ইনভাইরনমেন্ত ঙাক শেনবগা মরী লৈননা তেক্নোলোজী শিজিন্নবগী থৌওংসু য়ারিবমখৈ হেনগৎহনগদবনি। উমং, জংগল কয়া লৈরিবশিং অসিগা মরী লৈননা, মফমশিং অসিগী ওইরিবা ফিভমশিং লেপ্তনা নৈনবগী তঙাই ফদবা লৈ। ঐখোয়না স্পেস তেক্নোলোজী শিজিন্নদুনা ঐখোয় জংগলশিংবু লেপ্তনা য়েংশিনবা য়াই। অহোংবা লাকপা হেক থেংনবগা, মশক খঙজিন্দুনা শেমদোক্নবা থবক পায়খৎপা য়াই।
মরূপশিং,
লাম্মৈ চাকপনা ইনভাইরনমেন্তকা মরী লৈনবা য়াম্না মরু ওইবা শিংনবা অমসু ওইরি। জংগলদা লাম্মৈ চাকপগী থৌওংশিংগী মশিং হেনগৎলক্লি, অমসুং ভারত্তা অসিগুম্বা চাউনা চাকপা মৈ মুত্থৎপগী মোদর্ন তেক্নোলোজী লৈতবনা মরম ওইরগা শিংনবা অসিগা মাইয়োক্নবদা য়াম্না অরুবা অমা ওইগনি। নোর্থ অমেরিকা, কানাদা, ওস্ত্রেলিয়াগুম্বা লৈবাকশিংদা জংগল মৈ চাকপগী মমি কয়া অদোম্না তি.ভি.দা উরম্লগনি। অমাঙ অতা য়াম্না থোকপনি। লম্লক্কী শাশিংনা তৌফম খঙদনা চেনবা উবদা য়াম্না নুংঙাইতবা ফাওই। মৈ মুৎখ্রবা মতুংদা উৎ পায়বনা মাইল কয়া থাপ্না লৈবা মীওইশিংগী পুন্সি মহিংদা অয়েৎপা অপনবা কয়া অমুক পীরিবনি। ৱাইল্দ ফাইয়রনা মরম ওইবা গ্লোবেল ইমিসন্দা ভারতকী চাং য়াম্না নেম্মি, অদুবু ঐখোয়না চেকশিন্না লৈবগী মথৌদি অদুমক তারিবনি। মসিগীদমক্তা ঐখোয়না হৌজিক্তগী হৌনা থৌরাং য়াত্তুনা লৈফম থোকই। রাজ্য খুদিংদা ফোরেস্ত ফাইয়র ফাইতিং মেকানিজম মপাঙ্গল লৈফম থোকই, তেক্নোলোজীনা তেংবাংবা পথাপ অমা ওইহনগদবনি। করিদগী মৈ হৌই হায়বা ঐখোয়না নীংথিনা খঙফম থোকই। জংগলদা তারিবা অকঙবা উনাশিংনা শোইদনা মৈরি অপীকপা অমা থেংনরুবা মতমদা মৈ চাক্লকপনি। অদুগা, জংগলশিংদা ফত্ত-হৌদি কয়া তারিবা, উনা কয়া তারিবশিং অসি হৌজিক্তি সর্ক্যুলর ইকোনোমীদা শিজিন্নবা য়ারে। হৌজিক্কান্দি মসিদগী ফক শাবা য়ারে। মসিদগী মৈতান শেম্বা য়ারে। মসিনা হায়বদি, ঐখোয়গী জংগলশিংসু কনবা ঙম্লগনি, অমসুং ইনর্জীসু কনবা য়ারগনি। ঐহাক্না মসিদা হায়নীংবদি, লাম্মৈ চাকপগী হীরমদা নীংথিনা খঙবনা মফমদুগী মীয়ামগী শেন্দান লম্বী অমা শেম্বা ঙম্লগনি হায়বনি। ৱাখল্লোন অসিগা লোয়ননা ঐখোয়না জংগলশিংবু নীংথিনা শেন্নগদবনি। ঐখোয়গী ফোরেস্ত গার্দশিংসু অনৌবা মখলগী ত্রেনিং পীবগী মথৌ তারে, হ্যুমেন রিসোর্স হায়রিবা হীরমসিদা অনৌবা ৱাহন্থোক মরী লৈনহনবগী তঙাই ফদবা লৈরে। হান্নগী মতমগী বীত গার্দশিংনা হৌজিক মতমগী শিংনবা মাইয়োক্নবা ঙমগদবা নত্তে।
মরূপশিং,
ঐহাক্না মীয়ামদা মরু ওইবা ৱাফম অমা হায়বা পাম্মি। মতমগা চুনবা ইনফ্রাস্ত্রকচর য়াওদনা লৈবাক চাউখৎপা, লৈবাক মীয়ামগী পুন্সি মহিং হেন্না নুংঙাইহনবা ঙমগদবা নত্তে হায়বা অদোম্না মমুৎ তানা খঙনরবনি। ইনভাইরনমেন্ত ক্লিয়ারেন্সকী মিংদা লৈবাক অসিদা মতমগা চুনবা ইনফ্রাস্ত্রকচর কয়া হৌদোকপগী মতৌ ঐখোয়না উরে। অদোম্না হৌজিক লৈরিবা মফম, এক্তা নগর অসি ঐখোয় খুদিংবু মিৎ পাংহনবা য়াবা খুদম অমসু ওইরিবনি। অর্বান নক্সল, চাউখৎপগী মাইয়োক্তা লৈবা মীওই কয়ানা সর্দার সরোবর দামগুম্বা অচৌবা প্রোজেক্ত অসি মতম করম্না থিংদুনা থম্লকখি হায়বা অদোম্না উরবনি। অদুগা, অদোম্না হৌজিক ফম্লিবা এক্তা নগরগী সর্দার সরোবর দাম অসিগী অচৌবা রিজর্ভোইর অমা অদোম্না উরিবসিগী উরেপ উয়ুং অসি ভারতনা নীংতম্বা হেক ফংবদা য়ুংখিবনি খঙবদা অদোম্না অঙকপা ফাওগনি, মসিদা সর্দার পতেলনা অচৌবা থৌদাংসু য়াবীখিবনি। পন্দিত নেহরুজীনা উরেপ উয়ুং তমখিবনি, অদুদগীদি, অর্বান নক্সল চঙলকপা হৌরকখ্রে, মালেমগী মীয়াম কয়া লাক্লে। মসিনা ইনভাইরনমেন্ততা অকায়বা পীগনি হায়বগী ৱারী কয়া ফোংদোক্নরকখি, তোঙানবা খোঙজং কয়া চঙদুনা মসিগী থবক লেপহনখি। নেহরুজীনা হৌদোকপীরম্বা থবক অসি ঐহাক লাক্লবা তুংদা মপুং ফানা লোইশিনখি। অদুগা, ঙসিদি, মসিগুম্বা এক্তা নগরনা ইনভাইরনমেন্তকী পন্থুংফম অমা ওইরে। অরানবা পাউ কয়া শন্দোকখিবনি, অদুগা হায়রিবা অর্বান নক্সলশিং অসি ঙসিসু তুমিন্না লৈত্রি, ঙসিগী নুমিৎ অসিদসু মখোয়গী মশান্না অদুমক মখা চত্থরি। মখোয়গী অরানবা ঐখোয়না ফারে, মদু ফাওবদা মখোয়না লাল্লি হায়বা ঙমদ্রি অমসুং হৌজিক্তি মখোয় খরনা রাজনিতীগী তেংবাং ফাওবা ফংলি।
মরূপশিং,
ভারতকী চাউখৎ থৌরাংদা অপনবা পীনবা, লেপহন্নবা মালেমগী ইন্সতিত্যুসন অমদি তোঙানবা ফাউন্দেসন কয়ানা মীয়ামগী য়াইফগদবা হীরম কয়া শিজিন্নদুনা অচৌবা ৱাফম হেক্তা ওইহল্লি। ঐখোয়গী অর্বান নক্সলশিংনা মখোয়গা পুন্দুনা কোইচোং চোংলি। ইনভাইরনমেন্তকা মরী লৈনবা হীরম খুদিংদা তাইশিন্নবা লৈহন্দনা ঐখোয়না নীংথিনা খন্ন-নৈরবা তুংদা মসিগুম্বা মীওইশিংগী ফত্তবা খুজিং থৌরাংবু মাইথীবা পীখি। মসিগুম্বা ফত্তবা খুজিল থৌরাংশিংনা থবক থৌরমশিং লেপহন্দুনা থম্মি। মরম অদুনা, ঐখোয়না মসিগুম্বা মরী লৈনবা হীরমশিংদা হোলিস্তিক এপ্রোচকা লোয়ননা তুং লমচত্তা চঙশিনফম থোকই হায়না ঐহাক্না খল্লি।
মরূপশিং,
ইনভাইরনমেন্তকী মিংদা মরম চাদবা ৱারোল কয়া শিজিন্নদুনা পুন্সি মহিং লাইহনবা অমসুং কার্বার তৌবা লাইহনবগী থৌওংদা অয়েৎপা অমত্তা পীফম থোক্তনবা ঐখোয়না হোৎনফম থোকই। অয়েৎপা-অপনবা করম্না লৈহল্লি হায়বগী মতাংদা ঐহাক খুদম অমা পীজগে। গুজরাত্তা মতম পুম্বদগী ঈশিংগী অৱাবা লৈদুনা লাকখি, চহি ১০গী মনুংদা চহি ৭তি ঈকং থোকই। মদুদগী ঐখোয়না চেক দামগী অচৌবা খোঙথাং পায়খৎখি। ঐখোয়না উমংদসু ঈশিং ফংহনবা পামখি, অদুনা উমংগী চিংচেপ্তা ঈশিং খরা লৈরিবশিং অসিদা ঐখোয়না দাইনিং তেবলগুম্না পীকপা ঈশিংগী কোম তৌবগী ৱাফম খন্নখি। মসিদা ফোরেস্ত মন্ত্রালয়না অয়াবা পীবিখিদে তাবদা অদোম ঙক্কনি। ঈশিং লৈরবা মতুংদা অদোমগী উমং কনবা ঙমগদৌরিবনি হায়না ঐহাক্না হায়খি। মদুদগীদি, ঐহাক্না ফোরেস্ত বিভাগতা শেল পীরগে, দেক দাম শাবীরো, ঈশিং য়োকশিল্লসি অমসুং জংগলশিংদা মখোয়গী পাঙ্গল অমুক লৈহল্লসি হায়খি। মদুমকান্দা থবকশিং অসি য়াম্না ৱানা পাংথোকপা ঙমখি। মসিনা হায়বদি, ঐখোয়না ইনভাইরনমেন্তকী মিংদা উমংদা ফাওবা ঈশিং লৈহনবা ঙমদ্রবদি, ঐখোয়না তৌগদৌরিবসি করিনো হায়বনি।
মরূপশিং,
ইনভাইরনমেন্ত ক্লিয়ারেন্স য়াম্না য়াঙনা ফংলবকান্দা চাউখৎপগী খোঙজেলসু য়াঙগনি হায়বা ঐখোয়না কাওরোইদবনি। থৌওং অসি কম্প্রোমাইজ তৌদ্রবসু পাংথোকপা য়াবনি। রাজ্য কয়াগী মীওই কয়া ঙসি ফম্লি, অমসুং ঙসিগী নুমিৎ ফাওবসিদা অদোমগী মন্ত্রালয়গী ইনভাইরনমেন্ত ক্লিয়ারেন্সকা মরী লৈনবা থবক লিশিং ৬তগী হেন্না পন্দুনা লৈরি হায়বা ঐহাক্কী ইফমদা তম্বীরক্লে। মান্নবা ওইনা, ফোরেস্ত ক্লিয়ারেন্সকী চাউরাকপা প্রোজেক্ত ৬০০০কী এপ্লিকেসন কয়াসু অদোমগী তেবলদা তাদুনা পন্দুনা লৈরি হায়রি। ঐখোয়না পেরামীতর কয়াগী ৱারেপ লৌদুনা, ইনভাইরনমেন্ত ঙাক শেন্দুনা ক্লিয়ারেন্স পীবদা মতম য়াম্না লৌদনা য়াম্না থুনা থবকশিং পাংথোক্কদবনি হায়না ঐহাক্না খল্লি। ঐখোয় ইশানা অয়েৎপগী মরম ওইহল্লোইসি। পন্দুনা লৈবনা মরম ওইরগা প্রোজেক্তশিং অসিগী কান্নবা ফংবা ঙমদ্রিবনি হায়বা অদোমসু খঙবীয়ু। পন্দুনা লৈবগী মতৌ য়ারিবমখৈ অমসুং তসেংবা কেস খক্তদা পেন্দেন্সী লৈহন্সি, ক্লিয়ারেন্স থুনা পীথোকসি, ৱাখল্লোনশিং অসিগা লোয়ননা ঐখোয়না ৱর্ক ইনভাইরনমেন্তপুসু হোংদোকপগী মথৌ তাই। ঐখোয়না ইনভাইরনমেন্ত ঙাক শেনবগী ৱারী শারি, মসিদা ঐখয়না ৱর্ক ইনভাইরনমেন্তসু হোংদোকপগী মথৌ তাই। প্রোজেক্ত কয়া অমগী মতম শাংনা ইনভাইরনমেন্তেল ক্লিয়ারেন্স ফংদ্রিবা, ফোরেস্ত ক্লিয়ারেন্স ফংদ্রিবা অসিগী মতাংদা রাজ্য সরকারশিংনা ঐহাক্কী ইফমদা চিথী ইরকই, ভারত সরকারগী বিভাগশিংনা চিথী ইরকই, মসিগী রাজ্যদা পন্দুনা লৈরে হায়বা ৱাফম কয়া তম্লকই। রাজ্য খরনা ভারত সরকারদা পনবনি হায়রকই। ঐহাক্না প্রোজেক্তশিং অসিবু প্রগতীগী মখাদা পুশিল্লি, মসি হেক তৌবগা প্রোজেক্ত ক্লিয়ারেন্সকী থবক খুদক্তা হৌবগী মতৌ ঐহাক্না উই, রাজ্য অমসুং কেন্দ্র অনিমক্তা পাংথোকপা উই। হায়বদি, ইনভাইরনমেন্তকী হীরম্বু ওইরবদি, ক্লিয়ারেন্স হেক্তা ফংদে হায়বনি। মসিগুম্বা পামদবা থৌওং থোক্লিবগী মরম অমদি শোইদনা লৈরে হায়বা মসিনা তাক্লি। রাজ্য ওইরো, লোকেল লৈঙাক্লোই ওইরো, কনা কনাগী বিভাগ অমা হেক্তা ওইরো, মসিগুম্বা অপনবা অয়েৎপা অমত্তা লৈহন্দনবা হোৎনসি হায়না ঐহাক্না থমজনীংই। তেক্নোলোজী শিজিন্নবগী থৌওংসু অদোম্না হৌজিক উরম্লগনি। অদোম পুম্নমক্না পরিবেশ পোর্তেল উরম্লগনি, অমসুং পোর্তেল অসিগা মরী লৈনবা ক্লিয়ারেন্স মখল খুদিংগীদমক্তা মসিনা সিঙ্গল ৱিন্দো অমা ওইরবনি। মসিনা ত্রান্সপরেন্তসু ওই অমসুং মসিদগী এপ্রুবেল ফংবদা য়াম্না ৱানা চেন্থোক চেন্সিন তৌবগী মথৌসু ওইদে। চহি ৮গী মমাংদা, ইনভাইরনমেন্ত ক্লিয়ারেন্স ফংবদা নুমিৎ ৬০০তগী হেন্না চঙলম্বনি। তেক্নোলোজীগী মতেংদগী য়াম্না হেন্না নীংথিবা সাইন্তিফিক ওইবা মওংদা থবক পাংথোক্তুনা ঙসিদি থবক অসি শুপ্নগী নুমিৎ ৭৫নিগী মনুংদা পাংথোকপা ঙম্লে। ইনভাইরনমেন্তেল ক্লিয়ারেন্স পীবা মতমদা ঐখোয়না মরী লৈনবা কাঙলোনশিংসু নীংশিংগদবনি অমসুং সেক্তর অসিগী মীয়ামগী চাউখৎ-থৌরাংগীসু খনগদবনি। হায়বদি, মসিনা ইকোনোমী অমসুং ইকোলোজী অনিমক্কী মায় পাকপনি হায়বনি। ঐহাক্না খুদম অমা পীজগে। ঙসিদগী চয়োল খরগী মমাংদা, দিল্লীদা প্রগতী মাইদান তন্নেলবু লৈবাক মীয়ামদা খুৎশিন্নখি। তন্নেল অসিনা মরম ওইরগা দিল্লীগী মীয়াম্না ত্রাফিক জামদা প্নদ্রে। মসিনা চহি খুদিংগী ফুএল লীতর লাখ ৫৫ কনবদসু মতেং পাংবা হৌরে। মসিনা ইনভাইরনমেন্তপুসু ঙাক শেল্লে, চহিদা কার্বন ইমিসন চাউরাকপা তোন লিশিং ১৩সু তৌহন্দ্রে। চাং অসিগুম্বা কার্বন ইমিসন কনবগীদমক্তা ঐখোয়না উ চারা লাখ ৬ হেন্না থাবগী মথৌ তাগনি হায়না অখঙ অহৈশিংনা হায়। মসিনা হায়বদি, মসিগুম্বা দিভেলপমেন্ত পুরকপগী থবক অসিনসু অকোয়বগী ফিভম ঙাক শেনবা ঙম্লে হায়বনি। ফ্লাইওভর ওইরো, শোরোক ওইরো, এক্সপ্রেসৱে ওইরো, রেলৱে প্রোজেক্ত ওইরো, পুম্নমক অসি পাংথোকপা মতমদা কার্বন ইমিসন য়ারিবমখৈ হন্থহন্নবা হোৎনগদবনি। ক্লিয়ারেন্স পীবা মতমদা ঐখোয়না মসিগুম্বা ৱাফম অসি মতম পুম্বদা নীংশিংগদবনি।
মরূপশিং,
পি.এম. গতিশক্তী নেস্নেল মাস্তর প্লান চৎনবা হৌরবা তুংদগী ইনফ্রাস্ত্রকচরগী প্রোজেক্তশিংগী মরক্তা তেংবাংনবগী মতৌ য়াম্না হেনগৎলে, অসুং রাজ্যশিংনসু মতৌসিদা য়াম্না নুংঙাইবা ফাওনরে অমসুং কান্নবসু য়াম্না ফংলে। মসিনা মরম ওইরগা, প্রোজেক্তশিংগী খোঙজেলসু য়াম্না হেনগৎলে। পি.এম. গতিশক্তী নেস্নেল মাস্তর প্লান্না ইনভাইরনমেন্ত ঙাক শেনবদসু মশক থোক্না তেংবাংলি। রাজ্য অমদা ইনফ্রাস্ত্রকচর অনৌবা অমা হৌদোকপা খুদিং ক্লাইমেত চেঞ্জনা মরম ওইবা শিংনবা কয়া থেংনরিবশিংসু য়েংবগী মথৌ তাই। মসিনা হায়বদি, মসিগুম্বা শিংনবা মাইয়োক্নবা ঙম্নবা দিজাজতর রেজিলিএন্ত ওইবা ইনফ্রাস্ত্রকচর শেমগৎপগী মথৌ তাই হায়বনি। ঐখোয়না ক্লাইমেত চেঞ্জকা মরী লৈনবা হীরম কয়া মাইয়োক্নদুনা, শেন্মিৎলোনগী চাউখৎলক্লিবা সেক্তর খুদিংবু মওং চুম্না শিজিন্নবা তাবনি। কেন্দ্র অমসুং রাজ্য সরকার অনিমক পুন্দুনা গ্রীন ইন্দস্ত্রীএল ইকোনোমীগী মাইকৈদা খোঙদাগদবনি।
মরূপশিং,
অদোম খুদিংনা নুমিৎ নিনি অসিদা ইনভাইরনমেন্ত ঙাক শেন্নবা ভারত সরকারনা হোৎনরিবা খুদিংদা অহেনবা পাঙ্গল হাপকনি হায়বগী ঐহাক্না থাজবা থম্মি। ইনভাইরনমেন্ত মন্ত্রালয়না রেগ্যুলেতর ওইবা খক নত্তনা, মীয়ামগী পাঙ্গল হাপ্পা অমসুং থবক্কী অনৌবা খুদোংচাবা পীবগী অচৌবা পাম্বৈ অমসু ওইগদবনি। এক্তা নগরদা অদোমগী তমজনীংঙাই ওইবা, য়েংজনীংঙাই ওইবা হীরম কয়া লৈগনি। গুজরাতকী মীওই করোর কয়া, রাজস্থানগী মীওই করোর কয়া, মহারাস্ত্রগী মীওই করোর কয়া, মধ্য প্রদেশকী মীওই করোর কয়াদা মৈ ফংহন্দুনা সর্দার সরোবর দাম্না রাজ্য মসিসিগী মীওইশিংবু তেংবাংলি। রাজস্থানগী মরুভুমী য়ৌনবা ঈশিং পীরি, কৎচকী মরুভুমীদা ঈশিং য়ৌহল্লে, মৈসু পীরি। মধ্য প্রদেশতা মসিনা হৌজিক মৈ পীরে। সর্দার সাহেবকী চাউরবা মীতম অসিনা ঐখোয়দা অমত্তা ওইবগী ইথিল পীরি। ইকোলোজী অমসুং ইকোনোমীগা লোয়ন-লোয়ননা চাউখৎপসু করম্না পুরক্কনি, ইনভাইরনমেন্তপু মপাঙ্গল হেন্না করম্না কলহনগনি, অদুগা থবক্কী অনৌবা খুদোংচাবা কয়া করম্না লৈহনগনি, বাইও-দাইবর্সিতী, ইকো তুরিজম্বু চাউখৎপগী পাম্বৈ করম্না ওইহনগনি, ঐখোয়গী উমংগী লন, ত্রাইবেল ইচিল ইনাওশিংগী স্কিল করম্না হেনগৎহনগনি, পুম্নমক অসিগী ৱারোইশিন অসি অদোম খুদিংনা এক্তা নগরদগী ফংবা ঙমগনি। এক্তা নগর দিক্লারেসন অসিনা নীংতম্বগী অমৃতকাল অসিদা অচৌবা ৱারোইশিন অমা পুদুনা লাক্লগনি, থাজবা অসিগা লোয়ননা ঐহাক্না পুম্নমকপু থাগৎচরি। অদুগা মরূপশিং, ঙসিগী থৌরম অসিবু শীন-লাঙবগীদমক্তা ঐহাক্না ভারত সরকারগী মন্ত্রালয় অসিগী অধিকারী, মন্ত্রীশিংবু থাগৎচরি। লেকচর কয়া লৈগনি, খন্ন-নৈনবা কয়া লৈগনি, পুম্নমক অসিগী কান্নবা লোয়না লৈহনবীয়ু হায়না থমজনীংই। অদোম পুম্নমক্না নুমিৎ নিনি লৈমিন্নদুনা, কান্নবা ৱাফম কয়া খন্ন-নৈনবা অসিনা খ্বাইদগী হেন্না মরু ওইবা মতৌনি। অদোম্না অতোপ্পা রাজ্যশিংগী মীওইশিংগা খঙনবদা, অনৌবা ৱাখল্লোন কয়া থোক্লক্কনি। অদোম্নসু অতোপ্পদা অনৌবা ৱাফম কয়া পাউদম্বগী খুদোংচাবা ফংগনি। হায়বদি, নুমিৎ নিনি অসিদা অদোম্না অমগী চাউরবা ইথিল ওইনগনি হায়বনি। অদোমগী মরুপ্না অদোমদা ইথিল পীগনি। মসিগুম্বা থৌওং কয়া অসিনা মরম ওইরগা, নুমিৎ নিনি অসি লৈবাক্কী য়াম্না মরু ওইবা মতম ওইরগনি। লৈবাক্কী চাউখৎ-থৌরাং, ইনভাইরনমেন্ত ঙাক শেনবগী মতাংদা লাক্কদৌরিবা চারোন শুরোনগী মফমদা অদোম্না অচুম্বা মাইকৈ তাকপা ঙমগনি অমসুং মসিগুম্বা থাজবা অসিগা লোয়ননা অদোম্না মশক থোকপা রোদমেপ অমা শেমদুনা মরী লৈনবা হীরমশিংদা চাউখৎ-থৌরাং পুরক্নবগীদমক্তা চৎকনি। অদোম্বু ঐহাক্না অমুক হন্না থাগৎচরি।


c: text/html

text:
কঞ্জ্যুমর এফিয়র্স, ফুদ প্রোসেসিং অমসুং পাব্লিক দিস্ত্রিব্যুসন মন্ত্রালয়
ভারতনা ফুদ সেক্যুরিতী অমদি অহোংবা মহৈ-মরোংশিং ফংহনবদা মীৎয়েং থমখি
ভারত অসি থাজবা য়াবা সপ্লাইয়র অমনি, য়ুমথংনরিবশিং অমদি শোকপা য়ানা লৈরিবা লৈবাকশিংগী অৱাৎপশিং য়াওনা থৌদাং পুম্নমক পাংথোকপা ঙমগনি
গেহুগী স্তোকশিংদা ৱানিংঙাই ওইদে, এক্সপোর্ত কর্বশিংনা মার্কেৎ স্পেকুলেসন থেংনগনি
Posted On:
14 MAY 2022 7:37PM by PIB Imphal
গেহু এক্সপোর্ত তৌবদা অথিংবা থম্বগী ৱারেপ অসিনা চিঞ্জাক্কী মমলশিং কন্ত্রোল তৌগনি, শেল-থুম ৱারিবা লৈবাকশিং অমদি ভারতকী ফুদ সেক্যুরিতী মপাঙ্গল লৈহনগনি অমসুং ভারতনা কন্ত্রেক পুম্নমক ইকাই খুম্নরিবনা লৈবাক অসিনা চৎনবা য়াবা সপ্লাইয়র অমা অদুমক ওইগনি হায়না সরকারনা ফোংদোকখ্রে৷
দিপার্তমেন্ত ওফ ফুদ এন্দ কঞ্জুমর এফিয়র্সকী সেক্রেতরী শ্রী সুধানশু পান্দে অমদি এগ্রীকলচরগী সেক্রেতরী শ্রী মনোজ অহুজাগা লোইননা পাংথোকখিবা প্রেস কনফরেন্স অমদা ৱা ঙাংলদুনা, লেত্তর ওফ ক্রেদিৎ ইসু তৌখ্রবা এক্সপোর্ত ওর্দর পুম্নমক পাংথোক্লগনি হায়না কম্মর্স সেক্রেতরীনা ফোংদোকখি৷ সরকারগী চেনেলশিংগী খুৎথাংদা গেহু এক্সপোর্ত তৌবনা ঐখোয়গী য়ুমথংনবশিং অমদি চিঞ্জাক্কী অৱাৎপা লৈরিবা লৈবাকশিংগী তশেং-তশেংনা তঙাই ফদনা দরকার ওইরিবা অদু পীবদা নত্তনা ইনফ্লেসনরী এক্সপেক্তেসনশিংসু কন্ত্রোল তৌবা ঙম্লগনি হায়না মহাক্না মখাতাখি৷
গেহুগী লৈরিবা চাং অসিগী মতাংদা পল্লদুনা, শ্রী সুব্রামনিয়মনা হায়খি, “ভারতকী ফুদ সেক্যুরিতীদগী হেন্দোক্তুনা, সরকারনা য়ুমথংনরিবশিং অমদি ফিভম শোকপা য়ানা লৈরিবা লৈবাকশিংগী ফুদ সেক্যুরিতী লৈহন্নবা হোৎনরি,” হায়না মহাক্না ফোংদোকখি৷
কন্ত্রোল ওর্দরনা মরু ওইবা হিরম অহুমগী মথৌ তৌরি হায়না মহাক্না ফোংদোকখি: “মসিনা লৈবাক্কীদমক ফুদ সেক্যুরিতী ঙাক শেন্দুনা থম্মী, মসিনা অৱাবা তারবশিংবু মতেং পাংই অমদি মসিনা সপ্লাইয়র অমা ওইরিবা লৈরিবা ভারতকী থাজবা মাংহন্দনা থম্মী,” হায়না মহাক্না ফোংদোকখি৷
এক্সপোর্তকী মতাংদা সরকারগী ওর্দরনা গেহুগী মার্কেৎতা ময়েক শেংবা দাইরেক্সন অমা পীখিরম্মী হায়না মহাক্না ফোংদোকখি৷ “গেহুশিংবু পৈশিন্দুনা থম্বা নত্রগা ফিভম শোকপা য়ানা লৈরিবা লৈবাকশিংদা লৈরিবা চিঞ্জাক্কী অৱাৎপশিং অসি মেনখৎপদা থৌদাং লৌরোইদবা মফমশিংদা ঐখোয়না গেহুবু মওং-মরিল তাদবা মওংদা চৎহনখিবা পামদে৷ মসিনা মরম ওইদুনা সরকার সরকারগী ওইবা ৱিন্দো হাংদুনা থমখিবনি,” হায়না মহাক্না ফোংদোকখি৷
লৈবাক অসিগী চিঞ্জিক্কী স্তোকশিং মরাং-কাইনা লৈ হায়না দিপার্তমেন্ত ওফ ফুদ এন্দ পব্লিক দিস্ত্রিব্যুসনগী সেক্রেতরী শ্রী সুধানশু পান্দেনা ফোংদোকখি৷
রাজ্যশিংগা তান্নরবা মতুংদা, কেন্দ্রনা গেহু অমদি চেংগী রেসিওশিং হোংদোক্তুনা ক্বান্তিতী খরা অমুক হন্না এলোকেত তৌখ্রে হায়না মহাক্না মখাতাখি৷ খুদম ওইনা হায়রবদা, ৬০:৪০গী রেসিওগী গেহু অমদি চেং ফংলিবা রাজ্যশিংনা মদু ৪০:৬০গী রেসিওদা ফংগনি৷ মতৌ অসিগুম্না, ৭৫:২৫গী রেসিও অসি ৬০:৪০ ওইহল্লি৷ চেংগী এলোকেসন জিরো লৈবা মফমশিংদা, মখোয়না মখাতানা গেহু ফংগনি৷ অপিকপা রাজ্য পুম্নমক্কী ওইনদি-এন.ই. রাজ্যশিং অমদি অখন্নবা কাংলুপ্তা লৈরিবা রাজ্যশিং, এলোকেসন অসিদা অহোংবা লৈতে৷
অমুক হন্না এলোকেসন তৌবগী ফল ওইনা, “মসিগা লোইননা, ঐখোয়না গেহু ফংবগী চাং এল.এম.তি.১১০-১১১ ফাওবা হেনগৎহনখ্রে৷ মদু এল.এম.তি. ১৮৫দা হাংচিল্লদুনা, চাং অসি এল.এম.তি. ২৯৬ ওইরকই, মসি মমাংগী চহিদা লৈখিবা অদুগী চাংরোম্নি,” হায়না মহাক্না মখাতাখি৷
চহি অসিদা হীত ৱেবশিংনা গেহু মহৈ-মরোংশিং অসি মরু ওইনা ভারতকী অৱাং-নোংচুপ থংবা মাইকৈদা শোকহনখ্রে অদুবু হৌখিবা চহিগা য়েংনরুবা মতমদা ফংবগী চাংদা খেন্নরিবা অসি খজিক্তনি হায়না এগ্রীকলচর সেক্রেতরী শ্রী মনোজ অহুজানা ফোংদোকখি৷
“হৌখিবা চহিদা লৈবাক অসিগীদমক গেহু পুথোকপগী চাং অসি এল.এম.তি. ১০৯ ওইখি৷ চহি অসিগী ফেব্রুৱারী থাদা, ঐখোয়না চহি অসিগী ওইনা পুথোক্কদৌরিবা চাং অদু মাংজৌননা পাথোকখ্রে অমদি ঐখোয়না পাবদা চাওরাক্না এল.এম.তি. ১১১ ওইখি৷ ঐখোয়না পারিবা অসিনা চহি অসিগী ওইনা গেহু ফংবগী চাং অসি এল.এম.তি. ১০৫-১০৬ ওইগনি হায়না উৎলি অমদি ক্বান্তিতী অমদি ফংবগী চাংদা য়েংলুবা মতমদা হৌখিবা চহিগীগা মান্নরি,” হায়না মহাক্না মখাতাখি৷
******
(Release ID: 1825883)
Visitor Counter : 56

robotstxt: allowed

filter: keep


text:
কেমিকেল্স অমসুং ফর্তিলাইজর মন্ত্রালয়
২০২০ চহী লোইশিল্লকপগী রিভিয়ু: কেমিকেল্স অমসুং ফর্তিলাইজর্স মন্ত্রালয়
কোবিদ-১৯ অসি হৌরকপা মতমদা ফার্মক্যুতিকেল্স দিপার্তমেন্তনা খোঙথাং কয়ামরোম লৌখৎখ্রে
২০২০দা লুপা কোতি ১,৫১২গী মমল ওইগদবা এফ.দি.আই. প্রপোজেল ১৫ দি.ওপি.না অয়াবা পীখ্রে; লুপা কোতি ৭,২১১গী শেনফম ওইগদবা অহেনবা ১১ অমগা কন্না খন্নরি
২০২০গী মতমদা হারশিংদা সরকার অসিনা লুপা কোতি ১৫৮০১.৯৬কী ন্যুত্রিন বেজ সবসিদী অমসুং লুপা কোতি ৫৩৯৫০.৭৫গী য়ুরিয়া সবসিদী পীখ্রে
২০২০গী এপ্রীল ১দগী দিসেম্বর ১৫ ফাওবা হোনখিবা হারশিং অদু পান্না এল.এম.তি. ৪৫১.১৬নি
লৈবাক অসিদা কেমিকেল্স অমসুং পেত্রোকেমিকেল্স দিপার্তমেন্তনা প্লাস্তিক পার্ক তরুক শেমগৎলি
আন্দ্র প্রদেশ, গুজরাত, ওরিশা অমসুং তামিল নাদুদা লুপা কোতি লাখ ৭.৬৩গী শেনফম থাদরক্নবা পেত্রোকেমিকেল্স ইনবেস্তমেন্ত রিজন্স(পি.সি.পি.আই.আর.শিং) পোলিসী মরি চৎনরি
Posted On:
01 JAN 2021 6:45PM by PIB Imphal
ফার্মক্যুতিকেল্স দিপার্তমেন্ত:
কোবিদ-১৯ লাইনা-লাইচৎ অসি শন্দোরকপা মতমদা দি.ও.পি.না লৌখৎখিবা তোঙান তোঙানবা থবক থৌরমশিং:
কোবিদ-১৯ অসি শন্দোরকপা মতমদা লৈবাক মীয়াম অসিগী হকচাংগী ফিভম অসি য়েংলগা ফার্মক্যুতিকেল দিপার্তমেন্তনা মখাগী খোঙথাংশিং অসি লৌখৎখ্রে:
- ফার্মক্যুতিকেল্স দিপার্তমেন্ত(দি.ও.পি.)না মরী লৈনবা স্তেকহোল্দরশিং অসিগা লোইননা মীফম কয়ামরোম জানুৱারী ৩১, ফেব্রুৱারী ২,৩ অমসুং ৬তা পাংথোকখ্রে৷ লৈবাক অসিদা শিজিন্নরিবা (i) কোবিদ-১৯ লাইনা অসি লাইয়েংবদা শিজিন্ননবা আই.সি.এম.আর.গী ইহান হান্না থোকখিবা প্রোতোকোল অদুদা য়াওরিবা দ্রগ লোপিনাভির+রিতোনাভির ফিক্স দ্রগ কম্বিনেসন (ii) গ্লোভশিং(নাইত্রাইল অমসুং লেতেক্স) অমসুং (iii) ভারতনা লৈবাক অমদগী পুশিল্লক্লিবা এক্তিব ফার্মক্যুতিকেল ইনগ্রিদিয়েন্তশিং(এ.পি.আই.) অমসুং কী স্তার্তিং মেতরিয়েলশিং(কে.এস.এ.ম) লৈবাক অসিদা ফংহন্নবগীদমক মীফমশিং অসি পাংথোকখিবনি৷ .
- লৈবাক অসিদা এ.পি.আই.শিং মরাং কাইনা ফংহন্নবা অমসুং মার্কেৎতা অহোংবা মমলদা ফংহন্নবা অমসুং আইনা-য়াদবা মওংদা য়োল্লিবা, থমজিল্লিবা অসিদগী ঙাকথোক্নবা দি.ও.পি.না নেস্নেল ফার্মক্যুতিকেল প্রাইসিং ওথোরিতী(এন.পি.পি.এ.), দ্রগ কন্ত্রোল্লর জেনেরেল ওফ ইন্দিয়া(দি.সি.জি.আই.) অমসুং রাজ্য সরকারশিং অসিনা তঙাই ফদবা য়াথংশিং পীখ্রে৷
- খন্দোক্লবা এ.পি.আই. মখল ১৩ মপান লৈবাক্তা থাদোকপা থিংনবা অমসুং হায়রিবা এ.পি.আই.শিং অসি শিজিন্নদুনা শেম্লিবা পোত্থোকশিং অসি থিংনবা দিপার্তমেন্ত অসিনা দি.জি.এফ.তি.দা খঙহনখ্রে৷ চাইনাদা কোবিদ-১৯ লাইনা অসি শন্দোরকপদগী ঙাকথোক্নবা খোঙথাং অমা ওইনা ০৩.০৩.২০২০দা এ.পি.আই. ১৩ অমসুং মসিগা মরী লৈনবা পোত্থোকশিং মপান লৈবাক্তা থাদোকপগী অথিংবা দি.জি.এফ.তি.না থমখ্রে৷
- চাইনা অমসুং ভারতনা দরকার ওইরিবা তোঙান তোঙানবা সপ্লোইশিং অদু ফংহন্নবা এক্সতর্নেল এফিয়র্স মন্ত্রালয় অমসুং হকশেল অমসুং য়াইফ য়ুম্বাল মন্ত্রালয়দা দি.ও.পি.না মতেং পাংখ্রে৷
- কন্ত্রোল রুল অনি অমনা ফার্মক্যুতিকেল্স দিপার্তমেন্ত অমসুং অমনা এন.পি.পি.এ.দা হাংদোকখ্রে৷ দি.ও.পি.দা লৈরিবা কন্ত্রোল রুম অদু (ফোন নম্বর ০১১-২৩৩৮৯৮৪০ অমসুং ইমেল: helpdesk-pharma[at]gov[dot]in) ২৮.০৩.২০২০দা হাংদোকখিবনি৷
- ঐচ.সি.ক্ব্যু অমসুং পেরাসিতামোল সপ্লাই তৌবা : হায়রিবা মতম অসিগী মনুংদা মপান লমগী লৈবাকশিং অসিনা হিদাক লাংথকশিং খুদম ওইনা হায়দ্রোসীক্লোরোক্ব্যুইন অমসুং পেরাসিতামোল থাদোরক্নবা হায়জরক্লিবা অসিগী মতুং ইন্না মপান লৈবাকশিং অসিদা থাদোক্নবগী অয়াবা পীনবা হায়দনা জি.ও.এল.না ইন্তর-মিনিস্ত্রিয়েল এম্পৱার কম্মিতী অমা শেমখ্রে৷
- পুথোকপগী চাং হেনগৎপা – এম্পৱার কম্মিতী অসিনা য়েংশিন্দুনা ২০২০গী মার্চ-মে থাগী মতমদা হায়দ্রোসিক্লোরোক্ব্যুইন য়ুনিৎ পুথোকপগী মশিং অদু ২দগী ১২দা হেনগৎখ্রে অমসুং লৈবাক অসিনা হায়দ্রোসিক্লোরোক্ব্যুইন পুথোকপগী চাং অদু শরুক অহুম হেনগৎখ্রে হায়বদি থা অমদা চাওরাক্না গুলি কোতি ১০ পুথোক্লম্বদগী থা অমদা চাওরাক্না কোতি ৩০ পুথোকখ্রে৷
কোবিদ-১৯ ক্রাইসিস অসিগী মতমদা জন ওশাধিকেন্দ্রস্কী থৌদাং
-
- কোবিদ-১৯ ক্রাইসিস অসি হৌরকপা মতমদা প্রধান মন্ত্রী ভারতিয়া জনোশাধি পরিয়োজনা(পি.এম.বি.জে.পি.)না লৈবাক অসিদা মরু ওইবা সর্ভিসশিং পীদুনা লাক্লি৷ পি.এম.বি.জে.পি.দা তঙাই ফদনা মরু ওইরিবা হিদাক লাংথকশিং লেপ্পা লৈতনা মরাং কাইনা ফংহন্নবা মখোয়না হোৎনরিবা অদুগী শরুক অমা ওইনা স্তোরশিং মথৌ তৌরি অমসুং ওপরেসনশিং পাংথোক্লি৷ বি.পি.পি.আই.না ২০২০গী মার্চ থাদা লুপা কোতি ৪২গী হিদাক লাংথক্কী মমল ওইনা খোমগৎখিবা অসিগা য়েংনবদা ২০২০গী এপ্রীল থাদা লোকদাউন অমসুং তেস্তিং কয়া অমা তৌখিবা তরাবসু পুন্না লুপা কোতি ৫২গী হিদাকশিং য়োনবা ঙমখ্রে৷
কোবিদ-১৯গী মতমদা এন.পি.পি.এ.গী থৌদাং-
লৈবাক অসিদা কোবিদ-১৯ লাইনা-লাইচৎ শন্দোক্লিঙৈ মতম অসিদা কোবিদ-১৯ লাইনা-লাইচৎ অসিনা মরম ওইদুনা লৈহল্লিবা অৱাৎপশিং অসি মেনশিন্নবা এন.পি.পি.এ.না য়াম্না মশক থোকপা থৌদাং লৌখ্রে অমসুং লৈবাক অসি শিনবা থুংনা পুন্সিবু কনগদৌরিবা তঙাই ফদবা হিদাক লাংথকশিং মরাং কাইনা লেপ্পা লৈতনা ফংহন্নবা তঙাই ফদবা খোঙথাংশিং লৌখৎখ্রে৷
-
- হিদাকশিংগী মমল লেপ্পা:-লাইনা-লাইচৎ অসিগী মতম অসিদা হিদাক লাংথক্কী মমল লেপ্পা অসিদা থেংনরিবা ইসুশিং অসিনা পুন্সিবু কনগদৌরিবা হিদাকশিং খুদম ওইনা হেপারিন অমসুং মেদিকেল ওক্সিজেন অসি মতম চানা ফংহনবদা অপনবা পীদনবা এন.পি.পি.এ.না হোৎনখ্রে৷
- হেপারিন: হেপারিন অসি ব্লদ থিন্নর ওইনা শিজিন্নৈ অমসুং হেপারিন ইঞ্জেক্সন ৫০০০আই.য়ু/ এম.এ. অসি কোবিদ লাইনা লাইয়েংবদা তঙাই ফদনা চংদ্রবা য়াদ্রবা হিদাক্নি হায়না খন্নখ্রে অমসুং কোবিদ লাইনা লাইয়েংবদা পাক শন্না শিজিন্নরি৷
- মেদিকেল ওক্সিজেন: কোবিদ-১৯গী ফিভম অসিনা লৈবাক অসিদা মেদিকেল ওক্সিজেন (এম.ও.)গী তঙাই ফদবা হেনগৎহল্লে৷ কা হেন্না দরকার ওইরকপা অসিনা মরম ওইদুনা কোবিদ তৌদ্রিঙৈ মতমদা ওক্সিজেন সিলিন্দর ১১% পীরম্বদগী ৫০% য়ৌনা সপ্লাই তৌখ্রে৷
- এন৯৫ মাক্স: লৈবাক অসিদা এন৯৫ মাক্স মরাং কাইনা অমসুং অহোংবা মমলদা ফংহন্নবা এন.পি.পি.এ.না এন৯৫ মেনুফেকচররশিং/ ইমপোর্তরশিং অমসুং সপ্লাই তৌরিবশিং অসিদা হায়বদগী মাক্সশিং অসিগী মমল অদু ৬৭% য়ৌনা হন্থখ্রে৷
- তঙাই ফদবা হিদাক লাংথকশিং ফংহনবা-
- কোবিদ-১৯ লাইয়েংবদা শিজিন্নবা হিদাক ফংহনবা: পুন্সিবু কনগদৌরিবা হিদাকশিং খুদম ওইনা হায়দ্রোসীক্লোরোক্ব্যুইন, পেরাসিতামোল, মিথাইলপ্রেদনিসোল, ইনোজেপেরিন, দেক্সামিথাসোন, রেমদিসিভিরনচিংবা ফংহন্নবা তোঙান তোঙানবা খোঙথাংশিং এন.পি.পি.এ.না লৌখৎখ্রে৷.
- কোবিদ অমসুং কোবিদ প্লস দ্রগ দাতাবেজ: কোবিদ-১৯ লাইনা অসি ঙাকথোক্নবা লান্থেংনবদা খোঙথাং অমা ওইনা শিজিন্ননবা কোবিদ অমসুং কোবিদ প্লস(৫৫+৯৭) দ্রগশিংগী মরী লৈনবা দাতাবেজ অমা এন.পি.পি.এ.না অমসুং সি.দি.এস.সি.ও.গা খুৎশম্নদুনা শেমখ্রে৷
ইন্দিয়া ফার্ম ২০২০ অমসুং ইন্দিয়া মেদিকেল দিভাইজ ২০২০:
ভারততা ফার্মক্যুকিতেল্স অমসুং মেদিকেল দিভাইজ সেক্তরদা লৈরিবা স্তেকহোল্দরশিং অসিগা গ্লোবেল ইনবেস্তমেন্ত কম্ম্যুনিতী অসিগা মরী লৈনহন্নবগী পান্দমদা ইন্তরনেস্নেল এগজিবিসন্সকী ৫শুবা ইদিসন অমসুং ফার্মক্যুতিকেল্স অমসুং মেদিকেল দিভাইজ সেক্তরশিংগী মতাংদা পাংথোকপা কনফরেন্সশিং গুজরাতগী গান্ধীনগরদা ২০২০গী মার্চ ৫দগী ৭ ফাওবা পাংথোকখ্রে৷ থৌরম অসিদা শেম্বা লোইরবা ফোর্মুলেসনশিং, এ.পি.আই.শিং, বাইও-ফার্মক্যুতিকেলশিং, কেমিকেলশিং, নেচরেল এক্সত্রেকশিংদগী হৌদুনা ফার্মক্যুতিকেল ইন্দস্ত্রীদা লৈরিবা সেক্তর পুম্নমক মনুং চনখ্রে৷ থৌরম অসিদা খ্বাইদগী নৌনা ফরবা ফার্মক্যুতিকেল মেছিনরী, প্লান্তশিং, লেবোরেতরী ইক্ব্যুইপমেন্ত, নৈননবা খুৎলাইশিং ময়ামগী মমাংদা উৎখ্রে৷
নেস্নেল ফার্মক্যুতিকেল প্রাইসিং ওথোরিতী(এন.পি.পি.এ)
- হিদাকশিংগী সিলিং অমসুং রিতেলদা য়োনগদবা মমল লেপ্পা: - ফোর্ম –I এপ্লিকেসন অসিগী মতুং ইন্না অনৌবা হিদাক ২৫৫গী রিতেলদা য়োনগদবা মমল লেপখ্রে অমসুং হিদাক ১২ য়াওনা ফোর্মুলেসন ১৭কী সিলিং প্রাইস লেপখ্রে৷
- প্রাইস মোনিতরিং রিসোর্চ য়ুনিৎশিং(পি.এম.আর.য়ু.শিং) শেমগৎপা অমসুং আই.ই.সি. থবক থৌরমশিং: ২০২০গী জনুৱারী –দিসেম্বর ২০ ফাওবগী মতমদা আন্দ্র প্রদেশ. মিজোরাম, জে. অমসুং কে., কর্নতকা, তেলঙ্গনা, মহারাস্ত্র, গোৱা অমসুং মধ্য প্রদেশ রাজ্যদা পি.এম.আর.য়ু. নিপান শেমগৎখ্রে৷
প্রধান মন্ত্রী ভারতিয়া জনোশাধি পরিয়োজনা(পি.এম.বি.জে.পি.)
স্কিম অসি ব্যুরো ওফ ফার্ম পি.এস.য়ু. ওফ ইন্দিয়া(বি.পি.পি.আই.)গী মখাদা চৎনরি৷ ২০.১২.২০২০ ফাওবদা জিলা ৭৩৪ পুম্নমক মনুং চন্দুনা লৈবাক অসিদা জন ওশাধি কেন্দ্র(জে.এ.কে.শিং) ৬৮৮৮ মথৌ তৌরি৷ পি.এম.বি.জে.পি.গী প্রদক্ত বাস্কেৎ অসিদা মরু ওইবা থেরাপেতিক কাংলুপ ৩০ য়াওনা সর্জিকেল ২০৪ অমসুং দ্রগ ১৪৪৯ মনুং চল্লি৷
পেদ অমদা লুপা ১ পীদুনা জন ওশাধি সুভিধা সেনিতরী নেপকিন পুথোকপা – ভারততা লৈরিবা নুপীশিং অসিদা হেল্থ সেক্যুরিতী লৈহন্নবগী য়াম্না মরু ওইবা কোঙথাং অমা ওইনা জন ওশাধি সুভিধা ওক্সো-বাইওদিগ্রেদেবল সেনিতরী নেপকিনশিং ২০১৯গী ওগস্ত ২৭তা পুথোকখ্রে অমসুং হায়রিবা পেদ অসি পেদ অমদা লুপা ১দা ফংহল্লগনি৷২০২০গী নবেম্বর থা ফাওবদা পেদ কোতি ৫ হেন্না হায়রিবা কেন্দ্রশিং অসিদা য়োনখ্রে৷
কেন্দ্রশিং হেন্না মাই পাক্ননবগীদমক লৌখৎখিবা খোঙথাংশিং-
- হৌখিবা শে়ঞ্জাগী চহী অসিদা কেন্দ্র মশিং অসি ৫০৫৬তগী ৬৩০৬তা হেনগৎখ্রে৷ স্তোর অমদা থা অমগী চাংচৎতা য়োনখিবা অসি লুপা ৪৫,০০০দগী লুপা ৫১,০০০দা হেনগৎলকখ্রে৷
- অনৌবা হিদাক লাংথকশিং অমসুং ন্যুত্রাক্যুতিকেল প্রদক্ত খুদম ওইনা গ্লুকোমীতর, প্রুতিন পাউদর, মাল্ত-বেজ ফুদ সপ্লিমেন্তশিং পুথোকখ্রে৷
- কেন্দ্র অনিগী মরক্তা ফৎতবা মরী লৈরক্তনবগী কেন্দ্র অনি অদুগী মরক্তা লৈরিবা মরী অদু হান্নগুম থম্নবা অনৌবা নোর্মশিং পুথোকখ্রে৷
- মার্কেৎ অসি হেন্না পাকথোক চাওথোক্নবা দিপার্তমেন্ত অসিনা তোঙান তোঙানবা খোঙথাং কয়া লৌখৎখ্রে৷ প্রাইভেৎ ওইবা মীশিংদা লৈনবা মফম লেম্না ফংহন্দুনা তোঙান তোঙানবা সরকারগী হোস্পিতালশিং অমসুং অতোপ্পা মফমশিং অসিদা জন ওশাধি স্তোরশিং হাংদোক্নবা রাজ্যগী হকশেল দিপার্তমেন্তশিং অমসুং মরী লৈনবা সরকারগী ওথোরিতীশিং অসিদা হায়জখ্রে৷ স্তোরশিং অসি কেতিগোরী কয়া থোক্না খায়দোকই অমসুং কেতিগোরী এ. অমসুং বি.দনা হেন্না মীৎয়েং চংলি৷
- কেন্দ্রশিং অসিদা মী হেন্না চংলক্নবগীদমক হিদাক-লাংথকশিং মপুং ফানা ফংহন্নবা প্রদক্ত বাস্কেৎ হেন্না চাওথোকহনখ্রে৷ হৌজিক হৌজিক্কী ওইনা পি.এম.বি.জে.পি.গী প্রদক্ত বাস্কেৎতা হিদাক ১২৫০ অমসুং সর্জিকেল ২০৪ ফংই৷
হারগী দিপার্তমেন্ত
হরশিং ফংবগী চাং:
লৈবাক অসি শিনবা থুংনা হার পুম্নমক (য়ুরিয়া, দি.এ.পি., এম.ও.পি., অমসুং এন.পি.কে.) মরাং কাইনা ফংহনখ্রে৷ কোবিদ-১৯ লাইনা-লাইচৎ অসি শন্দোরকপা তারবসু, হারগী দিপার্তমেন্তনা হার পুম্নমক মরু ওইনা য়ুরিয়া নিংথীজনা নোং চুদুনা মহৈ-মরোম মরাং কাইনা পুথোকখিবা চহী অসিদা ফংহনখ্রে৷
১.৪.২০২০দগী ১৫.১২.২০২০ ফাওবদা হারশিং পুথোকখিবগী চাং
(ফিগর অসি এল.এম.তি.দা পীরি)
১.৪.২০২০দগী ১৫.১২.২০২০ ফাওবা মপান লৈবাকশিংদগী হারশিং পুশিল্লকখিবা
(ফিগর অসি এল.এম.তি.দা পীরি)
১.৪.২০২০দগী ১৫.১২.২০২০ ফাওবা য়োনখিবা হারশিং
(ফিগর অসি এল.এম.তি.দা পীরি)
১.১.২০২০দগী ১১.১২.২০২০ ফাওবা থাদোকখিবা সবসিদী
খ্বাইদগী ৱাংনা লৈখিবা মকোক থোংবা ২০ – জিলাগী ওইনা শিজিন্নবগী চাং নৈনবা অমসুং য়েংশিনবা – ঙমখৈদা লৈরিবা জিলাশিং অমসুং কেমিকেল য়ুনিতশিং লৈরিবা জিলাশিংদা অখন্না মীৎয়েং চংবা৷
হারশিং কা হেন্না পৈশিল্লগা থম্লিবা, আইনা য়াদবা মওং অমদা য়োল্লিবা, মমল হেন্না তাংনা য়োল্লিবা অসিদগী কনবা ঙম্নবা মরু ওইবা এগ্রীকল্চরেল রাজ্য ২২দা খরিফ ২০২০দা য়ুরিয়া খ্বাইদগী হেন্না য়াম্না লৈখিবা ২০দা জিলাগী ওইনা য়েংশিন্নবা রাজ্য সরকারশিং অসিগী মতেং লৌদুনা কেম্পেন্দ অমা হৌদোকখ্রে৷
কোস্তেল শিপ্পিংগীদমক পীখিবা ফ্রইত সবসিদী অমুক হঞ্জিন্নবা পোলিসী
- রেল লম্বী অমসুং শরক অসি পোৎ পুথোক পুশিন তৌবদা শিজিন্নরিবা অসিদগী হেন্দোক্তুনা কোস্তেল শিপ্পিং অসি হেন্না শিজিন্ননবা কোস্তেল শিপ্পিং নত্রগা ইনলেন্দ ৱাতরৱেশিং শিজিন্নদুনা সবসিদী পীরবা হারশিং য়েন্থোক্ননবগীদমক ফ্রইত সবসিদী পীখিবা অদু হঞ্জিন্ননবা পোলিসী ১৭.৬.২০১৯ অমসুং ১৮.৯.২০১৯দা লাওথোকখ্রে৷
- ২০১৯-২০গী মতমদা কোস্তেল শিপ্পিং তৌদুনা হার এল.এম.তি. ১.১৪ পুথোকখ্রে৷
শহরদা শেংম্লিবা হারশিং হেন্না য়োকখৎনবা পোলিসী
শহরদা শেংলিবা হারশিং অসি হেন্না য়োকখৎনবা হারগী দিপার্তমেন্তনা ১০.২.২০১৬দা পোলিসী পুথোকখ্রে৷পোলিসী অসিগী মখাদা আর্বান লোকেল বোদীশিং অসিগী খুৎথাংদা শহরদা শেম্লিবা হারশিং অসি .য়োন্থোক্ননবগীদমক লুপা ১৫০০গী মার্কেতিং দিভেলপমেন্ত এসিস্তেন্স(এম.দি.এ) পীখ্রে৷ মসিনা লৈবাক অসিদা কেমিকেল ফর্তিলাইজরশিংনা পীরিবা চৈথেং অসি হন্থহন্দুনা ওর্গানিক ফার্তিলাইজরশিং হেন্না শিজিন্নরগনি অমসুং স্বচ ভারত মিসন হেন্না য়োকখৎলগনি৷ চহীগী ওইনা শেল থাদোরকখিবা অমসুং য়োনখিবা অদু মখাদা পীরি:
কেমিকেল্স অমসুং পেত্রোকেমিকেল্স দিপার্তমেন্ত
প্লাস্তিক পার্কশিং শেমগৎনবা স্কিম
- স্কিম অসিনা ইনফ্রাস্ত্রকচর নিংথীনা লৈরবা তঙাই ফদনা মরু ওইরবা প্লাস্তিক পার্কশিং শেমগৎনবা পান্দম থম্লি৷
- স্কিম অসিগী মখাদা ভারত সরকার অসিনা প্রোজেক্ত অমদা লুপা কোতি ৪০ থাদদুনুা প্রোজেক্ত অসিদা চংলিবা মমল অদুগী চাদা ৫০গী ফন্দিং থাদৈ৷
- স্কিম অসিগী মখাদা মধ্য প্রদেশ(অনি), ওরিশা, ঝার্খন্দ, তামিল নাদু অমসুং অসাম রাজ্যদা প্লাস্তিক পার্ক ৬ শেম্নবা অয়াবা পীখ্রে৷ হায়রিবা পার্কশিং অসিগী মনুংদা পার্ক অনিদি শেমগৎ শাগৎলিবা ইনফ্রাস্ত্রকচর অদু চাদা ১০০ খুমাং চাওশিনখ্রে৷হায়রিবা পার্কশিং অদুগী মতাংদা তেল্লপ্পা ৱারোল মখাদা পীরি:
১.
-
- তামোত প্লাস্তিক পার্ক, মধ্য প্রদেশ: প্লাস্তিক পার্ক অসি পু্ন্না লুপা কোতি ১০৮ থাদদুনা শেমগৎনবা ২০১৩দা অয়াবা পীখ্রে৷ প্লাস্তিক পার্ক অসি ২০২০ চহী অসিদা মহাক্কী শেম্লিবা ইনফ্রাস্ত্রকচর অদু চাদা ১০০ লোইশিনবা ঙমখ্রে৷
১.
-
- পরাদীপ প্লাস্তিক পার্ক, ওরিশা: প্লাস্তিক পার্ক অসি পু্ন্না লুপা কোতি ১০৭ থাদদুনা শেমগৎনবা ২০১৩দা অয়াবা পীখ্রে৷ প্লাস্তিক পার্ক অসি ২০২০ চহী অসিদা মহাক্কী শেম্লিবা ইনফ্রাস্ত্রকচর অদু চাদা ১০০ লোইশিনবা ঙমখ্রে৷ ওথোরিতীশিং অসিনা পার্ক অসিদা লৈরিবা প্লোত ৭ ইন্দস্ত্রী অসিদা পীখ্রে৷
পোত্রোলিয়ম, কেমিকেল অমসুং পেত্রোকেমিকেল ইনবেস্তমেন্ত রিজনশিং(পি.সি.পি.আই.আর.শিং)
- হৌজিক হৌজিক্কী ওইনা হায়রিবা সেক্তরশিং অসিদা ইনবেস্তমেন্ত হেন্না থাদনবা অমসুং ইন্দস্ত্রী অসি শেমগৎননবগীদমক আন্ধ্র প্রদেশ(ভিশাখপত্তনম), গুজরাত(দাহৈ), ওরিশা(পরাদীপ) অমসুং তামিল নাদু( কুদ্দালোর অমসুং নগপত্তিনম) রাজ্যশিং অসিদা পেত্রোকেমিকেল ইনবেস্তমেন্ত রিজন্স(পি.সি.পি.আই.আর.শিং) পোলিসী মরি চৎনরি৷
- ইন্দস্ত্রী অসি মপুং ফানা শেমগৎলবা মতুংদা হায়রিবা পি.সি.পি.আই.আর. মরি অসিনা লুপা কোতি ৭.৬৩গী ইনবেস্তমেন্ত ফংলগনি হায়না থাজনরি৷ রাজ্য সরকারশিং অসিদগী ফংলিবা দাতা অসিগী মতুং ইন্না হায়রিবা মফমশিং অসিদা চাওরাক্না লুপা কোতি ২.১২গী ইনবেস্তমেন্ত শিজিন্নখ্রে৷ মসিগী পি.সি.পি.আই.আর. মরি অসিনা মী লাখ ৩৩.৮৩গী চাংদা থবক ফংহল্লগনি হায়না থাজনরি৷ পি.সি.পি.আই.আর.শিং অসিগা মরী লৈননা দাইরেক অমসুং ইন্দাইরেক্ত এক্তিবিতীশিং অসিদা মীওই লাখ ৩.৫০গী চাংদা থবক পীখ্রে৷ পি.সি.পি.আই.আর.শিং অসিনা অকোইবগী ফিভম শোকহন্দবা মওংদা য়াম্না পাক চাওবা মওং অমদা পেত্রোলিয়ম, কেমিকেল অমসুং পেত্রোকেমিকেল সেক্তরশিং য়োকখৎলি৷
*****
(Release ID: 1688126)
Visitor Counter : 120


text:
টিকেন্দ্রজিৎকী মীতম মাইখুম হাংদোকপগী থৌরম য়াওরুনবা হোজাইনা অমুকোগী টিম অমা চৎখ্রে
ইম্ফাল। আসামাগী মৈতৈশিংনা খুন্দারিবা হোজাইগী শিবপুর, জুগিজানদা ভিল্লেজ দিবেলপমেন্ট কম্মিটি অমদি শিবপুর নবজ্যোটি ক্লাব অনিনা শিন্দুনা পাঙথোক্কদৌরিবা হন্দক্তা নৌনা শাবা বীর টিকেন্দ্রজিৎকী মীতম মাইখুম হাংদোকপা অমদি আগস্ট ১৩গী অথৌবশিংগী নুমিৎ নীংশিং থৌরমদা শরুক য়ারুনবগীদমক ওল মণিপুর য়ুনাইটেদ ক্লবস ওর্গেনাইজেসন (অমুকো) গী মীওই ১২ না শাবা টিম অমা ঙসি (আগষ্ট ৯) অমুকোগী ওফিসতগী লুপ অসিগী প্রেসিদেন্ট ফৈরোইজম নন্দো লুৱাংনা লুচিংদুনা খোঙশানখ্রে হায়রি।
হোজাইগী খোঙচৎ অসিদা ভাইস প্রেসিদেন্ট অনি, সেক্রেটারি ওর্গেনাইজেসন, এসিষ্টেন্ট জেনারেল সেক্রেটারি অমদি এসিষ্টেন্ট ফাইনান্স সেক্রেটারি ২সু য়াওরি। অমুকোগী মীওই ১২ গী টিম অসিনা হোজাই অমদি লঙ্কাগী তোঙান-তোঙানবা মফমশিংদা খুন্দারিবা মৈতৈ অমদি মৈতৈ পাঙলশিংগসু উনদুনা মণিপুরী ঐখোয়গী থম্ময়গী ওইবা মরি হেন্না চেৎশিনহন্নবা অমদি অফবা মরি থম্নবা থবকসু পায়খৎকনি। অমুকোনা মণিপুরদা খুন্দামিন্নরিবা ফুরুপশিংগী অপুনবা শক্তাম শাগৎপদা মপুং ওইবা থৌদাং লৌদুনা লোকপগা লোয়ননা মণিপুরগী মপান লমদা খুন্দারিবা মণিপুরীশিংগসু পুকমেল পাউমেন্নদুনা মণিপুরীশিংগী অপুনবা পাঙ্গল অমা শাগৎতুনা ইন্দিয়া খক্তা নত্তনা মারেমগী মীয়ামদা মণিপুরীশিংগী লিংজেল মান্নবগী অমদি য়েলহৌঙৈদগী ঐখোয়গী লুদা তোংদা য়াওজরক্লবা থৌনা লিংজেলদু নৌহৌননা অমুক উৎথোকপগী লম্বী অমা শেমগৎপা য়াম্না মথৌ তারে।
মণিপুরী ঐখোয়না ঐখোয়গী অপুনবা থৌনা লিংজেল অমা শাগৎপা হায়বসিদা ঐখোয়না ঐখোয়গী অথৌবা অথৌবীশিংবু মখোয়গী য়াম্না মরু ওইবা নুমিৎশিং লাকপদা হৈকৎ-লৈকৎ তমদুনা নীংশিংবগা লোয়ননা মণিপুরী অমনি হায়বগী চাওথোকচা অদু লৈবা ঙম্নবগীদমক মণিপুরগী মনুং অমিদি মপান লমদা খুন্দারিবা মণিপুরী পুম্নমক্না থবক তৌমিন্নরসি, মদুদা অমুকোনা পাংবা য়াবা মতেংশিং পাংগে অমদি লৌবা য়াবা থৌদাংশিংসু লৌগে হায়রি।
মণিপুরগী মপান লমদা খুন্দারিবা মণিপুরীশিংনা মণিপুরগী মরৈবাক নুংশিবা মীওই কয়াগী নীংশিং থৌরম পাঙথোক্লিবা অদুনা মণিপুরদা লৈরিবা মণিপুরী মীয়ামদা অদুক্কী মতিক চাওথোকচবা পোকই। মণিপুরগী মপান লমদা খুন্দারিবা মণিপুরীশিংনা মরু ওইনা মৈতৈশিংনা আগস্ট ১৩, অথৌবশিংগী নুমিৎ/মলৈবাক নিংবশিংগী নুমিৎ অসিবু পাক-শন্না থৌরম পাঙথোক্কদৌরিবা অসিদা অমুকোনা ঙমজবা থৌদাং খরা লৌবা ওইনা আসামগী হোজাইগী শিবপুর, জুগিজানদা বীর টিকেন্দ্রজিৎকী নৌনা শাবা মীতম অদুগী মাইখুম হাংদোকপগী থৌরমদা শরুক য়াবা চৎকদৌরিবনি।
ত্রিপুরাদসু তখেল লৈমা তেংবাং লুপ অমদি মণিপুর লিটরেরি এন্দ কালচারেল ফোরাম, ত্রিপুর অনিনা পুন্না শিন্দুনা আগরতলাগী তরৌ মৈতৈ লৈকাইদা পাঙথোক্কদৌরিবা অসিদসু পুক্নিং থৌগৎপা ওইনা অঙম্বা শেলগী মতেং খরা পাংখ্রে হায়রি।
সোর্সঃ সঙাই এক্সপ্রেস ।


text:
প্রধান মন্ত্রী, শ্রী নরেন্দ্র মোদীনা শক্নাইরবা কোমেদিয়ন, রাজু শ্রীবাস্তব লৈখিদবদা নুংঙাইতবা ফোংদোকখ্রে
প্রধান মন্ত্রীনা অসুম্না ত্বীত তৌখিঃ
“রাজু শ্রীবাস্তবনা মহাক্কী নোক্নিংবা ফাগী, পোজিতিবিতী অমসুং মোমোন মীনোক্না ঐখোয়গী পুন্সিদা মঙাল হাপ্পীরমখি। মহাক য়াম্না ঙন্না ঐখোয়গী মরক্তগী চৎখ্রে, অদুবু মহাক্না চহি কয়াসিদা পাংথোক্লম্বা থবক কয়ানা মরম ওইরগা মশিং থীঙমদ্রবা মীওই কয়াগী থম্মোইনুংদা মহাক্না অদুমক লৈখিগনি। মহাক্না লৈখিদবসি তসেংনা য়াম্না নুংঙাইতে। মহাক্কী ইমুং-মনুং অমসুং পামজবশিংগী অৱাবদা ঐহাক্না শরুক য়াজরি। ওম শান্তি”।
Raju Srivastava brightened our lives with laughter, humour and positivity. He leaves us too soon but he will continue to live in the hearts of countless people thanks to his rich work over the years. His demise is saddening. Condolences to his family and admirers. Om Shanti. pic.twitter.com/U9UjGcfeBK— Narendra Modi (@narendramodi) September 21, 2022


text:
অকনবা চেকশিন থৌরাংগা লোয়ননা লাক্লিবা নভেম্বরগী তাং ১০ দা আসাম রাজ্যগী ওইবা টিচার্স ইলিজিবিলিটি টেস্ট (টেট) পরিক্ষা রাজ্য অসিগী জিলা ৩৩ দা পাঙথোক্লগনি। নুমিৎ অসিগী নোংমতদা পরিক্ষা অয়ুক নুংথিল সিফ্থ অনিদা পাঙথোক্কনি। অয়ুক্কী পুং নিপান মখায়দা এল পি (লোৱার প্রাইমারি) টেট চাংয়েং অদুগা নুমিৎ য়ুংবা মতুং পুং তরানিথোই মখায়দগী ইউ পি (আপার প্রাইমারি) টেট চাংয়েং হৌগনি। কেন্দিদেট শিংনা পাউখুম চে দা সিগনেচর তৌবগী তঙাইফদবা লৈগনি। মরী লৈনবা জিলা শিংগী দেপুটি কমিসনার, এস দি ও, অমসুং পুলিস স্টেসনগী ও সি গী মখাদা হায়রিবা চাংয়েং অসি অকনবা চেকশিন থৌরাংগা লোয়ননা পাঙথোক্কনি হায়রি।
আসাম টেট ২০১৯ গী চাংয়েং অসি মতম অদুগী কংগ্রেস লৈঙাক্কী মতমদা খৃঃ কুমজা ২০১২ গা মতমদা পাঙথোকখিবগী শাংলবা চহী তরেৎকী মতুংদা অমুক পাঙথোলিবনি অমসুং হৌজিক পাল্লিবা বিজেপি লৈঙাক অসিগী ওইনদি মসিনা অহানবা টেট চাংয়েং ওইগদৌরি। পনবা য়াই, রাজ্য অসিগী ওইনা অপুনবা ওজাগী অহাংবা ফম ১৭,২৯২ গী মনুংদা লোৱার প্রাইমারিগী অহাংবা ফম ১০,১৩৭ অমসুং আপার প্রাইমারিগী অহাংবা ফম ৭,১৫৫ য়াওরি।


text:
চহী ২দগী ১৮ ফাওবগী অঙাংশিংদা কোভেক্সিন কাপ্পগী অয়াবা পীখ্রে
নিউ দিল্লী, অক্টোবর ১২ : কোভিদ-১৯গী সাবজেক্ট এক্সপার্ট কমিটি (এস ই সী) না ভারত বায়োটেককী কোভেক্সিন চহী ২-১৮ গ্রুপকী অঙাংশিংদা ইমার্জেন্সিদা শীজিন্নবগী
নিউ দিল্লী, অক্টোবর ১২ : কোভিদ-১৯গী সাবজেক্ট এক্সপার্ট কমিটি (এস ই সী) না ভারত বায়োটেককী কোভেক্সিন চহী ২-১৮ গ্রুপকী অঙাংশিংদা ইমার্জেন্সিদা শীজিন্নবগী অয়াবা পীখ্রে। হাইদ্রবাদ বেজ ভারত বায়োটেকনা হৌখিবা সেপ্টেম্বরদা চহী ১৮ মখাগী অঙাংশিংদা কোভেক্সিনগী অনীশুবা অমসুং অহুমশুবা ফেজগী চাংয়েংশিং মপূং ফানা লোইশিনখি অমসুং চাংয়েংগী ডেটা অদু চৎলিবা থা অসি হৌরকপদা ড্রাগস এন্ড কন্ট্রোল্লার জেনারেল অব ইন্দিয়া (দি সী জি আই) দা সাবমিট তৌখি।
সাবজেক্ট এক্সপার্ট পেনেল অসিনা ষ্টেটমেন্ট অমদা হায়, কূপ্না খন্নরবা মতুং কমিটি অসিনা ভেক্সিন অসি ইমার্জেন্সিগী ফিভমদা চহী ২ দগী ১৮ ফাওবগী গ্রুপ্তা শীজিন্ননবগী মার্কেট অথোরাইজেসন পীনবা রিক্কম্মেন্ড তৌখি। ইন্দিয়ানা শাবা ভেক্সিন অসি ডোজ অনী থোক্না কাপকদবনি। অহানবা ডোজ অমসুং অনীশুবা ডোজগী মরক্তা নুমিৎ কুননিগী গেপ লৈগনি।
ভারত বায়োটেকনা ষ্টেটমেন্ট অমদা হায়, কোম্পানী অসিনা সাবমিট ক্লিনিকেল ত্রায়েল ডেটা অদু সেন্ট্রেল ড্রাগস ষ্টেন্ডার্ড কন্ট্রোল অর্গানাইজেশন (সী দি এস সী ও) অমসুং এস ই সীনা মপূং ফানা রিভিয়ু তৌখি অমসুং মখোয়না পোজিটিভ রিক্কম্মেন্ডেসন পীরকখি। ভেক্সিন ডিভেলপার অসিনা মখা তানা হায়, মসি মালেমগী ওইনা চহী ২-১৮ গ্রুপতা শীজিন্ননবা এপ্রুভ তৌবা অহানবা ভেক্সিনশিংগী মনুংদা অমনি। রিভিয়ু প্রোসেস থুনা চত্থবীখিবগীদমক্তা ভারত বায়োটেকনা দি সী জি আই, সাবজেক্ট এক্সপার্ট কমিটি অমসুং সী দি এস সী ওবু থাগৎচরি। প্রোডাক্ত লোঞ্চ তৌদুনা অঙাংশিংদা শীজিন্ননবা মার্কেটতা ফংহন্দ্রিঙৈগী মমাঙদা ঐখোয়না সী দি এস সী ওগী মায়কৈদগী মখা তাবা এপ্রুভেলশিং ঙাইরি।
ভেক্সিন অমা ইমার্জেন্সিদা শীজিন্নবগী অয়াবা পীবা হায়বসি অকক্নবা কন্ডিশন খরগী মখা পোল্লি। কোভেক্সিনগী ডিভেলপার অসিনা এপ্রুভ তৌবা হোল ভিরিওন, ইনএক্টিভেটেদ কোরোনা ভাইরাস ভেক্সিনগী চাংয়েং প্রোটোকোল মতুং ইন্না মখা তানা ষ্টাডি চত্থখিগনি। মসিগী মথক্তা ফার্ম অসিনা এনালাইসিস মতিক চানা তৌদুনা এ ঈ এফ আই অমসুং এ ঈ এস আইগী ডেটা য়াওনা অহানবগী থা অনীগী ওইনা নুমিৎ ১৫ নি খূদিংগী সেফটি ডেটা সাবমিট তৌগনি। মসিগী মনুংদা থা খূদিংগী ডেটা সাবমিট তৌগনি।
সোর্স: পোক্নফম


text:
ভারতকী প্রধানমন্ত্রী অহুম্লক ওইরম্লবা, বিজেপিগী শক্নাইরবা নেতা, ভারতরত্ন অটল বিহারী বাজপায়ী আগস্টকী তাং ১৬, ২০১৮ ইং শগোলশেন নুমিৎকী সন্ধ্যা পুং ৫ মিঃ ৫ দা অরোইবা য়াহিপ তানখ্রে। নিউদিল্লিগী ওল ইন্দিয়া ইন্সটিটিউট্ অফ মেদিকেল সায়েন্সেসতা চহী অসিগী জুন থাদগী লায়েংলকখিবা শক্নাইরবা নেতা অসি জুনগী তাং ১১দা কিদনিগী নুঙাইতবা অমনা মরম ওইরদুনা ঐইমসতা মীং চনখিবনি। লৈখিদবা মতমদা মশাগী চহী ৯৩ শুখি। আগস্টকী তাং ১৫দা মহাক্কী হকচাংগী ফিভম খঙহৌদনা শোকচিল্লকপদগী লাইফ সাপোর্ত সিস্টেমদা থম্লখিবনি।
অটল বিহারী বাজপায়ীনা লৈবাক অসিগী প্রধান মন্ত্রী ওইরিঙৈ মতম অমসুং মতুং তারকপদা লৈবাক অসিগী শিংথানিঙাই ওইনা খুমাং চাওশিনখি। পোখ্রান টু নিউক্লিয়ার চাংয়েং তৌখিবা, শেলথুমগী থৌশিলদা খুমাং চাওশিনবা, নেসনেল হাইৱেজশিং শেমগৎতুনা ইনফ্রাস্ট্রাকচর প্রোজেক্টশিংদা খোংজেল য়াংশিনবচিংবা পনবা য়াই। নুপীশিংদা অহেনবা শক্তি পীবা অমসুং মান্নবা খুনাই অমা লিংনবগী মাংজিল থানা লুচিংলম্বা শক্নাইরবা নেতা অমনি।
মশাগী ওইজবা থাদোকপা সমাজগী থৌমী অমা ওইরম্বতা নত্তনা মহাক্কী ৱাঙাংশিংদা মীয়াম্বু শুহ্মৎপগী শক্তি চেনবা অমসুং অশেংবা রাজনিতিগী মীওই অমগী মগুণ চপ চানা চেনবা, কবি অমসুং পাউমী ওইবতা নত্তনা তোঙান তোঙানবা গুণ কয়ানা লৈতেংলম্বা মীশকনি।
অটল বিহারী বাজপায়ী অহানবা ওইনা ১৯৯৬ ইংগী মে থাদা নুমিৎ ১৩নি প্রধান মন্ত্রী ওইরম্মী। মতুংদা ১৯৯৮ ইংগী মার্চতগী থা ১৩ চুপ্না লৈবাক অসিগী প্রধান মন্ত্রী ওইরমখি। ১৯৯৯ইংগী ওক্টোবরগী লোকসভা মীখল মতুংদা প্রধান মন্ত্রী ওইনা ৱাশক লৌখিবগা লোয়ননা জৱাহরলাল নেহেরুগী মতুংদা থংন-থংননা অহুম্লক প্রধান মন্ত্রীগী অফিস পায়বা অহানবা মীশকনি।
অটল বিহারী বাজপায়ী মশাগী ওইজবা থাদোক্তুনা লৈবাক অসিগী মীয়ামগীদমক কৎথোকপা অমসুং সমাজকী য়াইফনবা চহি ৫০ হেন্না মীয়ামগী সেবা তৌরক্লবা মহাক্কী মগুণবু শকখঙবা ওইনা ২০১৫ ইংগী মার্চ ২৭তা লৈবাক অসিগী খ্বাইদগী ৱাংবা সিভিলিয়ান মনা ভারত রত্ন পীখি। ১৯৯৪দা ভারতকী খ্বাইদগী পার্লিয়ামেন্টরীয়ানগী মীংথোল পিখি। ১৯৯২দা পদ্ম ভূষণ মনাসু ফংখি।
অটল বিহারী বাজপায়ী ১৯২৪গী দিসেম্বরগী তাং ২৫দা মধ্যপ্রদেশকী গ্বালিওরদা পোকখি। অপোকপা মপাগী মমিং কৃষ্ণবিহারি বাজপায়ী অমসুং মমাগী মমিং কৃষ্ণা দেবী কৌই। লুচিংবা অসিনা লৈখিদবতা রাস্ট্রপতি, উপ-রাস্ট্রপতি, প্রধান মন্ত্রী অমসুং অতৈ লুচিংবা কয়ানা অৱাবা ফোঙদোক্নখি।
অটল বিহারী বাজপায়ীনা ইরম্বা শৈরেংশিংগী মনুংদা পনবা য়াবশিং –
টুয়েন্টিৱান পোৱেমস্ (২০০৩)
ক্যা খোয়া ক্যা পায়া (১৯৯৯)
মেরি ইক্যাবানা কবিতম (১৯৯৫)
মেরি ইক্যাবানা কবিতম (হিন্দি ইদিসন) (১৯৯৫)
স্রেস্থ কবিতা (১৯৯৭) ।।
Pao sing asi ga loinana atei e-pao gi damak
Lakhipuronline android app install toubiyu CLICK HERE


text:
ইম্ফাল ইষ্ট ডিষ্ট্রিক্ট
ইম্ফাল ইষ্ট ডিষ্ট্রিক্ট অসি কুমজা ১৯৯৬ কী জুন তাং ১৮ দা হান্না মমাংদা লৈরম্বা ইম্ফাল ডিষ্ট্রিক্টপু অনি থোক্না খায়দোকতুনা শেমখি, ডিষ্ট্রিক্ট অসি পোরোমপাৎতা ডিষ্ট্রিক্ট হেড ক্বার্টর ওইদুনা ইম্ফালগী নোংপোক থংবা মাইকৈবু কোনশিল্লি। ডিষ্ট্রিক্ট ( জিরিবাম য়াওনা) অসিগী অপুন্বা জিওগ্রাফিকেল এরিয়া অসি ৭০৯ স্কৱার কিলোমিটরনি। ডিষ্ট্রিক্ট অসি সমুদ্রগী ইমাইদগী মিটর ৭৯০ ৱাংই। ডিষ্ট্রিক্ট অসিগী চাওরাকপা লেটিচুটনা অৱাংদা ২৪º৩৯′৪৯.০৯″ অমসুং ২৫º৪′৫.৪৫″ মরক্তা লৈ অদুগা লোংগিচুটনা নোংপোক্তা ৯৩º৫৫′৩০″ অমসুং ৯৪º৮′৪২″ মরক্তা লৈ। সেনাপাটি ডিষ্ট্রিক্টনা অৱাং অমদি নোংপোক থংবা শরুক্তা লৈ, থৌবাল ডিষ্ট্রিক্টনা মখা থংবা শরুক্তা লৈ অদুগা ইম্ফাল ৱেষ্ট ডিষ্ট্রিক্টনা নোংচুপ থংবা শরুক্তা লৈ। ডিষ্ট্রিক্ট অসিদা চীং মচা মচাশিংসু লৈরি মমিং ওইনা পল্লবদা খুন্দ্রাকপম চীং, অঙোম লৈকাই (৮২০ মিটর), চীংঙারেন (৮০৪ মিটর) অমসুং চীংমৈরোং (৮০২ মিটর) নি। মাউন্ট নুংশিকোন অসি খুন্দ্রাকপমদা লৈ, মসিগী অৱাংবনা সমুদ্রগী ইমাইদগী িমটর ১১৬৮ নি, মসিনা ডিষ্ট্রিক্ট অসিগী খ্ৱাইদগী ৱাংবা মফম ওইরি। ডিষ্ট্রিক্ট অসি মখারোমদা ঙমথৈ। নোংমাইজিং চীং অসি সেনাপটি ডিষ্ট্রিক্টকী মনুং চল্লি, চীং অসি অৱাংলোমদগী হায়বদি কামেং খুলদগী ডিষ্ট্রিক্ট অসিগী চিদাই ফাওবদি মখারোমদা খরা ঙমথৈ, মসিগী অৱাংবনা মিটর ১৫৬৫ নি।
ডিষ্ট্রিক্ট অসি নিংথমথাগী মতমদা সেলসিয়স ডিগ্রি ০.৬ য়ৌনা ইংঙি অদুগা কালেনথাদনা শাবগী চাং অসি সেলসিয়স ডিগ্রি ৪১ নি। ডিষ্ট্রিক্ট অসিদা ট্রেন লম্বী লৈতবা মরমনা চৎথোক- চৎশিন অসি লম্বী শোরোক্তা ওইনা তৌই। এন ঐচ ২ অমসুং এন ঐচ ২০২ অসি ডিষ্ট্রিক্ট অসিদা ফাওদুনা চৎলি।
২০১১ দা তৌখিবা মীকোক থিবগী মতুং ইন্না ইম্ফাল ইষ্ট ডিষ্ট্রিক্ট অসিদা মী তাবগী চাংনা স্ক্ৱার কিলোমিতর অমদা মী ৬৪৩ নি , ষ্টেটকী অপুন্বা মীশিংগী চাদা ১৬ নি । ডিষ্ট্রিক্ট অসিগী খুঙ্গংদা নুপী- নুপা অনিগী রেশিও অসি নুপা ১০০০ দা নুপী ৯৯৫ নি অমসুং সহরগী মফমদনা নুপা ১০০০ দা নুপী ১০৫১ নি।
ডিষ্ট্রিক্ট অসিগী শেল থুমগী ফিভম অসি মরু ওইনা লৌউ-শিংউবদা মপাল তাংই অদুমকপু ইথৈ লৌখোং নিংথিনা লৈতবা অমদি লৌ উবগী অনৌবা লৌউ পথাপ অসি য়ামনা ৱাৎপনা লৌউ-শিংউবনা শেনদান লম্বী ওইনা ফজনা চংশিন্বা ঙমদে। য়ুমদা শুজবা, অপিকপা ইন্দস্ট্রি নত্তনা অচৌবা ইন্দস্ট্রি অমতা লৈতে। ডিষ্ট্রিক্ট অসিদা খ্ৱাইদগী মরু ওইনা চৎথনরিবা শেন্দান লম্বী অসি লৌউ-শিংউবা, ফিশা- লোনশা, লি- ৱা গী পোৎথোক পুথোকপা, চফু শাবা, য়োৎ শুবা, উ শুবা অমসুং কারবার মচা মচা অসিনচিংবনি। লৈজরিবা ইন্দস্ট্রি হায়ববু এস এস আই দা য়ুম্ফম ওইবা অপিকপা ইন্দষ্ট্রি অমসুং য়ুমদা শুজবা থবক মচাশিং অসিনি।


text:
প্রধান মন্ত্রী, শ্রী নরেন্দ্র মোদীনা মধ্য প্রদেশকী ধারদা থোকখিবা বসকী খুদোংথিবা থৌদোক্তা লৈখিদ্রবা মীওইশিংগী খ্বাইদগী নকপা মীওইশিংদা প্রাইম মিনিস্তর'স নেসনেল রিলিফ ফন্দ (পি.এম.এন.আর.এফ.)তগী লুপা লাখ ২গী এক্স-গ্রাসিয়া পীরগনি হায়না লাউথোকখ্রে। অশোকপা নংলবা মীওইশিংনা লুপা ৫০,০০০ পীগনি।
প্রধান মন্ত্রীগী লোইশঙনা অসুম্না ত্বীৎ তৌখি;
"মধ্য প্রদেশকী ধারদা থোকখিবা বসকী খুদোংথিবা থৌদোক্তা লৈখিদ্রবা মীওইশিংগী খ্বাইদগী নকপা মীওইশিংদা পি.এম.এন.আর.এফ.তগী লুপা লাখ ২গী এক্স-গ্রাসিয়া পীরগনি। অশোকপা নংলবা মীওইশিংনা লুপা ৫০,০০০ পীগনিঃ প্রধান মন্ত্রী"
An ex-gratia of Rs. 2 lakh each from PMNRF would be given to the next of kin of those who lost their lives due to the bus tragedy in Dhar, Madhya Pradesh. The injured would be given Rs. 50,000: PM @narendramodi— PMO India (@PMOIndia) July 18, 2022


text:
প্রধান মন্ত্রী, শ্রী নরেন্দ্র মোদীনা ঙসি উত্তর প্রদেশকী জালৌনগী ওরাই তহসীলদা লৈবা কৈথেরী খুঙ্গংদা বুন্দেলখন্দ এক্সপ্রেসৱে শঙ্গাখ্রে। উত্তর প্রদেশকী মুখ্য মন্ত্রী য়োগী আদিত্যনাথ, রাজ্যগী মন্ত্রীশিং, মীয়ামগী মীহুৎশিংনা থৌরম অদুদা শরুক য়াখি।
মীতিন অসিদা ৱা ঙাংলদুনা প্রধান মন্ত্রীনা হোৎনবা কনবা, মথৌনা লৈবা অমসুং ফজরবা নাৎ লৈঝবা বুন্দেলখন্দ লমদমগী মতিক ময়াই লৈরবা চৎনবীবু নীংশিংখি। মহাক্না হায়খি, “লমদম অসিনা ভারত ভক্তিগী ৱাখল্লোন্না ঈ-তোংদা চেল্লিবা, মশীং থীঙমদ্রবা লান্মী কয়া পুথোকখি, লৈবাক অসিগী মচানুপা অমসুং মচানুপীশিংগী থৌনানা অমসুং চোকথবা নাইদনা হোৎনবনা লৈবাক অসিগী মিংচৎপু লংনা ঙালহল্লি”।
অনৌবা এক্সপ্রেসৱে অসিনা পুরক্কদবা অহোংবশিংগী মতাংদা প্রধান মন্ত্রীনা হায়খি, “বুন্দেলখন্দ এক্সপ্রেসৱে অসিদা চিত্রকুৎতগী দিল্লী য়ৌবদা চঙবা মতম অসি পুং ৩-৪ ফাওবা হন্থরে, অদুবু মসিনা পীবা কান্নবদি মসিদগী হেন্না লৈরি। এক্সপ্রেসৱে অসিনা গারীশিংবু য়াঙনা থৌবা য়াহনবদা নত্তনা মসিনা বুন্দেলখন্দ অপুনবগী ওইনা ইন্দস্ত্রী চাউখৎপদসু খোঙজেল য়াঙখৎহল্লগনি”।
প্রধান মন্ত্রীনা অসিগুম্বা অচৌবা ইনফ্রাস্ত্রকচর অমসুং ফেসিলিতীশিং অসি লৈবাক্কী অচৌবা সহরশিং অমসুং অখন্নবা মফমশিংদা খক্তদা লৈরম্বা মতম অদু হৌখ্রে হাবনা ফোঙদোকখি, হৌজিক্তি সবকা সাথ সবকা বিকাসকী ৱাখল্লোনগী মখা মনুং হঞ্জিনবা অমসুং শোত্থনা লৈরবা মফমশিং ফাওবনা অমুক্তা ওইখিদ্রিবা মওংদা কন্নেক্তিবিতী উবা ফংলে। মহাক্না মখা তারদুনা হায়খি, এক্সপ্রেসৱে অসিনা মরম ওইদুনা লমদম অসিদা চাউখৎ-থৌরাং, থবক অমসুং ইশানা ইশাদা থবক পীজবা হায়রিবা হীরমশিং অসিদা খুদোংচাবা কয়া উবা ফংলে। মহাক্না হায়খি মদুদি উত্তর প্রদেশকী কন্নেক্তিবিতী প্রোজেক্তশিং অসি অসনা মমাংদা নাথৈদুনা থমবীরম্লবা মফম কয়াগা ফাওনহল্লি। খুদম ওইনা, বুন্দেলখন্দ এক্সপ্রেসৱেনা জিলা তরেৎ হায়বদি চিত্রাকুৎ, বান্দা, মহোবা, হমীরপুর, জালৌন, ঔরৈয়া অমসুং ইদাৱা, ফাওদুনা চৎলি। মসিগা মান্ননা অতোপ্পা এক্সপ্রেসৱেশিংনা রাজ্য অসিগী কাচিন-কোয়া খুদিংমক্কা শম্নহন্দুনা “উত্তর প্রদেশকী কাচিন-কোয়া খুদিংমক্না অনৌবা মঙলানশিং অমসুং অনৌবা ফিরেপশিংগা লোয়ননা মাংদা চংশিন্নবা শেম-শাদুনা লৈরিবা” ফীভম অমা ওইহল্লি। মহাক্না হায়, দবল-ইঞ্জিন সরকারনা অনৌবা থৌনাগা লোয়ননা মাইকৈ অসিদা চংশিল্লি।
রাজ্য অসিদা এয়র কন্নেক্তিবিতী ফগৎহনবগী মতাংদা প্রধান মন্ত্রনা হায়খি মদুদি প্রয়াগরাজতা অনৌবা এয়রপোর্ত তর্মিনেলশিং শেমগৎখি। কুশীনগরদা অনৌবা এয়রপোর্ত লৈরে অমসুং নোইদাগী জেৱরদা অনৌবা এয়রপোর্ত শানবা থবক পাইখৎলি অমসুং অতোপ্পা সহর কয়া এয়র ত্রেবেল তৌবগী খুদোংচাবশিং ফংহনখ্রে। মসিনা তুরিজম অমসুং অতোপ্পা চাউখৎ-থৌরাংগী খুদোংচাবশিংদা শাহৌ পীরগনি হায়না মহাক্না ফোঙদোকখি।
প্রধান মন্ত্রীনা মুখ্যমন্ত্রীদা লমদম অসিগী ফোর্ত কয়াগী অকোইবদা তুরিজম সর্কিৎ অমা শেমগৎনবা হায়খি। মহাক্না মুখ্য মন্ত্রীদা ফোর্তকা মরী লৈণবা থৌরমশিং অমসুং কম্পিতিসনশিং পাঙথোক্নবসু হায়খি।
প্রধান মন্ত্রীনা হায়খি মদুদি য়ু.পি.দা সারিয়ু কেনেল প্রোজেক্ত লোইশিনবদা চহি ৪০ চঙখি, য়ু.পি.দা গোরাখপুর ফর্তিলাইজর প্লান্ত চহি ৩০ থোঙ লোনখি, য়ু.পি.দা আর্জুন দাম প্রোজেক্তনা লোইশিনবদা চহি ১২ চঙখি, য়ু.পি.দা নেম বোর্দ অমখক্তগা লোইননা তাদুনা লৈরম্বা অমেথি রাইফল ফেক্তরী লৈরম্মি, য়ু.পি.দা রাই বরেলি রেল কোচ ফেক্তরীনা কোচশিংবু মচু শংবগী থবক খক্তমক তৌদুনা চলাইদুনা লৈরম্মি, হায়রিবা য়ু.পি. অসিদা হৌজিক্তি ইনফ্রাস্ত্রকচরগী ওইবা থবকশিং নীংথিনা পাইখৎপনা অতোপ্পা অফবা রাজ্য কয়াদগী ফাওবা হেনগৎলক্লে। হৌজিক্তি য়ু.পি.গী মশক অসি লৈবাক পুম্বগী ওইনা অহোংবা লাক্লে।
শ্রী মোদীনা খোঙজেলদা অহোংবা লাকপগী মতাংদা ফোঙদোকখি অমসুং মহাক্না হায় চহি অমদা রেলৱে লাইন দব্লিং তৌবা অসি কিমি ৫০দগী কিমি ২০০দা হেনগৎখ্রে। মসিগা চপ মান্না উত্তর প্রদেশকী কম্মন সর্ভিস সেন্তরশিংগী মশিং অসি ২০১৪দা ১১,০০০ ওইরম্বদগী ঙসি কম্মন সর্ভিস সেন্তর লাখ ১গা লিশিং ৩০ লৈরে। মেদিকেল কোলেজ ১২ লৈরম্বদগী ঙসি মেদিকেল কোলেজ ৩৫ লৈরে অমসুং অহেনবা ১৪গী মথক চত্থরি হায়না মহাক্না মখা তাখি।
প্রধান মন্ত্রীনা হায়খি ঙসি লৈবাক অসিগী চাউখৎ-থৌরাংগী ইচেল অসিনা চেল্লিবা অসিদা নুংদা মরু ওইবা হীরম অনি য়াওরি। অহানবদুনা ৱাখল্লোন্নি অমসুং অতোপ্পা অদুনা ইকাইখুম্নবনি (ইরাদা অমসিং মর্য়াদা)। ঐখোয়না লৈবাক্কী হৌজিক্কী অনৌবা ফেসিলিতীশিং শেমগৎপা খক নত্তনা লৈবাক্কী তুংলমচৎসু শেমগৎলি। উত্তর প্রদেশতা লোইশিনখিবা প্রোজেক্তশিং অসিনা দেদলাইনশিংগী অকক্নবা থম্বা, ‘মর্য়াদা’ মপুং ফানা ইকাই খম্নৈ, হায়না মহাক্না ফোঙদোকখি। বাবা বিশ্বানাথ ধাম, গোরাখপুর এম্স, দিল্লী-মীরুত এক্সপ্রেসৱে অমসুং বুন্দেলখন্দ এক্সপ্রেসৱেদা ফেসিলিতীশিং অপগ্রেদ তৌবা অমসুং নৌনা শেমগৎ-শাগৎপগী প্রোজেক্তশিং অসিনা মসিগী খুদম ওইরি মরমদি হৌজিক পাল্লিবা সরকার অসিনা মসিগী উরেপ উয়ুং তমখি অমসুং প্রোজেক্তশিং অসি লোইশিন্দুনা জাতিদা খুৎশিন্নখি। প্রোজেক্তশিং থাখিবা মতমগী মমাংদা লোইশিনবা অসিনা ঐখোয়না মীয়ামগী মেন্দেৎ অমসুং মখোয়গী থাজবা ইকাই খুম্নৈ হায়না তাক্লি। মহাক্না মীয়ামদা লাক্কদৌরিবা নীংতম নুমিৎ অসি ফাওবদা থৌরম কয়া পাঙথোক্নবা হায়খি। ঐখোয়না ঐখোয়গী নীংতম লান্মীশিং নীংশিংবা তাই অমসুং মথংগী থা অমা অসিদা থৌরম কয়া মরুম পাঙথোক্তুনা অনৌবা ফিরেপকী এতমোস্ফিয়র অমা শেমগৎলসি হায়না মহাক্না ফোঙদোকখি।
প্রধান মন্ত্রীনা হায়খি ঐখোয়না ৱারেপ অমা হেক্তা লৌশনবা অমসুং থৌশিল অমা শেম্বা মতমদা খ্বাইদগী চাওনা খনগদবা ৱাখলদি মসিনা লৈবাক অদুগী চাউখৎ খোঙথাংদা খোঙজেল য়াঙহনগদবনি হায়বসিনি। লৈবাক অদুবু শোকহল্লিবা খুদিংমক অদুনা লৈবাক অদুগী চাউখৎপদা অয়েৎপা পী হায়বা ৱাখল্লোন অসি ঐখোয়না মসিবু লাপনা থমগদবনি। মহাক্না হায়খি মদুদি ‘অমৃত কাল’ অসি অতাংবা খুদোংচাবা অমনি অমসুং ঐখোয়না লৈবাক্কী চাউখৎ-থৌরাংগীদমক খুদোংচাবা অসি মাংহল্লোইদবনি।
প্রধান মন্ত্রীনা ঐখোয়গী লৈবাক অসিদা রেৱারি লেম্না য়েন্থোক্তুনা ভোত খোম্বগী চৎনবী অমা পুরক্নবা কন্না হোৎনরিবা অসিদা পুক্নিং চীংশিনখি। মসিগী রিৱরী কলচর অসি লৈবাক অমা চাউখৎপদা য়াম্না খুদোংথিনিংঙাই ওইবা অমনি হায়না মহাক্না চেকশিনৱা থমখি। হায়রিবা রিৱরী কলচর অসিদগী লৈবাক অসিগী মীয়াম্না চেকশিনবীগদবনি। রেৱারি কলচরগা লোয়ননা মখোয়না নখোয়গীদমক অনৌবা এক্সপ্রেসৱেশিং, অনৌবা এয়রপোর্তশিং নত্ত্রগা দিফেন্স কোরিদোরশিং কৈদৌনুংদা শেমগৎপা ঙমলোই। রেৱারি কলচরগী মীওইশিংনা মখোয়না মীচম প্রজাশিংদা রিৱরীশিং য়েন্দুনা ভোৎ লৈগনি হায়না খল্লি। মহাক্না অসিগুম্বা ৱাখল্লোন অসি অমত্তা ওইনা মাইথিবা পীনবা অমসুং লৈবাক্কী রাজনিতীশিংদগী রিৱরী কলচর মত্থৎনবা হায়খি। মহাক্না হায়, সরকার অসিনা ‘রিৱরী কলচর’দগী নাথৈদুনা হৌজিক পক্কা য়ুমশিং, রেলৱে লাইনশিং, লম্বী অমসুং ইনফ্রাস্ত্রকচর, ঈথৈ লৌখোঙ, ইলেক্ত্রিসিতী প্রোজেক্তশিং অসিগুম্বা এমেনিতীশিং পীনবা প্রোজেক্তশিংদা মীৎয়েং চংলি। “দবল-ইঞ্জিন সরকারশিংনা রিৱরীগী অরাইবা পাম্বৈশিং শীজিন্নদে অমসুং কন্না হোৎনদুনা মথৌ তাবা থুংহন্নবা হোৎনরি”, হায়না মহাক্না ফোঙদোকখি।
খল মাননা চাউখৎ-থৌরাং পুরকপা অসিগী মতাংদা ৱা ঙাংলদুনা প্রধান মন্ত্রীনা হায়খি নাথৈদুনা থমলুরবা অমসুং অপীকপা সহরশিংদা চাউখৎ-থৌরাং য়ৌরকপদা মসিনা সোসিএল জস্তিস পুরকপা ঙম্মি। মোদর্ন ইনফ্রাস্ত্রকচরনা নোংপোক থংবা ভারত অমসুং বুন্দেলখন্দ য়ৌরকপা অসি সোসিএল জস্তিস পুরকপগা পাংখক ওই। মতেং য়াওদনা মশা মথন্তদা হুন্দোক্তুনা থমলুরবা শোত্থরবা জিলাশিংনা হৌজিক্তি চাউখৎ-থৌরাং উবা ফংলি, মসিসু সোসিএল জস্তিস পুরকপনি। লায়রবশিংগী তোইলেৎশিং, খুঙ্গংশিংবু লম্বীশিং শেমদুনা ফাওনহনবা অমসুং তোতি ঈশিং ফংহনবা অসি সোসিএল জস্তিস পুরকপনি হায়না মহাক্না ফোঙদোকখি। প্রধান মন্ত্রীনা সরকার অসিনা বুন্দেলখন্দগী অতোপ্পা শীংনবা অমসু কোকহন্নবা থবক মখা তানা পাইখৎলি হায়না পাউদমখি। মহাক্না হায়খি সরকার অসিনা য়ুমথোং খুদিংদা তোতি ঈশিং ফংহন্নবা জল জীবন মিসন পাইখৎলি।
প্রধান মন্ত্রীনা রতৌলী দাম, ভবানী দাম, মঝগাপ-চিল্লি স্প্রিঙ্কলর ইরিগেসন প্রোজেক্ত অসিগুম্বা খোঙথাংশিং অসিনা বুন্দেলখন্দ তুরেলশিংগী ঈশিংবু লমদম অসিগী মীয়ামদা য়ৌহনবগী মশিং হেনগৎলি হায়না ফোঙদোকখি। কেন-বেতৱা লিঙ্ক প্রোজেক্তনা লমদম অসিগী মিয়ামগী পুন্সিদা অহোংবা পুরক্কনি হায়না মহাক্না ফোঙদোকখি।
প্রধান মন্ত্রীনা জিলা খুদিংমক্তা অমৃত সরোবর ৭৫ শানবা কেম্পেন্দা বুন্দেলখন্দগী মীয়াম্না শরুক তম্নবা মহাক্না নৌহৌনা হায়জখি।
অপীকপা অমসুং কোতেজ ইন্দস্ত্রী মপাঙ্গল কনখৎহন্নবা মেক ইন ইন্দিয়া কেম্পেনগী থৌদাংবু পল্লদুনা প্রধান মন্ত্রীনা তোই ইন্দস্ত্রীনা মাইপাক্লিবা অসিগী মতাংদা ফোঙদোকখি। মহাক্না হায়খি সরকারগী খোঙথাংশিংনা মরম ওইদুনা খুৎহৈবশিং, ইন্দস্ত্রী অমসুং প্রজাশিংনা শান্নপোৎশিং মপালদগী পুশিল্লকপদা চাউনা হন্থহনবা ঙমখি। মসিনা লায়রবা, তুহৎপীরবা, শোত্থরবা, আদিৱাসী, দলিত অমসুং নুপীশিংদা চাউনা কান্নবা ফংহল্লি হায়না মহাক্না ফোঙদোকখি।
প্রধান মন্ত্রীনা স্পোর্তসকী লমদা বুন্দেলখন্দনা শরুক তম্লি হায়নসু ফোঙদোকখি। মহাক্না হায়খি মদুদি খ্বাইদগী ৱাংবা স্পোর্তসকী লমদা ইকাই খুম্নবগী মনা অসিবু লমদম অসিগী মপারী মেজর ধ্যানচন্দগী মমিং লৌদুনা থোনখি। মহাক্না অন্দর-২০ ৱর্ল্দ এথলেতিক্স চেম্পিয়নশিপ্সতা লমদম অসিগী মীংচৎ পুরকখিবা মালেমগী থাক্কী শান্নরোয় শাইলি সিংহসু পনখি।
বুন্দেলখন্দ এক্সপ্রেসৱে
লৈবাক শীনবা থুংনা কন্নেক্তিবিতী ফগৎহন্নবা সরকারনা থবক পাইখৎতুনা, রোদ ইনফ্রাস্ত্রকচরগী মাইকৈদা চংশিল্লি। মাইকৈ অসিদা শিংথানীংঙাই ওইবা থবক অমা ওইনা ফেব্রুৱারি ২৯, ২০২০দা প্রধান মন্ত্রীনা বুন্দেলখন্দ এক্সপ্রেসৱে শেম্নবা উরেপ-উয়ুং তমখি। এক্সপ্রেসৱে অসি শেমগৎপগী থবক থা ২৮গী মনুংদা লোইশিনখি, মতম চানা প্রোজেক্তশিং লোইশিনবা ঙম্বা অনৌবা ভারতকী ৱার্ক কলচর অসি উৎখি।
কিলোমিতর ২৯৬ শাংবা লেন মরিগী এক্সপ্রেসৱে অসি উত্তর প্রদেস এক্সপ্রেসৱে ইন্দস্ত্রিএল দিবলপমেন্ত ওথোরিতি(য়ু.পি.ই.আই.দি.এ)গী মখাদা চাউরাক্না লুপা করোর ১৪,৮৫০ চংনা শেমখৎখিবনি অমসুং লম্বী অসি তুংদা লেন ৬তা ওনখৎকনি। এক্সপ্রেসৱে অসি এন.ঐচ-৩৫দা চিত্রাকুত জিলাগী বারাতকুপ ময়াদা লৈবা গৌদা খুঙ্গংদগী হৌরগা ইতাৱা জিলাগী কুদরৈল খুঙ্গং ফাওবা য়ৌরবা মতুংদা আগরা-লখনৌ এক্সপ্রেসৱেদা পুনশিনখি। এক্সপ্রেসৱে অসিনা জিলা ৭ হায়বদি চিত্রাকুত, বান্দা, মাহোবা, হমীরপুর, জালৌন, ঔরৈয়া অমসুং ইতাৱা ফাওদুনা চৎলি।
লমদম অসিদা কন্নেক্তিবিতীগী ফীভম ফগৎহনবগা লোয়ননা, বুন্দেলখান্দ এক্সপ্রেসৱে অসিনা শেন-থুমগী ফীভম ফগৎহন্দুনা মফম অসিগী মীয়ামদা থবক লিশিং কয়া ফংহনবা ঙমগনি। এক্সপ্রেসৱে অসিগী মনাক্তা বান্দা অমসুং জালৌন জিলাশিংদা ইন্দস্ত্রিএল কোরিদোর শেম্নবা থবক পাইখৎপা হৌরে।
जिस धरती ने अनगिनत शूरवीर पैदा किए,— PMO India (@PMOIndia) July 16, 2022
जहां के खून में भारतभक्ति बहती है,
जहां के बेटे-बेटियों के पराक्रम और परिश्रम ने हमेशा देश का नाम रौशन किया है,
उस बुंदेलखंड की धरती को आज एक्सप्रेसवे का ये उपहार देते हुए मुझे विशेष खुशी मिल रही है: PM @narendramodi
बुंदेलखंड एक्सप्रेसवे से चित्रकूट से दिल्ली की दूरी तो 3-4 घंटे कम हुई ही है, लेकिन इसका लाभ इससे भी कहीं ज्यादा है।— PMO India (@PMOIndia) July 16, 2022
ये एक्सप्रेसवे यहां सिर्फ वाहनों को गति नहीं देगा, बल्कि ये पूरे बुंदेलखंड की औद्योगिक प्रगति को गति देगा: PM @narendramodi
जिस यूपी में रायबरेली रेल कोच फैक्ट्री, सिर्फ डिब्बों का रंग-रौगन करके काम चला रही थी,— PMO India (@PMOIndia) July 16, 2022
उस यूपी में अब इंफ्रास्ट्रक्चर पर इतनी गंभीरता से काम हो रहा है, कि उसने अच्छे-अच्छे राज्यों को भी पछाड़ दिया है
पूरे देश में अब यूपी की पहचान बदल रही है: PM @narendramodi
जिस यूपी में सरयू नहर परियोजना को पूरा होने में 40 साल लगे,— PMO India (@PMOIndia) July 16, 2022
जिस यूपी में गोरखपुर फर्टिलाइजर प्लांट 30 साल से बंद पड़ा था,
जिस यूपी में अर्जुन डैम परियोजना को पूरा होने में 12 साल लगे,
जिस यूपी में अमेठी रायफल कारखाना सिर्फ एक बोर्ड लगाकर पड़ा हुआ था - PM @narendramodi
विकास की जिस धारा पर आज देश चल रहा है उसके मूल में दो पहलू हैं।— PMO India (@PMOIndia) July 16, 2022
एक है इरादा और दूसरा है मर्यादा।
हम देश के वर्तमान के लिए नई सुविधाएं ही नहीं गढ़ रहे बल्कि देश का भविष्य भी गढ़ रहे हैं: PM @narendramodi
हम कोई भी फैसला लें, निर्णय लें, नीति बनाएं, इसके पीछे सबसे बड़ी सोच यही होनी चाहिए कि इससे देश का विकास और तेज होगा।— PMO India (@PMOIndia) July 16, 2022
हर वो बात, जिससे देश को नुकसान होता है, देश का विकास प्रभावित होता है, उसे हमें दूर रखना है: PM @narendramodi
रेवड़ी कल्चर वाले कभी आपके लिए नए एक्सप्रेसवे नहीं बनाएंगे, नए एयरपोर्ट या डिफेंस कॉरिडोर नहीं बनाएंगे।— PMO India (@PMOIndia) July 16, 2022
रेवड़ी कल्चर वालों को लगता है कि जनता जनार्दन को मुफ्त की रेवड़ी बांटकर, उन्हें खरीद लेंगे।
हमें मिलकर उनकी इस सोच को हराना है, रेवड़ी कल्चर को देश की राजनीति से हटाना है: PM
हमारे देश में मुफ्त की रेवड़ी बांटकर वोट बटोरने का कल्चर लाने की कोशिश हो रही है।— PMO India (@PMOIndia) July 16, 2022
ये रेवड़ी कल्चर देश के विकास के लिए बहुत घातक है।
इस रेवड़ी कल्चर से देश के लोगों को बहुत सावधान रहना है: PM @narendramodi
बुंदेलखंड की एक और चुनौती को कम करने के लिए हमारी सरकार निरंतर काम कर रही है।— PMO India (@PMOIndia) July 16, 2022
हर घर तक पाइप से पानी पहुंचाने के लिए हम जल जीवन मिशन पर काम कर रहे हैं: PM @narendramodi


text:
আগরতলা, ৩ সেপ্তেম্বর ২০২০ঃ
ত্রিপুরা লৈঙাক্কী হান্নগী মিনিস্টর য়েলাম বিরজিত সিংহগী মথক্তা সকখঙদবা খরনা খুৎথারকখিবগী থৌদোকতা য়ানিংদবা ফোঙদোক্লদুনা কংগ্রেসগী ৱীং ১৭না খুৎশম্নদুনা লাক্লিবা সেপ্তেম্বরগী তাং ৮ পুং ১২ গী ত্রিপুরা বন্দ কৌখ্রে। পনবা য়াই, ত্রিপুরাগী রাজনিতিগী লমদা থৱানমিচাক্কুম ঙাল্লিবা অমসুং মতম শাংনা প্রদেশ কংগ্রেস প্রেসিদেন্ট ওইরম্বা এক্স মিনিস্টর য়েলাম বিরজিত সিংহগী মথক্তা শকখঙদবা মীওই খরনা হৌখিবা আগস্ট ২৫ দা আগরতলাদগী কৈলাসহর চৎপগী লম্বী জিরানিয়াদা বিরজিত সিংহ অমসুং মহাক্কী এস্কোর্তকী মথক্তা অতম্ননা খুৎথাখিবনি হায়রি। থৌদোকসিগা মরী লৈননা ঙরাং নুংথিল ত্রিপুরাগী উনাকোতি জিলাগী মনুং চনবা কৈলাসহর মনিপুরী খুন্নাইনা পেন্দবা ফোঙদোকখ্রে। কৈলাসহর পায়তুর বাজারগী মহাদেব বারী রোদতসু ইমা ইবেন অহল লমন কয়া য়াওনা মীওই লিশিং ১ রোমনা প্রোতেস্ট রেলী অমা চৎখি। চন্দ্রসেখর সিংহ, চন্দ্রহাস সিংহ অমসুং কির্তিচান্দ সিংহ নচিংবা মীওইশিংনা লুচিংদুনা চৎখিবা পেন্দবগী খোঙচৎ অদুদা মনিপুরীতা নত্তনা বেঙ্গলি অমসুং বিষ্ণুপ্রিয়াশিংগী মশক নাইবা মীওই কয়া য়াওখি। থৌদোক অসিবু আগরতলাদা মনিপুরী কাউন্সিল ত্রিপুরা অমসুং ওল ত্রিপুরা মনিপুরী স্টুদেন্টস্ এন্দ য়ুথ কোওর্দিনেসন কমিতি নসু য়াম্না কন্না য়ানিংদবা ফোঙদোকখিবগা লোয়ননা থৌদোকসিদা চেন্নবা মীওইশিংগী মথক্তা মতীক চাবা চৈরাক পীনবা দাবী তৌখি। ১৯৮৮ দগী তার্ম ৫ রক হন্না এমএলএ ওইরম্বতা নত্তনা কেবিনেত মিনিস্টরগী ফমসু পায়রম্বা মনিপুরগী মপান্দা মশিং লিকখ্রবা ত্রিপুরাগী মৈতৈ খুন্নাই লক্তা তোমথিন ওইরিবা বিরজিৎ সিংহগী মথক্তা মসিগী মমাংদসু কয়ারক হন্না খুৎথাখিবগী থৌদোক লৈখ্রবসু মসিগী অচুম্বা ৱায়েলদি ঙসি ফাওবদা ফংদদুনা লাক্লি হায়রি। (পাউ অসি লখিপুরওনলাইন ইউতিউব চেনেলদা য়েংবিউ)


text:
দি আর দি এ
ডিষ্ট্রিক্ট রুরেল দিভেলপমেন্ট এজেন্সি (দি. আর. দি. এ), তমেংলোং
অকুপ্পা ৱারোল:
ডিষ্ট্রিক্ট রুরেল দিভেলপমেন্ট এজেন্সি (দি.আর.দি.এ) তমেংলোং অসি চাওখৎ থৌরাংগী স্কিমশিং থবক ওইনা পাঙথোক্নবা এজেন্সি অমনি। এসিস্তেন্ট প্রোজেক্ট ওফিসার অমবু মিনিষ্টরিয়েল স্তাফশিংগা লোয়ননা ডিপুটি কম্মিস্নরবুনা এজেন্সি অসিগী চেয়রমেন ওইনা হাপ্পনি।
দি আর দি এ তমেংলোং অসি শ্রী এ ই অহমদ, আই এ এস না শক ১৯৮১গী মে ১৭ তা তমেংলোংগী ডিপুটি কম্মিস্নর অমদি দি আর দি এ তমেংলোংগী চেয়রমেন ওইনা থবক পুবগী চহি অসিমক্তদা শ্রী পি রামগোং, এল দি সি (হৌজিক্না একাউন্ট ওফিসর ওইরিবা), কোন্না থবক থাদোকখিবী শ্রীমতি শাংবোনলিউ অমসুং মহাক্কী থবক তৌরিঙৈ মতমগী মনুংদা লৈখিদবা গ্রেদ (IV) শ্রী পি অরৌ বু থবক হাপতুনা ডিষ্ট্রিক্ট অসিদা ভারতকী অতৈ মফমদা তৌবগুম্না হাংদোকখিবনি।
হৌজিক্কী ওইনা ওতোনোমস ডিষ্ট্রিক্ট কাউন্সিলগী চেয়রমেন না চীংগী লমশিংদা দি আর দি এ গী চেয়রমেন ওইরে অদুগা ডিপুটি কম্মিস্নরনা সেন্ত্রেল গাইদলাইন্স ভাইদ ওর্দর নম্বর ১/১৪/২০১০- সি ঐচ এ (ঐচ ক্যু)তাং ওক্তোবর ৫,২০১০ গী মখাদা দি আর দি এ গী একজিকুটিভ দাইরেক্তর ওইগদবনি অমসুং তমেংলোংগী ওইনদি ডিপুটি কম্মিস্নরবু শক ২০১২ গী সেপ্তেম্বরদগী একজিকুটিভ দাইরেক্তর ওইনা অমুক হন্না হাপ্লে লোয়ননা এসিস্তেন্ট ডিপুটি কম্মিস্নর/এ দি এম বু দি আর দি এ গী প্রোজেক্ট দাইরেক্তর ওইনা প্রোজেক্ট ওফিসার ৩ (অহুম), এসিস্তেন্ট প্রোজেক্ট ওফিসার ৩ (অহুম),দি আর দি এ না পায়খৎপা থবকশিংবু য়েংশিন্নবা একজিকুটিভ ইঞ্জিনিয়ার ১ (অমা), এসিস্তেন্ট ইঞ্জিনিয়ার ২ (অনি), টি এ/ এস ও ৬ (তরুক),মিনিষ্টরিয়েল স্তাফ ২৪, সুপরিন্তেন্দেন্ট অমাগা কোন্ননা থবক হাপ্পে। হৌজিক্কী ওইনা তমেংলোংগী দি আর দি এ গী স্তাফ অসি অতৈ ডিষ্ট্রিক্টশিংগা লোয়ননা মণিপুর সরকারগী রুরেল দিভেলপমেন্ট এন্দ পঞ্চায়তি রাজ দিপার্টমেন্টদা ভাইদ ওর্দর নম্বর ২/৯২/২০০৭ আর দি (এম সি) পি টি, দেতেদ ২৪ দিসেম্বর,২০০৬ দি আর দি এ গী স্তাফিং পোলিসিগী এদমিনিষ্টরিয়েল গাইদলাইন্সকী পেরা ৪.২ গী মতুং ইন্না ভারত সরকারগী মিনিষ্ট্রি ওফ রুরেল দিভেলপমেন্ট এন্দ পঞ্চায়তি রাজ গী ভাইদ দি ও নং: আর ২০০১৫/৬৪/০১/ আই আর দি – আই দেতেদ ৭ ফেব্রুৱারি, ২০০২গী মখাদা লাইন দিপার্টমেন্টদা পুনশিল্লে।
এজেন্সি অসিনা হেক লিংখৎলকপদগী অমসুং মতম মতমগী শেমদোরকপগী মতুংইন্না মখাগী চাওখৎ থৌরাংগী থবকশিং অসি পায়খৎলে। দি আর দি এ গী স্তাফতা ডিপিুটি কম্মিস্নরনা একজিকুটিভ দাইরেক্তরনি অদুগা এসিস্তেন্ত ডিপুটি কম্মিস্নরনা প্রোজেক্ট দাইরেক্তরনি।
মখাগীশিং অসি মচা খায়না শীন্দোক্লবা শাসনগী মওংনিঃ
- সেল্ফ এমপ্লোয়মেন্ট ৱিং (এন আর এল এম): প্রোজেক্ট অসি থবক ওইনা পাঙথোক্নবগীদমক্তা মখাগী ওফিসরশিং অসিনা থৌ পুগনি। প্রোজেক্ত ওফিসর অমা , এসিস্তেন্ট প্রোজেক্ট ওফিসর অমা , তেক্নিকেল এসিস্তেন্ট/এস ও ১(অমা) , ওফিস এসিস্তেন্ট অমা ।
- ৱেজ এনরোলমেন্ট ৱিং: প্রোজেক্ত ওফিসর অমা , এসিস্তেন্ট প্রোজেক্ট ওফিসর অমা , তেক্নিকেল এসিস্তেন্ট/এস ও ১(অমা) , ওফিস এসিস্তেন্ট ১।
- ৱাটরশেদ ৱিং: প্রোজেক্ত ওফিসার অমা, এসিস্তেন্ট প্রোজেক্ত ওফিসর অমা, একাউন্তেন্ট অমা, একাউন্ত এসিস্তেন্ত অমা, ৱাটরশেদ দিভেলপমেন্ট টিমগী মেম্বর ২৫ দগী ৩০ ফাওবগী ওইগদবা, তেক্নিকেল এস্কপার্ট ২ , দাটা এন্ত্রি ওপরেটর (দি.ই.ও) ১।
- ইঞ্জিনিয়রিং ৱিং: একজিকুটিভ ইঞ্জিনিয়র ১ , এসিস্তেন্ত ইঞ্জিনিয়র ২ , তেক্নিকেল এসিস্তেন্ত/এস ও ৬।
- ফাইনান্স ৱিং(একাউন্ত সেকসন): একাউন্ত ওফিসর ২ , একাউন্তেন্ত ৩।
- মোনিটরিং ৱিং: প্রোজেক্ত ইকনমিস্ত ১ , স্তেটিস্তিকেল ইনভেস্তিগেতর ১ , ওফিস এসিস্তেন্ত ১।
- জেনরেল এদমিনিষ্ট্রেসন: সুপরিন্তেন্দেন্ত/ওফিস মেনেজর ১ , এসিস্তেন্ত ২ , স্তেনোগ্রাফর ১ , গ্রেদ (IV) ৩, দ্রাইভর ৩।
(ক) সেল্ফ এমপ্লোয়মেন্ট প্রোগ্রাম (এন আর এল এম):
ইন্তিগ্রেতেদ রুরেল দিভেলপমেন্ট প্রোগ্রাম (আই আর দি পি) (খুঙ্গং চাওখৎহন্নবা অপুনবা থৌরম), ত্রেনিং ওফ রুরেল য়ুথ সেল্ফ এমপ্লোয়মেন্ট টি আর ৱাই এস ই এম, (খুঙ্গংগী নহারোলশিংবু মশানা মশাবু থবক পীজনবা ত্রেনিং পীবা), দিভেলপমেন্ট ওফ ৱিমিন এন্দ চিলদ্রেন ওফ রুরেল এরিয়াজ (দব্লিয়ু সি আর এ) খুঙ্গংগী লমদা নুপী অঙাংশিংবু চাওখৎহনবা), সপ্লাই ওফ ইমপ্রুভদ তুল কিতস তু রুরেল আরতিসান্স (এস আই টি আর এ) (খুঙ্গংগী খুৎ-শা হৈবা মীশিংদা হেন্না ফরবা খুৎসু-খুৎলাই পীবা), গঙ্গা কল্যান য়োজনা (জি কে আই) অমদি মিলিয়ন ৱেল স্কিমস (এস দব্লিয়ু এস) অসিনচিংবা স্কিমশিং অসিগী লমদা ত্রেনিং পীবা, থাজহনবা, তেক্নোলোজি খঙহনবা, মরুওইবা মচাকশিং পীবা অমদি করবারগী লমদা খঙহনবা করিগুম্বদা হায়রিবশিং অসি তৌদ্রগদি মখা তানা থবক পাঙথোকপা য়ারোইদবনা মখোয়শিং অসি থবক ওইনা শিন্দুনা পাঙথোকপনি।
অদুমওইনমক ভারত সরকারগী রুরেল দিভেলপমেন্ট মিনিষ্ট্রিনা মসিগী থবক্কী খোঙচৎ অমসুং অশোয়ববু অমুক হন্না য়েংশিন্দুনা এস জি এস ৱাইবু নেস্নেল রুরেল লিভলিহুদ মিসন হায়না মশক লেপ্লে। মসিগী পান্দমদি লায়রবা পনখৈগী মখাদা লৈবা খুঙ্গংগী মীশিংবু মশানা মশাবু থবক পীজদুনা শেন্থোক হেনগৎহন্দুনা লায়রববু মুত্থৎপগী মহুত্তা মসিবু হন্থহনবদা অহেনবা মীৎয়েং থমদুনা শক ২০১৫ ফাওবগী মনুংদা মশানা মশাবু থবক পীজবা হায়বা মিসন মোদ অসিগী মখাদা খোঙজেল য়াংনা খুঙ্গংগী লায়রবশিংবু য়াম্না চাউনা মায় পাকপগী পন্থুংনা কোনশিনবা ঙম্নবা হোৎনবনি।
(খ) ৱেজ এমপ্লোয়মেন্ট প্রোগ্রাম (এম জি এন আর ই জি এস):
ভারত সরকারগী রুরেল দিভেলপমেন্ট মিনিষ্ট্রিনা শক ১৯৯০ দগী খুঙ্গংগী মীশিংদা থবক শুবগী অহেনবা খুৎশুমল পীবা জৱাহর গ্রাম সমৃধী য়োজনা (জে জি ৱাই)বু অনৌবা সম্পুরনা গ্রামিন রোজগর য়োজনা (এস জি আর ৱাই) হায়বা স্কিম অমদা শক ২০০১ দা পুনশিল্লে হায়রিবসি অহেনবা খুৎশুমল অমসুং থবক্কী প্রোগ্রামশিংগীদমক্তা লৈবাক্কী ওইনা চানবা চিঞ্জাক ফংহন্নবনি মরম অসিদগী শুংশোয় শোয়দনা চিঞ্জাক ফংহনবা অমসুং অফবা মখলগী চিঞ্জাক্কী থাক হেনগৎহনবা অমসুং মখোয়গী মতম মতমগী ওইবা মীওই কাংলুপ, মরুওইবা চাওখৎপগী চংদবা য়াদ্রবা মচাকশিং ফংহন্নবগী পানদম থম্লি।
মসিগী মথক্তা ভারত সরকারগী রুরেল দিভেলপমেন্ট মিনিষ্ট্রিনা মহাত্মা গান্ধি নেস্নেল রুরেল এমপ্লোয়মেন্ট গরন্তি এক্ট, ২০০৫ হায়বা শেমদোক্লবা এক্ট অমনা খুঙ্গংগী ইমুং অমদা শেনবা চহীগী ওইনা নুমিৎ ১০০ নি থবক পীবা মদুদা হৈথোই-শিংথোইবা থবক্কী নত্তনা নহাশিংনা মশানা য়ানা খুৎনা শুবা থবকশিং শুবা য়াহল্লি। অহৌবদদি এক্ট অসি তমেংলোং ডিষ্ট্রিক্ট য়াওনা খুঙ্গং ২০০ দা চৎনবা হৌখি অদুবু ভারত সরকারনা থবক্কী খুৎশুমল পীনবা শকখঙলবা অতোপ্পা মফমশিংদা মখা তানা শন্দোকখি। এক্ট অসি ‘‘(পিপল এক্ট)’’ (মীয়ামগী এক্ট) ওল্লে। হান্নগী এস জি আর ৱাই অমসুং নেস্নেল ফুদ ফোর ৱার্ক প্রোগ্রাম (এস এফ দব্লিয়ু পি)স্কিমশিং অসি এম জি এন আর জি এস এক্ট ২০০৫ দা য়াওশিনখ্রে।
(গ) ইনফ্রাস্ত্রকচরেল দিভেলপমেন্ট প্রোগ্রাম:
প্রোগ্রাম অসিদা খুঙ্গংগী লম্বী থোং ফাওনহনবা, স্কুল বিল্ডিং, মীয়ামগী হোল, ভিলেজ ওথোরিটিগী ওফিস বিল্ডিং অমসুং অতৈ মরী লৈনবা থবকশিং য়াওরি।
- আর এস ভি ৱাই/বি আর জি এফ: ভারত সরকারগী পঞ্চায়তি রাজ মিনিষ্ট্রিনা তমেংলোং ডিষ্ট্রিক্ট য়াওনা খনগৎলবা খ্বাইদগী চাওখৎত্রিবা ডিষ্ট্রিক্ট ১৪৭ তা শক ২০০৫-২০০৬ তা রাষ্ট্রিয়া সমা বিকাস য়োজনা (আর এস ভি ৱাই) কৌবা অনৌবা প্রোগ্রাম অমা হৌদোকখ্রে। প্রোজেক্ত অসিনা হান্ননা লৈরবা থবকশিংনদি মতিক চানা মেনখৎপা ঙমদ্রবা লৈকায়গী ওইবা চাওখৎ থৌরাংগী চঙদবা য়াদ্রবা দরকার লৈবা মচাকশিং মেনখৎনবা হোৎনবা অমসুং লৈকায়গী দরকার লৈবশিংদা শরুক য়াহন্নবা থৌরাং লৌখৎপা, ৱারেপ লৌবা, থবক ওইনা ওন্থোকপা অমসুং য়েংশিনবগী থবকশিং হোৎনদুনা লাক্লি।হীরম অসিদা পনবা য়াই মদুদি আর এফ ভি ৱাই গী প্রোগ্রাম অসি মতম অমগী তমেংলোং ডিষ্ট্রিক্টকী দি আর দি এগী চেয়রমেনসু ওইরম্বা ডিপুটি কম্মিস্নর শ্রী থাইথুইলুং পামে, আই এ এস কী মতমদা ডিষ্ট্রিক্ট হোসপিটাল তমেংলোংগী হৌজিক শিজিন্নরিবা ওপরেসন থিয়েটর, হায়র সেকেন্দরি স্কুল ৩ গী বিল্ডিশিং, হায়স্কুল বিল্ডিং ১০, সাংরুং (খোংশাং) খুন্দগী কিলোমিটর ৯৬ লাপ্পা দিকিউরাম ফাওবগী লৌউ-শিংউবদা চৎনবা লম্বী অমসুং কিলোমিটর ৪৬ লাপ্পা হাওচোংদগী লংকা ফাওবগী লম্বী অমসুং অতৈ হোরটিকলচরগী চাওখৎ থৌরাংগী থবকশিং পায়খৎলম্মী। হান্নগী মতৌগুম্না রাষ্ট্রিয়া সমা বিকাস য়োজনা (আর এস ভি ৱাই) অসিসু বেকৱার্দ রিজনেল গ্রান্ত ফন্দদা চপ মান্নবা পান্দমদা খ্বাইদগী চাওখৎতবা খুঙ্গং ১৪৭ তা শক ২০০৬-২০০৭ দগী থবক পায়খৎপা হৌখ্রে।
- এম এস দি পি: মলতি সেক্তরেল দিভেলপমেন্ট প্রোগ্রাম (এম এস দি. পি) অসি মাইনোরিতি কন্সেন্ত্রেসন ডিষ্ট্রিক্ট ৯০ দা মাইনোরিতি এফ্যারস মিনিষ্ট্রিনা (এম সি দি এস) হৌদোকখ্রে। এম এস দি পি না সমাজ গী শেল থুমগী তঙাই ফদনা চঙদবা য়াদ্রবা মচাকশিং ফগৎহন্দুনা মীয়ামগী পুন্সিগী মতিক মগুন হেনগৎহনবা অমসুং ১১ শুবা শেনবা চহিগী মতমদা এম সি দি এস কী খেন্নবশিং হন্থহন্নবগী পান্দম থম্লি।মাইনোরিতি কন্সেন্ত্রেসন ডিষ্ট্রিক্ট (এম সি ডি এস) ৯০ লৈবাক শিন্থুংনা মশক খঙদোক্লে। মখোয়শিং অসি শোত্থরবা অমসুং সমাজগী শেল-থুম, তঙাই ফদনা চঙদবা য়াদ্রবা স্কুল অমসুং সেকেন্দরিগী মহৈ মশিং, লু-নানবা, মৈ ফংহনবা অমদি বেনিফিশরিশিংদা হেন্না শেন্থোক লৈহন্নবা স্কিমশিংগী মতাংদা জাতিগী ওইবা চাংচত্তগী হন্থনা লৈখ্রে। প্রোগ্রাম অসিনা শক ২০০৯-২০১০ দা প্রাইমারি/জুনিয়র হায়স্কুল শানবা অমসুং থক্নবা ঈশিং প্রোগ্রাম পায়খৎনবা থবক পাঙথোকখ্রে।
(ঘ) ইন্তিগ্রেতেদ ৱাটরশেদ মেনেজমেন্ট প্রোগ্রাম (কম্মুনিতি) দিভেলমমেন্ট প্রোজেক্ট):
শক ২০০৪-২০০৫ গী মতমদা ইন্তিগ্রেতেদ ৱাটরশেদ দিভেলপমেন্ট প্রোগ্রাম/হরিয়ালি অসি শক ২০০৮ ফাওবা কম্মুনিটি দিভেলপমেন্ট প্রোগ্রাম(মীয়াম চাওখৎনবা প্রোগ্রাম) হায়না থবক পায়খৎলম্মী অদুবু মসিগী মমিং অসি ইন্তিগ্রেতেদ ৱাটরশেদ মেনেজমেন্ট প্রোগ্রাম (আই দব্লিয়ু এম পি) হায়না ওন্থোক্লে। প্রোগ্রাম অসি শক ২০১০-২০১১ দগী ঙসি ফাওবা ষ্টেট প্লানিং দিপার্টমেন্ট অমসুং ডিষ্ট্রিক্ট ৱাটরশেদ দিভেলপমেন্ট ইউনিৎ (দি দব্লিয়ু দি ইউ)গী মখাদা ষ্টেট লেভেল নোদেল এজিন্সি (এল এন এ) না মহৌশাগী লৈজবা পোত্থোকশিং শিল লাংবা অমসুং হিংবগী মওংবু চাওখৎহনবা, থবক পীবা, লায়রবা কোকহনবা, মীয়ামদা শক্তি শিন্নবা অমসুং মীওইবা অমদি অতৈ খুঙ্গংগী লন-থুমগী ফীভম চাওখৎহন্নবা হোৎনদুনা লাক্লি। প্রোগ্রাম অসিগী মখাদা থৌদাং লৌরিবা টিমনা মায় পাক্না পাঙথোক্লবা থবকশিং মখাদা পীরি।
- ৱাটরশেদ দিভেলপমেন্ট টিম (খুঙ্গংগী থাক্তা ৱাটরশেদ কম্মিটিবু লমজিংবা)।
- ৱাটরশেদ কম্মিটি (মশানা মশাবু তেংবাংজবা অমসুং শিজিন্নজবা কাংবুবু লমজিংবা) ।
- সেল্ফ হেল্ফ গ্রুপ (মরুওইনা নুপীশিংদা মশানা মশাবু শেল তাঞ্জনবা অমসুং অপিকপা লাল্লোন ইতিক্কী থবক তৌনবা শক্তি পীবা)।
- ইউজর গ্রুপ: (খুঙ্গংগী থাক্তা নোংমগী খুৎশুমলদা নুমিৎ খুদিংগী থবক তৌবা অমসুং শেল তানবা বেনিফিশরিনি।
(ঙ) রুরেল হাউশিং প্রোগ্রাম: (খুঙ্গংদা য়ুম শাবগী প্রোগ্রাম)
ভারত সরকারনা শক ২০২০ ফাওবগী মনুংদা লায়রবা পনখৈগী মখাদা লৈবা ভারতকী মীওইশিংদা লু-নানবগী মচাক শুনা য়াওরবা লৈনবা য়ুমশিং প্রধান মন্ত্রী অৱাজ য়োজনা (গ্রামিন)গী মখাদা শানবা পান্দম থম্লি।
পি এম এ ৱাই জি গী মরুওইবা মওং মতৌ
পান্দম:
পি এম এ ৱাই জি না য়ুম লৈতবা অমসুং ফৎত্রবা তুরোই ঙামোই তৌরবা য়ুমশিংগীদমক্তা খুঙ্গংগী লমশিংদা শক ২০২২ ফাওবগী মনুংদা মপুং ওইবা খুদোংচাবশিং য়াওরবা অফবা মখলগী য়ুমশিং শাগনি। হাউশিং ফোর ওল (পুম্নমক্কী য়ুম শাবা)গী পান্দম ফংনবগীদমক্তা ২০২১-২২ ফাওবদা শাগদবা য়ুমগী মশিং করোর ২.৯৫ নি। খুদক্কী ওইবা পান্দমদি শক ২০১৬-১৭ তগী ২০১৮-১৯ চহি অহুম ফাওবগী মনুংদা য়ুম লৈতবা নৎত্রগা ফৎত্রবা তুরোই ঙামোই তৌরবা য়ুমদা লৈবা খুঙ্গংগী ইমুং করোর ১:০০ কোনশিনবনি অমসুং বেনিফিশরিশিংনা লৈকাইদা ফংবা মচাকশিং, য়ুমগী শওং-শদা অমদি অহৈবা য়ুম শাবশিং শিজিন্নদুনা মতিক মগুন লৈবা য়ুম শাবা ঙমহনগদবনি। য়ুমশিং অসি লৈনবা য়ুমশিং ওইহন্নবা মায়কৈরোমদা মায় ওনশিন্নবগী হৈনবি থম্নবা ৱাফম থম্লি।
পি এম এ ৱাই –জি গী মরওইবা মওং মতৌ:
- শক ২০১৬-১৭ দগী শক ২০১৮-১৯ ফাওবদা খুঙ্গংগী লমশিংদা য়ুম করোর ১.০০ শানবা মতেং পীবা।
- য়ুমগী পাক চাউবা অসি (আই এ ৱাই) গী মখাদা হাকচাং ফনা থোং তাকপা য়ানবা মফম য়াওরগা পিক্লবদা স্ক্বার মিটর ২০ দগী ২৫ ফাওবা ওইগদবনি।
- য়ুম শাবগী মতেং অসি তম্পাক্কী লমদনা লুপা ৭০.০০০/-দগী লাক্ষ ১.২০ নি অদুগা চীংগী রাজ্যশিংদনা লুপা ৭৫.০০০/- দগী লাক্ষ ১.৩০ ফাওবনি।
- য়ুম শাবগী তেংবাং অসি কেন্দ্রা অমসুং রাজ্য সরকারনা তম্পাক্কী ওইনা চাদা ৬৪:০০গী চাংদা অদুগা অৱাং নোংপোক অমসুং হিমালয়গী রাজ্যশিং (জম্মু অমসুং কাশমির, হিমাচল প্রদেশ অমসুং উত্তরাখন্দ) গী ওইনা লুপা চাদা ৯০:১০ গী চাংদা পুথোক্নগনি।
- স্বাছ ভারত মিসন গ্রামিনগী মীৎয়েংগা লোয়ননা খোঙ-হাম্ফম শাবগী লুপা ১২,০০০/- গী মতেং অসি এম জি এন আর ই জি এস নৎত্রগা অতোপ্পা লম্বীদগী ফন্দগী ৱাফম লৈগনি।
- য়ুম শাবগী পীরিবা মতেংগী মথক্তা এম জি এন আর ই জি এস কী মখাদা নুমিৎ ৯০/৯৫ নি হৈরবা থবক্কী নত্তবা থবক্কী খুৎশুমল পীবগী ৱাফম।
- এস ই সি সি ২০১১ গী দাটাগী মতুং ইন্না য়ুম লৈতবা অমসুং সমাজগী কান্নবশিং ফংদ্রবা মীওইশিং খন্দোকপা অমদি শক তাকপা।
- প্রোগ্রাম অসিগী মখাদা পান্দম ফংনবা জাতি গী থাক্তা নেস্লেল তেক্নিকেল সপোর্ট এজেন্সি (এন টি এস এ) লিংখৎপা অমদি শেলগী মতেং পীরিবা অসিগী মথক্তা য়ুম শাবা মতমদা টেক্নিকেলগী মতেংসু পীগদবনি।
- বেনিফিশরি অদুনা পাম্লবদি ফাইনান্সিয়েল ইন্সটিট্যুট অমদগী লুপা ৭০, ০০০/- গী শেনফম পুবা য়াই।
- এম্পাৱর্দ কম্মিটিগী অয়াবা লৈরবা মতমদা রুরেল দিভেলপমেন্ট মিনিষ্ট্রিনা স্পিসিয়েল প্রোজেক্তশিংগী অয়াবা পীগনি।
- সরকারগী অতৈ অতোপ্পা স্কিমশিং হায়বদি খোঙ হাম্ফম, থক্নবা ঈশিং, মৈ, অরূবা অমসুং মতিক চাবা থোং থাক্নবা মৈ, সমাজগী অমসুং ফত্তা-হাওদি মহী মনায়শিং লোয়শিন খোমজিনবা অসিনচিংবা মরুওইনা চংদবা য়াদ্রবা খুদোংচাবশিং ফংহনবা দা মীয়েং থম্লি।
- বেনিফিশরিদা পীগদবা পুম্নমক মখোয়গী বেঙ্ক/পোস্ত ওফিস কী আধারগা শম্নরবা একাউন্তশিংদা ফংহনগনি।
- পি এম এ ৱাই জি গী মতাংদা মখোয়বু ৱাখল তাহনবা ।
- বেনিফিশরিশিংনা লৈকাইদা ফংবা মচাকশিং, চপচাবা শত্তং-শদা অমসুং অহৈবা শিন্মী শিজীন্নদুনা অফবা মখলগী য়ুম শাবগী মীৎয়েং থমগদবনি।
- গ্রাম পঞ্চায়ৎ, ব্লোক নৎত্রগা ডিষ্ট্রিক্ট ইউনিৎ শীজিন্নরগা ঙম্বামখৈ থবক চঙশিনবগী হৈনবী থমগদবনি।


text:
খুরুমজরি!
‘ইনর্জী ফোর সস্তেনেবল গ্রোথ’ হায়বসি ঐখোয়গী অরিবা চৎনবী অদুনা ফাওহল্লকপা ৱাখল্লোন অমনি অমসুং তুংগীদমক্তা অনীংবা-অপাম্বশিং অদুবু ফংনবগী ,এবেল অমনি। ভারতকী ক্লিয়র ভিজন অমা লৈ মদুদি সস্তেনেবল গ্রোথ অসি সস্তেনবেল ইনর্জীগী সোর্সশিংগী খুত্থাংদা খক্তমক ওইথোকপা ঙমগনি। গ্লাসগোদা ঐহাক্না ২০৭০ ফাওবদা নেৎ জিরো ফাওবগী থাক্তা য়ৌহনগনি হায়না ৱাশকখি।
ঐহাক্না কোপ-২৬দা, লাইফস্তাইল ফোর এনভাইরনমেন্তকী বিজন অসিবু পুখত্তুনা সস্তেনেবল লাইফস্তালবু য়োকখৎনবা এল.আই.এফ.ই. মিসনগী মতাংদা হায়খি। ঐখোয়না ইন্তর্নেস্নেল সোলর এলাইন্সগুম্বা গ্লোবল কোলাবোরেশন অসিবু লুচিংলি। নন-ফোসিল ইনর্জী কেপাসিতীগী মতাংদা ঐখোয়গী তার্গেত অসি ৫০০ গিগা ৱাতনি। ২০৩০ ফাওবদা ঐখোয়গী ইনস্তালদ ইনর্জী কেপাসিতীগী চাদা ৫০দি নন-ফোসিল ইনর্জীদগী ফংগদৌরিবনি। ভারতনা মশাগীদমক্তা সেত তৌখিবা তার্গেত পুম্নমক অদুবু ঐহাক্না চেলেঞ্জ অমগুম্না উদে, ওপোর্চুনিতী অমগুম্না উই। মসিগী বিজন অসিদা ভারতনা হৌখিবা চহি কয়াদগী চত্থদুনা লাক্লি অমসুং হন্দক্কী বজেত্তা মসিবু পোলিসী লেভেলদা অমসুং মাংদা পুখৎখ্রে।
মরুপশিং,
হন্দক্কী চহি অসিগী বজেত্তা সোলর ইনর্জীগী মাইকৈদা হাই-এফিসিয়েন্সী সোলর মোদ্যুল মেন্যুফেকচরিংগীদমক্তা লুপা করোর ১৯,৫০০গী শেন্থং অমা লাউথোকখ্রে। মসিনা সোলর মোদ্যুলশিং অমসুং মসিগা মরী লৈনবা প্রোদকশিংগী মেন্যুফেকচরিং অমসুং আর.অমসুং দি.দা ভারত অসিবু গ্লোবল হব অমা ওইহনবদা মতেং ওইগনি।
মরুপশিং,
ঐখোয়না নেস্নেল হাইদ্রোজেন মিসনগী মতাংদসু লাউথোকখ্রে। ভারত্তা মরাং কাইনা লৈরিবা রিন্যুৱেবল ইনর্জী পাৱরগী মওংদা ইনহেরেন্ত এদভান্তেজ অমা লৈ। মসিনা মরম ওইরগা মালেমদা ভারতপু গ্রীন হাইদ্রোজেনগী হব ওইহনবা ঙমগনি। হাইদ্রজেন ইকো-সীস্তেম ফর্তিলাইজর, রিফাইনরীজ অমসুং ত্রান্সপোর্তেশন সেক্তরগা ইন্তের্কনেক্তেদ ওই। ভারতকী লৈরিবা মতিক অদু ফুদোক্তুনা শিজিন্নবা ঙম্নবা প্রাইভেত সেক্তরনা ইন্নোভেশনশিং য়োকখৎকদবা হিরম অমনি।
মরুপশিং,
রিন্যুৱেবল ইনর্জীগা লোইননা ইনর্জী স্তোরেজকী মতাংদা য়াম্না চাউবা চেলঞ্জ অমা লৈ। মসিগীসু সোল্যুশনশিং থিনবগীদমক্তা বজেত্তা স্তোরেজ কেপাসিতীদা গ্রোথ লেংদনা লৈহন্নবগীদমক্তা য়াম্না চাউনা প্রায়োরিতী থম্মি। হন্দক্কী চহিগী বজেত্তা বেতরী স্বেপ্পিং পোলিসী অমসুং ইন্তর ওপরেবিলিতী স্তেন্দার্দশিংগী মতাংদসু প্রোভিজন পীরি। মসিনা ভারত্তা ইলেক্ত্রিক ভেহিকল শিজিন্নবদা থেংনবা অৱাবশিং অদু হন্থহনগনি। প্লগ-ইন চার্জিংদা মতম য়াম্না চংঙি অমসুং শেল য়াম্না তিংঙি। মরম ইলেক্ত্রিক ভেহিকলগী মমলদা ৪০-৫০- পর্সেন্ততি বেতরীগী মমল ওই। মরম অদুনা স্বাপিং তৌবনা ইলেক্ত্রিক ভেহিকলগী অপফ্রন্ত কোস্ত অদু হন্থরগনি। অসিগা চপ মান্ননা মোবাইলগী বেতররী ওইগেরা, নত্রগা সোলর পাৱর স্তোরেজ, মসিগী লমশিং ওইথোকপা য়াবা ময়াম অমা লৈ। ঐনা খনবদা মসিগী মতাংদসু ঐখোয় পুন্না থবক তৌবা য়াগনি।
মরুপশিং,
সস্তেনেবিলিতীগীদমক্তা ইনর্জী প্রোদক্সনগা লোইন-লোইননা ইনর্জী সেভিংসু য়াম্না তঙাইফদে। ঐনা খনবদা ঐখোয়গী লৈবাক অসিদা খ্বাদগী হেন্না ইনর্জী এফিসিয়েন্ত ওইবা এ./সি., খ্বাইদগী হেন্না ইনর্জী এফিসিয়েন্ত ওইবা হীতর, গীজর, ওভন করম্না শাগনি হায়বসিগী মতাংদা ময়াম অমা তৌবগী মথৌ তাই। মৈ য়াম্না হেন্না শিজিন্নববা মফমদা ইলেক্ত্রিক এফিসিয়েন্ত প্রোদক্তশিং পুথোকপা হায়বসি ঐখোয় পুম্নক্কী ওইনা খ্বাইদগী হেন্না মরু ওইনা লৌগদবনি।
ঐহাক্না নখোয়দা খুদম অমা পীগে। ২০১৪দা ঐখোয়গী সরকার অসিনা পানবা মতমদা, লৈবাক অসিদা এল.ই.দি. বল্বকী মমল অসি লুপা ৩০০-৪০০ ওইরম্মি। ঐখোয়গী সরকার অসিনা বল্বকী প্রোদক্সন হেনগৎহন্দুনা মসিগী মমল অসি লুপা ৭০-৮০দা হন্থহল্লে। উজালা য়োজনাগী মতুং ইন্না ঐখোয়না লৈবাক অসিদা চাউরাক্না এল.ই.দি. বল্ব করোর ৩৭ য়েন্থোকখি। মসিদা চাউরাক্না ফোর্তী ঐত থাউজন্দ মিলিয়ন কিলোৱাত অৱরগী মৈ লেমখি। ঐখোয়গী লাইরবা অমসুং ময়াই ওইরপ লৈবা ইমুংশিংগী চহি অমদা চাউরাক্না লুপা করোর লিশিং ২০গী মৈ কনবা ঙমখি। অমসুং চহি খুদিংগী চাউরাক্না তন করোর ৪গী কার্বন ইমিসন হন্থরকখ্রে। ঐখোয়না হান্নাদগী শিজিন্নরকপা স্ত্রীত লাইতশিংদুসু স্মার্ত এল.ই.দি. বল্বন করোর ১২৫না শিন্দোকখ্রে, মদুদসু ঐখোয়গী লোকেল বোদীশিং, মুনিসিপালিতীশিং, মুনিসিপাল কোর্পোরেশন অমসুং পঞ্চায়তশিংদা লৈরিবা স্ত্রীত লাইতশিং অদুবু এল.ই.দি. বল্বশিংনা শিন্দোক্তুনা চহি অমদা লুপা করোর লিশিং ৬কী মৈগী বিল কনবা ঙমখি। মসিদসু মৈ কনথোকপা ঙমখি অমসুং চাউরাক্না তন লাখ ৫০গী কাইর্বন ইমিসন হন্থহনখি। নখোয়না খন্থদুনা য়েংঙু মসিগী স্কীম অমখক অসিনা এনভাইরনমেন্তবু কয়া চাউনা কনবা ঙমখি।
মরুপশিং,
কোল গ্যাসিফিকেশন অসি ঐখোয়না কোইলাগী মহুৎ অমনি হায়না লৌবা য়াই। হন্দক্কী চহিগী বজেত্তা কোল গ্যাসিফিকেশনগীদমক্তা পাইলোত প্রোজেক্ত ৪ থমখি, মসিদআ তেক্নিকেল অমসুং ফাইনান্সিয়েল ভায়েবিলিতীবু হেন্না মপাঙ্গল কনখৎহল্লগনি। অমসুং মসিদা ইন্নোভেশনগী মথৌ তাই। অমসুং ঐহাক্না পাম্লি মদুদি মসিগী লমসিদা শরুক য়ারিবা মীশিংদা ভারতকী মথৌ তারিবশিং অদুগী মতুং ইন্না কোল গ্যাসিফিকেশনদা ইন্নোভেশন করম্না পুরক্কনি হায়বসিগী মতাংদা ঐখোয়না হোৎনগদবনি।
অসিগা চপ মান্ননা সরকার অসিনা মিসন মোদতা ইথানোল ব্লেন্দিংবুসু প্রোমোত তৌরি। হন্দক্কী বজেত অসিদা অনব্লেন্দে ফ্যুয়েলদা এক্ত্রা দিফরেন্সিয়েল এক্সাইজ দ্যুতীগী প্রোভিজন পীখ্রে। ঐখোয়না ঐখোয়গী সুগর মিলশিং অমসুং দিস্তিলরিশিংবু অমুক্কসু হেন্না মোদর্ন ওইহনবগী মথৌ তাই। মসিদসু তেক্নোলোজী অপগ্রেদেশনগী মথৌ তাই। মসিগীদমক্তা ঐখোয়না পোতাশ অমসুং কমপ্রেস্দ বায়ো-গ্যাসগুম্বা বাই-প্রোদক্তশিংসু য়াম্না হেন্না ফংবা ঙমগদবা অসিগূম্বা মখলগী দিস্তিলিং প্রোসেসশিংদা থবক তৌবগী মথৌ তাই।
চয়োওল খরগী মমাংদা ঐহাক্না বরানসিদা অমসুং নুমিৎ খরনিগী মমাংদা ইন্দোরদা গোবর্ধন প্লান্তশিং শঙ্গাখি। লাক্কদবা চহি ২অসিদা লৈবাক অসিদা অসিগুম্বা গোবর্ধন প্লান্ত ৫০০ নত্রগা ১০০০, প্রাইভেত সেক্তরশিংগী খুত্থাংদা লিংখৎপা ঙম্লোইদ্রা। ইন্দস্ত্রীদা অসিগুম্বা পোজিবিলিতীশিং অসিবু য়ুতিলাইজ তৌনবগীদমক্তা ইন্নোভেতিব ইনভেস্তমেন্তশিং তৌবগী তঙাইফদে হায়না ঐহাক্না খল্লি।
মরুপশিং,
ঐখোয়গী ইনর্জি দিমান্দ লেপ্তনা হেনগৎলক্কদৌরি। মরম অদুনা, রিন্যুৱেবল ইনর্জীগী মাইকৈদা ত্রাঞ্জিশন তৌবনা ভারতকীদমক্তা য়াম্না মরু ওই। ভারত্তা য়ুম করোর ২৪-২৫ লৈ হায়না পারি। ঐখোয়না ক্লীন-কুকিংবু করম্না মাংদা পুখৎকনি। ঐনা খনবদা, ঐখোয়গী স্তার্তঅপকী মীশিংনা মসিগী থবক অসি য়াম্না লাইনা পুখৎপা ঙমগনি। নখোয়গীদমক্তা সোলরগী স্তোবকী লমদসু য়াম্না চাউবা মার্কেত লৈ, হায়রিবা অসি ক্লীন-কুকিং মুভমেন্তকীদমক্তা য়াম্না তঙাইফদে। নখৌয়না উরমগনি, গুজরাত্তা মাইপাকপা চাংয়েং অমা তৌখি, মসিদা কেনেলশিংগী মথক্তা ঐখোয়না সোলর পেনেলশিং থমখি, মসিনা লমগী অচংবা মমল হন্থহল্লে, ঈশিং চংবা হন্থহল্লে, মৈ পুথোকএ, হায়বদি মল্তিপল বেনিফিত ফংলে। অসিগা চপ মান্নবা চাংয়েং হৌজিক্তি লৈবাক অসিগী তোঙান-তোঙানবা মফমশিংদা তুরেলগী মথক্তা অমসুং পাতশিংদসু পাংথোক্লি। ঐখোয়না মসিবুসু হেন্না য়োকখৎকদবনি।
অতোপ্পা থবক অমানা য়ুমদা তৌবা য়াগনি। য়ুমদা হিঙ্গোল লৈবা মফমদা, নত্রগা বেলকোনীদা, ঐখোয়না গার্দেনিংগী কন্সেপ্তকুম্না য়ুম খুদিংগী সোলর ত্রী অমা থম্বা হায়বা অনৌবা কন্সেপ্ত অমা দেবেলপ তৌবা য়াই, মসিনা য়ুম অদুগী ১—১৫ পর্সেন্ত, মৈগী ২০ পরসেন্ত মসিগী সোলর ত্রী অসিনা মতেং পাংবা ঙমগনি। অমসুং য়ুম অদুবুসু সোলর ত্রী লৈবা ইমুংনি হায়না খঙনরগনি, হায়বদি এনভাইরনমেন্তকী মতাংদা য়াম্না খনবা মলৈবাকমচাশিংগী ইমুংনি হায়না খঙনগনি। ঐখোয়না খুনাই অসিদা অখন্না ক্রেদিবল সোসাইতী অমা ওইনা দেবেলপ তৌবা তৌবা ঙমগনি। অমসুং মসিবু য়াম্না ইজিলী অমসুং ব্যুতিফুলসু ওইহনবা ঙমগনি। অদুনা সোলর ত্রীগী কন্সেপ অসি, ঐহাক্না কন্সত্রক্সনগী লমদা থবক তৌরিবশিং, বিল্দরশিং অমসুং অর্কিতেকচরশিংদসু ঐখোয়না য়ুম শাবা মতমদা অনৌবা মওং অমা হাপচিনবা য়াব্রা হায়না হায়নিংঙি।
ঐখোয়গী লৈবাক অসিদা মাইক্রো হাইদল প্রোদক্তশিংসু য়াম্না মরাং কাইনা ফংঙি। উত্তরাখন্দ-হিমাচলদা ‘ঘরাত’ কৌবা ৱাতরহ্বীল ময়াম অমা লৈ। মাইক্রো হাইদেল প্রোদক্তশিংদা হেন্না রিসর্চ তৌদুনা ঐখোয়না মসি শিজিন্নদুনা করম্না মৈ হেন্না পুথোকপা য়াগদগে হায়বসিগী মতাংদা ঐখোয়না থবক তৌগদবনি। মালেম অসিদা মহৌশাগী ওইবা পোত্থোকশিং, নেচরেল রিসোর্সশিংগী শোর্তেজ লৈরক্লি। অসিগুম্বা মতম অসিদা সার্কুলর ইকোনোমী অসি মতম অসিগী তঙাইফদবনি অমসুং অসিবু পুনশিগী থাদোক্নবা অবদ্রবা শরুক অমা ওহনবা তাবনি। ঐখোয়গীদমক্তদি হিরম খুদিংমক্তা ইন্নোভেশন য়াম্না মরু ওই, অনৌবা প্রোদক্তশিং বাম্না মথৌ তাই, অমসুং ঐহাক্না লৈবাক অসিগী প্রিআভেত সেক্তরদা থাজবা পীরি মদুদি সরকারনা নখোয়না হোৎনবশীংদা নখোয়গীদমক্তা লেংদনা লৈগনি।
ঐখোয়না পুন্না হোৎনমিন্নদুনা মসিগী মাইকৈ অসিদা ঐখোয়গী পান্দম অদু ফংবদা নত্তনা মীওইবা খুনাই অসিগীদমক্তা অনৌবা লম্বি অমা পীগদৌরিবনি।
মরুপশিং,
ঐহাক্না মসিমসু হায়রি মদুদি অনম্বনা বজেত শেমদ্রিঙৈগী মমাংদা য়াম্না খন্ন-নৈনবা পাংথোকই। ঐখোয়গী তি.ভি. চেনেলশিং অমসুং অতোপ্পা মীদিয়াশিংনা মসিদা য়াম্না বিজী ওই, মসিদা য়াম্না ফজান খন্ন-নৈনৈ অমসুং মসিনা বজেত শেম্বদা কান্নহল্লি। বজেত শেম্বদা য়াম্না ফবা ইদিয়াশিং ফংঙি। অদুবু হৌজিক্তি ঐখোয়না ফোকস তৌরে (বজেত অসি ইমপ্লিমেন্ত তৌবদা), বজেত শেম্লবনিনা, বজেত্তা অহোংবা অমত্তা তৌররোই। পার্লিয়ামেন্তকী মরলনি, পর্লিয়ামেন্তনা লেপকদবনি। বজেত ইমপ্লিমেন্ত তৌনবগীদমক্তা ঐপ্রিলদগী ঐখোয়দা থা অনিগী মতম ফংঙি। মসিগী থা অনি অসি ঐখোয়না বজেত ইমপ্লিমেন্তেশনগী রোদমেপতা মিৎয়েং থম্বদা করম্না শিজিন্নগনি অমসুং প্রোপ[ওজলশিং অসিবু খ্বাদগী এন্না ফবা মওংদা করম্না শিজিন্নগনি।
সরকারনা খনবগী মওং অমসুং ফীল্দদা থবক তৌরিবা বিজনেসকী জগতকী মওংগা য়াম্না খেৎনৈ। অসিগী সেমিনার অসিদা মদুগী খেৎনবা অদুবু য়ারিবমখৈ হন্থহন্নবা হোৎনগদবনি। স্তেকহোল্দরশিংগী থিংকিং প্রোসেস অমসুং সরকারদা ৱারেপ লৌরিবশিং অদুগী থিংকিং প্রোসেসকী মরক্তা চয়েৎনবা অমত্তা লৈরোইদবনি। অমসুং মসিদা গেপসু অমত্তা লৈরোইদবনি। করিগুম্বা অসুম্না তৌবা তারবদি পোৎ খুদিংমক য়াম্না থুনা পাংথোক্কনি। করিগুম্বা মতমদা ফাইলদা করেক্ত তৌবদা থা ৬-৬,৮-৮ চংঙি, বজেতকী মতম ওইনা লোইশিনখি।
ঐখোয়না মসিগী অশোইবশিং অসি থোকহন্দবা পাম্লি। অমসুং মরম অদুনা ঐখোয়না শিল্লিবা ৱাবিনার অসিদা, ঐখোয়না সরকারগী মাইকৈদগী নখোয়দা লৌশিংপীনবগীদমক্তা তৌবা নত্তে। ঐখোয়না বজেত করিনো হায়বা তাক্নবগীদমক্তা তৌবা নত্তে, ঐখোয়দগী হেন্না নখোয়না খঙলিবনি। ঐখোয়না নখোয়দগী তানবগীদমক্তা শিল্লিবনি অমসুং তাবা পাম্লিবদুসু বজেতকী মতাংদা ওইবা সজেসনশিং অদুবু নত্তে, ঐখোয়না পাম্লিবদি শেমখ্রবা বজেত অদুবু করম্না থবক ওইনা পাংথোক্কদগে, য়াম্না য়াংনা করম্না পাংথোক্কনি, খ্বাদগী হেনবা আউৎকমগা লোইননা ঐখোয়না করম্না অসিবু মাংদা পুখত্তুনা চৎকনি। মসিদা মরম চাদনা থেংথহল্লোইদবনি, মরম অদুনা য়াম্না য়াংনা পাংথোকপা ঙম্নবগীদমক্তা ঐহাক্না নখোয়গি মাইকৈদগী কঙ্ক্রীত প্রেক্তিকেল একজাম্পলশিং অমসুং সজেসনশিং পীদুনা অসিগী ৱেবিনার অসিবু মাইপাকপা ওইহনবা পাম্লি।
ঐহাক্না নখোয় ময়ামবু য়াইফবা ওইরসনু হায়দুনা য়াইফ-পাউজেল পীরি। হন্না-হন্না থাগৎচরি।


text:
Lakhipuronline Digital Desk
: আসামগী মনুং হুনজিনবা মফমশিংদা মনিপুরীশিংনা্ খুন্দা লৈতাদুনা লৈরিবা মফমশিংগা ইপাউ ফাওনদুনা Manipuri Peoples' Front (MPF) না লুপ অসিগী মরুওইবা পান্দমগা লোয়ননা লমদমসিগী চাওখৎ থৌরাং কয়া পায়খৎনবা হোৎনরি। মসিগা ইরোইননা এমপিএফ অমদি আমসু না সমাজ অসিবু চাওখৎনবা হোৎনদুনা লাকলি। Manipuri Peoples' Front কী মীহুৎ কাংবু অমনা সেপ্তেম্বরগী ৩০ অমদি ওক্তোবরগী তাং ১ দা আসামগী খুঙ্গং কয়াদা খোংজং অসি হৌখি। মীহুৎ কাংবু অসিনা সেপ্তেম্বরগী ৩০ দা গোলাঘাত জিলাগী লখিনগর মনিপুরী বস্তী অমদি নাওজান মনিপুরী বস্তী দা চৎতুনা মফম অদুগী নহা অমদি মহৈরোয় কয়াগা উনদুনা শান্নখোৎনবা, মশা মউ ফনা থম্বা অমদি হৌজিক্কী মতমদা সরকারগী থবক অমা ফংনবা হোৎনবদা মায়োক্নরিবা অৱাবা কয়াগী মতাংদা ৱারী ৱাতায় শান্নখিবগা লোয়ননা লখিনগরগী লোকেল ক্লাবতা বোলিবোল খুদোল তমখি। মতুংদা লুপ অসিনা কার্বি আংলোং জিলাগী মনুং চনবা আমরাজান মনিপুরী খুঙ্গংদসু চংশিনখি। মথংগী নুমিৎ ওক্তোবরগী তাং ১ দা লুপকী মীওইশিংনা হোজাই জিলাগী মনুং চনবদা গোচারা মনিপুরী খুঙ্গংদা মনিপুরী রোয়েল ক্লাবতা মীফম অমা পাঙথোকতুনা খুঙ্গংসিগী অৱাৎ অপা কয়াগী মতাংদা কুপ্না ৱারী শান্নখি। এমপিএফ না মখাতানা খুঙ্গং কয়াদা চংশিনবগী পান্দম থমলি। হন্দক্কী খোংচৎ অসিদা এমপিএফ কী সেক্রেটরী জেনরেল L Inga Ngamba, Dr. Phuritsabam Birmani, Advisor MPF CC, Maibam Raju, AGS,CC, Ngasepam Sanahal, President AAMSU অমদি Executive Member MPF, CC শরুক য়াখি হায়না MPF কী সেক্রেটরী জেনরেল L Inga Ngamba না পাউদমলকলি।


text:
য়ুমলৈ-কৈরৈ মন্ত্রালয়
কেন্দ্রগী গৃহ মন্ত্রী শ্রী অমিত শাহনা কোইল মাইনিং সেক্তরদা ‘সিঙ্গল ৱিন্দো ক্লিয়রেন্স সিস্তেম ৱেব পোর্তেল’ হৌদোকখ্রে; অমসুং লৈবাক অসিগী ইহান হানবা কম্মর্সিয়েল কোইল মাইনিং ওক্সনদা মাই পাক্লবা বিদ্দরশিং অসিদা চার্তর ওফ লেত্তরশিং খুৎশিন্নখ্রে
প্রধান মন্ত্রী শ্রী নরেন্দ্র মোদীগী লুচিং মখাদা কোইল সেক্তরনা অত্মনির্ভর ভারত অসিগী মংলান অদু মংফাওনহনবদা য়াম্না মরু ওইবা থাক অমা লানবা ঙমখ্রে
২০২২ ফাওবগী মনুংদা ইকোনোমী দোলর ত্রিলিয়ন মঙা ফংবা ঙম্নবা পান্দম থম্লিবা অসিদা কোইল সেক্তর অসিনা য়াম্না মরু ওইবা থৌদাং লৌরগনি
মতম কুইনদগী হৌনা কোইল সেক্তরদা নিয়ম চুম্না ময়েক শেংনা তৌদবগী শেমদোকপা তঙাই ফদনা লাক্লিবা অসি মোদী সরকার অসিনা মাই পাক্না পাংথোকখ্রে
কম্মর্সিয়েল কোইল মাইনিং ওক্সনশিং অসিনা হৌজিক্তি অপিকপা অমসুং ময়াই ওইরপ চাওবা ইন্দস্ত্রীশিংনা মখোয়না শিজিন্নগদবা কোইল সপ্লোইশিং অদু য়াম্না লাইনা ফংবা ঙম্লগনি
২০১৪দা, প্রধান মন্ত্রী শ্রী নরেন্দ্র মোদীনা লুচিংবা সরকার অসিনা কোইল সেক্তরদা অহোংবা কয়া অমা পুরকখ্রে অমসুং ঙসিদি সেক্তরগী থবক থৌরমশিং কা হেন্না ময়েক শেংহল্লে অমসুং চপ মান্নবা খুদোংচাবশিং ময়ামদা ফংহল্লে
লৈবাক অসিগী ইহান হানবা কম্মর্সিয়েল কোইল মাইনিং ওক্সন অসিদা মাই পাক্লবা বিদ্দর ১৯ অসিদা খানিশিং য়েন্থোনখ্রে; মসিনা চহী খুদিংগী ওইনা রাজ্যশিং অসিদা চাওরাক্না লুপা কোতি ৬,৫০০গী রেভিনিয়ু ফংহল্লগনি অমসুং মীওই ৭০,০০০ হেন্না থবক পী
Posted On:
11 JAN 2021 6:41PM by PIB Imphal
ঙসি ন্যু দিল্লীদা কেন্দ্রগী গৃহ মন্ত্রী শ্রী অমিত শাহনা কোইল মাইনিং সেক্তরদা ‘সিঙ্গল ৱিন্দো ক্লিয়রেন্স সিস্তেম ৱেব পোর্তেল’ হৌদোকখ্রে৷ লৈবাক অসিগী ইহান হানবা কম্মর্সিয়েল কোইল মাইনিং ওক্সনদা মাই পাক্লবা বিদ্দরশিং অসিদা চার্তর ওফ লেত্তরশিং শ্রী অমিত শাহনা খুৎশিন্নখ্রে৷ থৌরম অসিদা কোইল অমসুং মাইনিং অমসুং পার্লিয়ামেন্তরী এফিয়র্স্কী কেন্দ্রগী মন্ত্রী শ্রী প্রলহাদ জোশি অমসুং সেনিয়র ওফিসিয়েলশিং অসিনা শরুক য়াখি৷
প্রধান মন্ত্রী শ্রী নরেন্দ্র মোদীগী লুচিং মখাদা কোইল সেক্তরনা অত্মনির্ভর ভারত অসিগী মংলান অদু মংফাওনহনবদা য়াম্না মরু ওইবা থাক অমা লানবা ঙমখ্রে হায়না থৌরম অসিদা শ্রী অমিত শাহনা ফোংদোকখ্রে৷ লৈবাক অসিনা মনিং মখা তম্বা চহী ৭২ মপুং ফারকপা চহী ২০২২ ফাওবগী মনুংদা ইকোনোমী দোলর ত্রিলিয়ন মঙা ফংবা ঙম্নবা পান্দম থম্লিবা অসিদা কোইল সেক্তর অসিনা য়াম্না মরু ওইবা থৌদাং লৌরগনি হায়না মহাক্না ফোংদোকখ্রে৷ মতম কুইনদগী হৌনা কোইল সেক্তরদা নিয়ম চুম্না ময়েক শেংনা তৌদবগী শেমদোকপা তঙাই ফদনা লাক্লিবা অসি মোদী সরকার অসিনা মাই পাক্না পাংথোকখ্রে হায়না শ্রী শাহনা ফোংদোকখ্রে৷ কম্মর্সিয়েল কোইল মাইনিং ওক্সনশিং অসিনা হৌজিক্তি অপিকপা অমসুং ময়াই ওইরপ চাওবা ইন্দস্ত্রীশিংনা মখোয়না শিজিন্নগদবা কোইল সপ্লোইশিং অদু য়াম্না লাইনা ফংবা ঙম্লগনি৷
কোইল অমসুং মাইনিং অমসুং পার্লিয়ামেন্তরী এফিয়র্স্কী কেন্দ্রগী মন্ত্রী শ্রী প্রলহাদ জোশিনা প্রধান মন্ত্রী শ্রী নরেন্দ্র মোদীগী লুচিং মখাদা য়াম্না মশক থোকপা থবক কয়া পাংথোকখ্রে হায়না শ্রী অমিত শাহনা ফোংদোকখ্রে অমসুং মতুং তারকপদা লৈবাক অসি শোইদনা চাওখৎপা পুরক্লগনি হায়না মহাক্না থাজবা পীখ্রে৷ লৈবাক অসিগী ইহান হানবা কম্মর্সিয়েল কোইল মাইনিং ওক্সন অসিদা মাই পাক্লবা বিদ্দর ১৯ অসিদা খানিশিং য়েন্থোনখ্রে৷ মসিনা চহী খুদিংগী ওইনা রাজ্যশিং অসিদা চাওরাক্না লুপা কোতি ৬,৫০০গী রেভিনিয়ু ফংহল্লগনি অমসুং মীওই ৭০,০০০ হেন্না থবক পীরগনি৷ অসিগীসু মথক্তা মসিনা হান্না লুপা কোতি ৮০০০ থাদরম্বা অদুদগী হেনগৎতুনা লুপা কোতি ১০,০০০ য়ৌনা থাদরগনি৷ লাক্কদৌরিবা চহী খুজিং অসিদা কোইলাগী পি.এস.য়ু প্লানগী মখাদা লুপা কোতি লাখ ২.৫০গী চাংদা থাদরগনি অমসুং পি.এস.য়ু.-প্রাইভেৎ প্লান অসিগী মখাদা লুপা কোতি লাখ ৪রোমগী চাংদা থাদরবা য়াই হায়না মহাক্না ফোংদোকখ্রে৷ হায়রিবা অসিগী রোদমেপ অদু শেম শাবা লোইরে৷
২০২০ চহী অসিদা মালেম অসি শিনবা থুংনা কোবিদ-১৯ লাইনা-লাইচৎ অসিনা শন্দোক্তুনা মীওইবা জাতি অসিদা ক্রাইসিস অসিনা অশুক্কী মতিক অৱাবা নঙহল্লে৷ প্রধান মন্ত্রী শ্রী নরেন্দ্র মোদীগী লুচিং মখাদা ভারত সরকার অসিনা হিরম অনি মাই পাক্না লান্থেংনখ্রে,- অমনা কোরোনা অমসুং অতোপ্পা অমা অদুনা ক্রাইসিস অসিনা মরম ওইদুনা শেল-থুমগী ফিভম ফৎচিল্লক্তবা অসিনি৷ সরকার অসিনা তোঙান তোঙানবা পোলিসী শেমখ্রে, লৌউ-শিংউবা, মহৈ-মশিং, স্পেস, ইকোনোমী অমসুং হারশিং য়াওনা তোঙান তোঙানবা সেক্তরদা য়াম্না মরু ওইবা ৱারেপশিং লৌখ্রে৷ ইনফ্রাস্ত্রকচর সেক্তর অসি হেন্না ফনা লৈনবা স্তিম কয়া অমা পুথোকখ্রে অমসুং ‘করবার তৌবদা লাইননবা’ স্ত্রকচর অদুসু শেমখ্রে৷ স্কিমশিং অসিগী মনুংদা অয়াম্বনা চৎনখ্রে অমসুং ৱাৎহৌরিবা স্কিমশিং অসি তপ্না তপ্না চৎনরক্লি৷ ঙসি পুথোক্লিবা স্তিম অসিসু পোলিসী অসিগী শরুক অমনি হায়না শ্রী শাহনা ফোংদোকখ্রে৷
*****
(Release ID: 1688850)
Visitor Counter : 46


text:
মণিপুরী রাসজগোই হৌদোকপিরম্বসি মনিপুরগী মিংচৎ চাউরবা ইনিংথৌ রাজর্ষি ভাগ্যচন্দ্রননি। মহাক্না মণিপুরগী গুরু কয়াদংগী মতেঙ লৌদুনা ভাগবত পুরানগী ওয়ারিগী মতুঙ ইন্না মণিপুরদা থায়নঙৈদ......Read More
মণিপুরী রাসজগোই হৌদোকপিরম্বসি মনিপুরগী মিংচৎ চাউরবা ইনিংথৌ রাজর্ষি ভাগ্যচন্দ্রননি। মহাক্না মণিপুরগী গুরু কয়াদংগী মতেঙ লৌদুনা ভাগবত পুরানগী ওয়ারিগী মতুঙ ইন্না মণিপুরদা থায়নঙৈদ......Read More
চুম্মি, ‘লিস্ট ডেভেলোপড কান্ট্রি’দগী ‘ডেভেলোপিং কান্ট্রি’গী থাক্তা কারে, মেগা প্রোজেক্ট কয়া মাই পাক্না পাংথোকপা ঙম্লে, সেটেলাইট থাগৎপা দেশ খরগী মনুংদসু মীং চল্লে, জিডিপি অমসুং ফোরেই......Read More
ৱাফম অমনা, নিংতম লানদা বাঙালী ইচিনাউশিংগা লোয়ননা বাংলাদেশকী অতৈ মশিংলিকপা জাতি ফুরুপ কয়াগী অথৌবা মপারী কয়াসু লান্থেংনখি, থৱাইনা পোন্থা পীবা য়াওখি। ময়ুম থাদোক্তুনা লানচেন ওইনা অৱা অনা......Read More


text:
ম্যান্মার মৈতৈ দিভলপমেন্ট এসোসিয়েসনগী মীফম পাঙথোকখ্রে
ইম্ফাল, ২৮ জুলাই : ম্যান্মার (বর্মা) দা খুন্দারিবা মীতৈ/মৈতৈ, বামোন অপুনবগী লুপ ম্যান্মার মৈতৈ দিভলপমেন্ট এসোসিয়েসন (এম এম দি এ) লিংখৎখিবা চহি অমা মপুং ফারকপগী মীফম অমা থা অসিগী চৈচৎ ২৪ দা পাঙথোকখ্রে হায়না এসোসিয়েসন অসিগী ফাউন্দর মেম্বর এন জি নোমিননা থাদোরকপা চেরোল অমনা ফোঙদোরক্লি।
চেরোল অসিনা হায়, লমদম অসিদা খুন্দারিবা মৈতৈ বামোন অপুনবগী মীফম অসিদা ইন্দিয়াগী এম্বেসি মন্দলেগী মহীহুৎ ওইনা টি বিনোদ অমদি পি অমোসনা মিথুংলেন ওইনা শরুক য়াখি। মীফম অদুদা টি বিনোদনা হায়, মীতৈ/মৈতৈ বামোন লমদম অসিগী অপুনবগী খোংথাং অসি য়াম্না ফৈ। ঐখৈায়না তৌবা য়াবা মতেং অমদি পাংহন্নিংবা লৈরবসু মতেং পাংগে, অপুনবগী খোংথাং লাক্লবনিনা ঐখোয় অমত্তা ওইনা পুনশিল্লকপদা খুদোং চারগনি। টি বিনোদ অমদি পি অমোসনা এম এম দি এদা শেল ওইনা লুপা লিশিং ৭০ মতেং পাংবিরম্বগীদমক থাগৎপসু ফোঙদোকখি।
মমাং চহি ২০২১ দা কোভিদ-১৯গী অহুমশুবা ওয়েব লাকপদা বর্মাদা খুন্দারিবা মৈতৈ, মৈতৈ বামোনশিংগীদমক গভর্নমেন্ট অমদি সি এস ও, মেদিকেল দিপার্টমেন্টতা লৈরিবশিং অমদি মীয়াম্না য়াম্লবা হিদাক লাংথক অমদি মথৌ তাবা ইক্কিপমেন্ট কয়া মতেং পাংবিরকপগীদমক মীয়ামগী মহুৎ শিন্দুনা এম এম দি এনা থাগৎপা ফোঙদোরক্লি।
মীফম অসিদা তৌগদবা হিরম কয়া অমসুং খন্ন নৈনখি। অনা অয়েক লাকপা মতমদা লমদম অসিদা মীতৈ বামোনশিংগী খুদোং চাদবা কয়া লৈবনা এম এম দি এনা এম্বুলেন্স ওইনবা গাড়ি অমা লৈনবা হায়নসু ৱারেপ লৌনখি। মসিদা কনাগুম্বা মীওই গভর্নমেন্ট, সি এস ও, মীয়াম্না মতেং পাংবিনিংবা লৈরবদি এম এম দি এদা পাউ ফাওবিয়ু হায়না চেরোল অসিনা মখা তানা ফোঙদোরক্লি।
সোর্স: পান্দম


text:
পেত্রোলিয়ম অমসুং নেচরেল গ্যাস মন্ত্রালয়
শেনবা চহি ২০২১-২২দা লৈবাক অসিদা পেত্রোলিয়ম প্রদ্রক্ত অমসুং নেচরেল গ্যাস শীজিন্নবগী চাং অসি মথংশিৎনা এম.এম.তি. ২০৪.২৩ অমসুং বিলিয়ন ক্যুবিক মিতর (বি.সি.এম.) ৬৩.৯১ ওইখি
লৈবাক অসিদা হৌজিক ফাওবদা ফংলিবা কনভেন্সনেল হায়দ্রোকার্বন রিসোর্সশিং অসি চাউরাক্না থাও অমসুং থাওগা মান্নবা গ্যাস বিলিয়ন তন ১২.০ ওইখি
Posted On:
04 AUG 2022 3:36PM by PIB Imphal
পেত্রোলিয়ম অমসুং নেচরেল গ্যাসকী রাজ্যগী মন্ত্রী শ্রী রামেস্বর তেলিনা লোক সভাদা ঙসি অইবা পাউখুম ওইনা পাউদমখি মদুদি লৈবাক অসিদা হৌজিক ফাওবদা ফংলিবা কনভেন্সনেল হায়দ্রোকার্বন রিসোর্সশিং অসি চাউরাক্না থাও অমসুং থাওগা মান্নবা গ্যাস বিলিয়ন তন ১২.০ ওইখি। মসিগী মনুংদগী রিকবরেবল রিসোর্সনা বিলিয়ন তন ৪.২নি হায়না পারি, মসিগী মনুংদগী থাউ অমসুং থাউগা মান্নবা গ্যাসকী বিলিয়ন তন ২.৬ পুথোকখ্রে।
শেনবা চহি ২০২১-২২দা লৈবাক অসিদা পেত্রোলিয়ম প্রদ্রক্ত অমসুং নেচরেল গ্যাস শীজিন্নবগী চাং অসি মথং শিৎনা এম.এম.তি. ২০৪.২৩ অমসুং বিলিয়ন ক্যুবিক মিতর (বি.সি.এম.) ৬৩.৯১ ওইখি।
২০২১-২২দা লৈবাক অসিগী ক্রুদ ওইল অমসুং গ্যাসকী অপুনবা অচংবা চাং ২২.৮% অসি দোমেস্তিক প্রদক্সন্না থংহনবা ঙমখি।
হৌখিবা চহি ৩ অমসুং অহানবা ক্বারতর (ক্ব্যু১) ২০২২-৩৩ (পি) (এপ্রিল-জুন)গী অচঙবা শেলগা লোইননা পুশিল্লকখিবা ক্রুদ ওইলগী অকুপ্পা মরোলশিং মখাদা পীরিঃ
সোর্সঃ পেত্রোলিয়ম প্লানিং এন্দ এনালাইসিস সেল (পি.পি.এ.সি.), (পি): প্রোভিজনে
হৌখিবা চহি ৩ অমসুং অহানবা ক্বারতর (ক্ব্যু১) ২০২২-৩৩ (পি) (এপ্রিল-জুন)গী অচঙবা শেলগা লোইননা পুশিল্লকখিবা নেচরেল গ্যাসকী অকুপ্পা মরোলশিং মখাদা পীরিঃ
সোর্সঃ পি.পি.এ.সি., (পি): প্রোভিজনেল
***************
(Release ID: 1848394)
Visitor Counter : 38


text:
প্রধান মন্ত্রী শ্রী নরেন্দ্র মোদীনা জুন ১৬ অমসুং ১৭, ২০২২দা হিমাচল প্রদেশকী ধর্মশালাদা লৈবা ঐচ.পি.সি.এ. স্তেদিয়মদা অহানবা চীফ সেক্রেতরীশিংগী নেস্নেল কনফরেন্সতা ময়াই তাংবল লৌগনি। মসি কেন্দ্র অমসুং রাজ্য সরকারশিংগী মরক্তা লৈরিবা পার্তনরশিপ অসি মখা তানা মপাঙ্গল কনখৎহন্নবা মাইকৈদা পাইখৎপা মরু ওইবা খোঙথাং অমা ওইরগনি।
চীফ সেক্রেতরীশিংগী নেস্নেল কনফরেন্স অসি জুন ১৫দগী ১৭, ২০২২ ফাওবা পাঙথোক্কনি। কেন্দ্র সরকার, রাজ্য/য়ু.তি. পুম্নমক অমসুং দোমেন এক্সপর্তশিংগী মহুৎ শিন্দুনা কনফরেন্স অসিদা মীওই ২০০ হেনবনা শরুক য়াগনি। নুমিৎ হুমনি চুপ্না পাঙথোক্কদবা অসিনা রাজ্যশিংগা লোয়ননা পার্তনরশিপ অসি খুমাং চাউশিন্নবা অমসুং সস্তেন্দ ইকনোমিক গ্রোথতা মীৎয়েং চংগনি। তীম ইন্দিয়া ওইনা থবক তৌদুনা কনফরেন্স অসিনা সস্তেনেবিলিতীগা লোয়ননা হেন্না গ্রোথ লৈনবা, থবক পীনবা, এজুকেসন ফংহন্নবা, ইজ ওফ লিবিং হেনগৎহন্নবা অমসুং লোউ-শিংউদা আত্মনির্ভর ওইনবা চুংশিন্নদুনা খোঙথাং লৌখৎনবা কনফরেন্স অসিনা য়ুম্ফম থোনগনি। কনফরেন্স অসিনা কম্মন দিবেলপমেন্ত এজেন্দা অমা অমসুং মীয়ামগী এস্পিরেসনশিং থুংহন্নবা কোহেসিব এক্সনগী ব্ল্যুপ্রিন্ত শেমগৎনবা অমসুং ইমপ্লিমেন্ত তৌনবা মীৎয়েং থম্লি।
কনফরেন্স অসিগী ৱাখল্লোন অমসুং এজেন্দা অসি থা তরুক হেন্না খন্ন-নৈনবগী রাউন্দ ১০০ হেন্না পাঙথোক্লবা মতুংদা শেমখি। কনফরেন্স অসিদা কুপ্না খন্ন-নৈন্নবগীদমক থিম অহুম মশক খঙদোকখি। (i) নেস্নেল এজুকেসন পোলিসী ইমপ্লিমেন্ত তৌবা; (ii) অর্বান গভর্নান্স; অমসুং (iii) ক্রোপ দাইভর্সিফিকেসন অমসুং ওইলসীদশিং, হৱায়শিং অমসুং অতোপ্পা লৌউ-শিংউগী পোত্থোকশিংদা আত্মনির্ভর ওইবা ঙমহনবা। নেস্নেল এজুকেসন পোলিসীগী মখাদা স্কুল অমসুং হায়র এজুকেসন অনিমক্কী মতাংদা খন্নগনু। থিমশিং অসিগী মখাদা রাজ্য/য়ু.তি.শিংদগী খ্বাইদগী ফবা প্রেক্তিস অসি ম্যুচুএল লর্নিংগীদমক কনফরেন্স অসিদা পুথোক্কনি।
অখন্নবা জিলাশিংগী নহা ওইরিবা কল্লেক্তরশিংনা প্রজেন্ত তৌবা দেতা বেজ গভর্নান্স য়াওনা মাইপাক্লবা কেস স্তদীশিংগা লোয়ননা হৌজিক ফাওবদা মাইপাকখিবশিংগী মতাংদা খন্ন-নৈনরিবা এস্পিরেস্নেল দিস্ত্রিক্স প্রোগ্রামগী সেসন অমা য়াওগনি।
মসিদা ‘আজাদী কা অমৃত মহোৎসব: রোদমেপ তু ২০৪৭’কী অখন্নবা সেসন অমা অমসুং রিদ্যুসিং কমপ্লায়েন্দ বর্দন এন্দ দিক্রিমিনেলাইজেসন ওফ মাইনর ওফেন্সেস ফোর ইজ ওফ দুইং বিজিনেস; স্কিমশিংগী সেচুরেসন কবরেজ ফংনবা অমসুং লাস্ত মাইল দেলিভরী ফংনবা সেন্তর - স্তেৎ কোওর্দিনেসন; পি.এম. গতি শক্তিগী খুত্থাংদা ভারতকী ইনফ্রাস্ত্রকচরদা অওনবা পুরকপা; অমসুং আই.জি.ও.তি. – মিসন কার্ময়োগী ইমপ্লিমেন্ত তৌবা হায়রিবা অহেনবা থিমেতিক সেসন মরি অসিসু য়াওগনি।
মুখ্য মন্ত্রীশিং অমসুং রাজ্য অমদি য়ুনিয়ন তেরিতোরী পুম্নমক্কী এদমিনিস্ত্রেতরশিং য়াওদুনা নিতি আয়োগকী গভর্নিং কাউন্সিল মীতিংদা কনফরেন্স অসিগী ফলশিং অদু পুথোক্তুনা খন্নগনি, অসুম তৌবনা অৱাংবা থাকশিংদা পুম্নমক্না য়ান্নদুনা এক্সন প্লান অমা লেপথোকপা ঙমগনি।


text: লখিপুরওনলাইন নিউজ ডেস্কঃ- লখিপুর প্রেস ক্লাবকী জেনরেল বোদিগী মীফম অমা প্রেস ক্লাব অসিগী হান্নগী প্রেসিদেন্ট ইঙুদম বিনোদনা মীফম মপু ওইদুনা লখিপুর খুমন এলপি স্কুলদা ঙরাং লৈবাকপোকপা নুমিৎতা পাঙথোকখ্রে। মীফমসিনা হন্দক্তা লৈখিদ্রবা আসামগী অখন্নবা জর্নলিস্ত হোমেন বরগোহাই লৈখিদবদা অৱাবা ফোঙদোকখি। মীফমসিদা লখিপুর প্রেসক্লাবকী অনৌবা বোদি অমা শ্রী অমর দাসপু প্রেসিদেন্ত, কবির অহম্মদ অমসুং ঘুর্নি সিং বু ভাইস প্রেসিদেন্ত অদুগা পুলক কুমার দাসপু জেনরেল সেক্রেটরী খনখ্রে। তোঙানবা ৱারেপ অমদা মীপুম খুদিংমকতা কোবিদ কী ভেক্সিন পীনবা থৌরাং তৌবিনবা লৈঙাকতা হায়জবা, মীয়াম্নসু সরকার অসিনা পীরিবা কোবিদকী চৎন কাংলোন অসিবু ঙাকতুনা চৎপিনবা আপিল তৌখি। লখিপুর মহকুমাগী মনুং চনবদা লৈরিবা লায়েংশঙ খুদিংমক্তা কোবিদকী ভেক্সিন ফংহনবিনবা মরী লৈনবশিংদা হায়জবা হায়নসু ৱারেপ্নখি হায়রি।


text:
নিউ দিল্লী, ডিসেম্বর ১৮ : কোভিদ-১৯গী অনৌবা ভেরিয়েন্ট ওমিক্রোন মখা তানা শন্দোরকপা থিংনবা পাব্লিক হেলথ অমসুং সোসেল থৌরাংগা লোয়ননা ভেক্সিনেশন কনখৎনবা থাংজ নুমিৎতা ৱার্ল্ড হেলথ অর্গানাইজেশন (ডব্লিয়ু ঐচ......Read More
নিউ দিল্লী, ডিসেম্বর ১৮ : কোভিদ-১৯গী অনৌবা ভেরিয়েন্ট ওমিক্রোন মখা তানা শন্দোরকপা থিংনবা পাব্লিক হেলথ অমসুং সোসেল থৌরাংগা লোয়ননা ভেক্সিনেশন কনখৎনবা থাংজ নুমিৎতা ৱার্ল্ড হেলথ অর্গানাইজেশন (ডব্লিয়ু ঐচ......Read More
নিউ দিল্লী, অক্টোবর ১২ : কোভিদ-১৯গী সাবজেক্ট এক্সপার্ট কমিটি (এস ই সী) না ভারত বায়োটেককী কোভেক্সিন চহী ২-১৮ গ্রুপকী অঙাংশিংদা ইমার্জেন্সিদা শীজিন্নবগীনিউ দিল্লী, অক্টোবর ১২ : কোভিদ-১৯গী সাবজ......Read More
জেনেভা, অক্টোবর ০৬ : পুৱারীগী মরু ওইবা থৌদোকশিংগী মনুং চল্লগদবা খোঙথাং অমদা মালেমদা অহানবা ওইনা পুথোকপা ম্যালেরিয়া লায়না থিংবা ঙমগদবা ভেক্সিন য়ুমশকৈশাজেনেভা, অক্টোবর ০৬ : পুৱারীগী মরু ওইবা থ......Read More
ইম্ফাল, সেপ্টেম্বর ১৮ : মণিপুরদা হৌখিবা পুং ২৪ দা কোবিদ পোজিটিব ওইবগী চাং চাদা ৫.৮ ওইরগা কোবিদতগী ফগৎখিবগী চাং চাদা ৯৬.৬১ ওইখি অদুগা মীওই ১৪০না পোজিটিইম্ফাল, সেপ্টেম্বর ১৮ : মণিপুরদা হৌখিবা......Read More